
Jubitii mei cititori] 


Cercetätorul care doreste sà aibà amänunte 
privitoare la Bucureștii de odinioară întâm- 
pină, în cercetările sale, multe neajunsuri si 
află o bogată lipsă de isvoare istorice. Hri- 
soavele ce-i stau la îndemână sunt foarte să- 
race despre trecutul Bucureştilor. Planuri 
ale orașului. până în veacul al 18-lea, ware. 
Așa că nu se poate călăuzi de cât cu multă 
trudă la alcătuirea unei monografii în ce pri- 
veste o mahala, o uliţă, o biserică sau un 
colț oarecare al orașului. 

Amintiri despre trecutul oraşului iarăși nu 
are, ci numai povestirile unor călători străini 
cari au trecut pe aici. Ele însă vorbesc mai 
mult de obiceiuri și de viața bucureșteană, 
iar foarte putin despre oraş. 

Iată pentru ce, din lipsa isvoarelor istorice, 
este atât de sărac istoricul Bucureștilor, și 
atât de greu de alcătuit acest istoric. 

Dacă Bucureștii ar fi avut și ei arhive vechi 
ca alte orașe, dacă s'ar fi păstrat actele ju- 
decilor, pârgarilor si altor sfetnici ai orasu- 
lui, precum sau păstrat arhivele Brașovului, 
Sighisoarei, Bistriţei, Sibiului ce nu ar fi 
aflat și dat la lumină un neobosit cercetător 
cu privire la trecutul Bucureştilor ? 

Cartoanele unor mânăstiri bucureştene, 
cum au fost ale Sfântului Ioan cel Mare, Ra- 
du Vodă, Mihai Vodă, Cotroceni, cari erau 
păstrate unele la „Arhivele Statului“, altele 
la „Academia Română“ iar altele în biblio- 
teci particulare, nu aduc multă lumină. Ele 
au fost cercetate si s'a scos ce sa putut scoa- 


le. Alte acte vechi nu cunoaște. Si lucrul a- 
cesta pe osîrdnicul cercetător nu-l poate mul- 
tumi. 

Domniile-Voastre, iubiţi cititori cari m'ati 
urmărit si ati stat de vorbă săptămână de 
săptămână cu mine, în foaia „GAZETA MU- 
NICIPALĂ“, unde am tipărit atâtea lucruri 
minunate si folositoare despre trecutul Bu- 
cureștilor, väzut-atr câte greutăți am lup- 
tat ca să aduc lumina, să lămuresc unele fap- 
te istorice încurcate, statornicindu-le pe calea 
lor cea firească. 

Spre aducere aminte a celor tipărite în mai 
sus pomenita foaie si cu prilejul sărbătorirei 
„LUNA BUCUREȘTILOR“ (9 Maiu—9 Iunie 
1935), întocmiitu-s'au această carte care se 
numește „CUM AU FOST BUCUREȘTII ODI- 
NIOARA“ ca să o găsească cele viitoare nea- 
muri, hărăzindu-mi tiparul şi toate cheltue- 
lile pentru a ei tipărire dumnealui Mihail 
Dragomirescu directorul „GAZETEI MUNTI- 
CIPALE“ iar eu purtătorul de grijă și alcă- 
tuitorul ei, cu frumoase și calde cuvinte, îs- 
vorîte din inimă, îi mulțumesc. 

Dumnezeu, plăsmuitorul, ziditorul și făcă- 
torul tuturor, să aibă în sfânta sa pază mi- 
nunatul, vechiul si scaunalul oraș al Bucu- 
restilor și, îndură-se în bunătatea sa cea fără 
de margini şi de cel ce cu mâna sa a scris 
aceste rânduri si de lucrătorul care le-a cules 
si tipărit. Amin ! 


D. CASELLI 

xxx CARTEA DE FATA SA TIPARIT 
IN ASEZAMANTUL DE SLÔVE AL ZIARU- 
LUI „UNIVERSUL“ SI A FOST EDITATA DE 
„GAZETA MUNICIPALA“. 

* * x * PARTEA DE SUS A COPERTEI S'A 
LUAT DUPA UN MANUSCRIS BIZANTIN, 
DIN VEACUL AL X-LEA, CARELE SE AFLA 
IN FOAIA „ARTA ŞI FRUMOSUL“ DIN 1916 
(FILA 43) SCRISĂ DE D-L I. TUDOR CA- 
RELE ACUM SCRIE ZIARUL „ROMANIA 
DE LA MARE“ DIN CONSTANȚA. 

xx xx PARTEA DE JOS À COPERTEI, 
ALCATUITA DIN CELE DOUA ROZETE S'A 
LUAT DIN CUSATURILE BRANCOVENESTI 
AFLATOARE IN BATRANA NOASTRA MA- 
NASTIRE HUREZ, IAR ACESTE CUSATURI 
SE AFLA IN CARTEA D-LUI N. IORGA 
„CONSTANTIN - VODA - BRANCOVEANU“ 
(FILA 82) DIN 1914. 

k + * SLOVELE DE PE COPERTA SI U- 
NELE PODOABE DIN NAUNTRUL CARTII 
SE DATORESC, IN INTREGIME, D-LUI D. 
CASELLI, ALCATUITORUL SI PURTATO- 
RUL DE GRIJA AL CARTIL. 

CETATEA DAMBOVITEI DIN CRONICELE 
UNGUREȘTI ȘI BUCUREȘTII 





Pecetia regelui Andrei Il 
(După Ujhâzy Lâszlo „A. Magyar Nemzet 
Oknyomozó Történelnie) 


Foarte multi cercetători cari s'au îndeletni- 
cit cu începuturile orașului București, înte- 
meindu-se pe spusele unor cronici ungurești, 
din veacul de mijloc, — după cum vom ve- 
dea mai la vale — și-au dat cu gândul că Bu- 
cureștii s'au numit, sau au fost numiţi, pe 
acea vreme „Cetatea Dâmboviţei“ fără însă 
a-și da bine seama că acele cronici arată lä- 
murit unde a fost această cetate numită, în 
hrisoavele letinești, din leatul 1231, „Castrum 
munitissimum‘, lucru care putea să-i facă sä 
nu înfăptuiască această gresalä. 

Din cele ce vor urma, în lucrarea de faţă, 
din bătrânele hărți geografice din veacul de 
mijloc si din hrisoavele letinesti, vedem lă- 
murit că lucrul nu stă așa. 

Să deslușim : 

Craiul Ungariei, Andrei al 2-lea, aduce la 
leat 1211 în ţara Bârsei oastea cea cu cruci a 
nemților dându-le pământ ca să umple tot 
locul de ei. Acești ostași cu cruci nemți, ca 
să-și apere tara lor de năvălirile cari veneau 


din părțile tătărești ale Răsăritului si din 
Miazä-Zi, au ridicat cinci cetăţi de zid, la tre- 
cătorile munţilor Carpaţi. 

Aceste cetăţi le-au numit pe limba lor Ges- 
prengberg (la Brașov), Rosenau (la Râjnov), 
Schwarzberg (la Codlea), Marienburg (la Fel- 
dioara) și Kreuzburg (la Prejmer). Au mai 
ridicat după aceea încă o cetate la Bran pe 
care au numit-o Törzburg, cetatea Turci. 

Peste zece ani când acelaș Crai unguresc 
le-a întărit din nou acestor ostași drepturile 
lor să aibă pământ în aceste locuri stăpânin- 
du-le până la Dunăre „usque ad Danubium“ 
cum glăsuește hrisovul letinesc din vremea 
acea, ei trecură munţii Carpaţi dincoace „ul- 
tra montes nivium“ în locurile care mai târ- 
ziu au fost numite „Vlașkoi-Zemli“ de slavi, 
„Terra transalpina“ de letini si ,Ungro-Vla- 
hia“ de greci, ridicând în fata trecätoarei Ru- 
cărului, pe dealul Oratii cetatea dela Podul 
Dâmboviței, numită de popor și „cetatea 
Neamţului“. 





Pecetia regelui Bella IV 


(După Ujhâzy László „A. Magyar Nemzet 
Oknyomozó Történelnie) 

O cetate şi un ostaş neamf din cei 
cu cruci din leatul 1200 


După alungarea ostașilor cu cruci nemți, 
la leat 1225, de Craiul Andrei al 2-lea, — ace- 
las care le-a dat pământ cu 14 ani mai înain- 
te, — împreună cu feciorul său Craiul Bella 
al 4-lea, toate cetăţile lor s'au prăbușit si azi 
se mai văd ca niste urme ale veacului de mij- 
loc fiind o mărturie de măreţia și mestesu- 
gul cu care erau clădite, din ziduri groase de 
piatră, pe stânci înalte, cu șanțuri şi metereze, 
apeducturi si fântâni adânci până la supra- 
fata apelor curgătoare, cu pivniţi boltite pen- 
tru adăpostire în vreme de restriște. Ele 
erau așa fel întocmite în cât puteau fi 
apărate nu numai împotriva băștinașilor pe 
cari acești ostași cu cruci voiau să-i stäpâ- 
nească, dar și împotriva stăpânirii regească. 

Cetatea ridicată de ostașii nemți, pe care 
poporul românesc din acele vremuri a nu- 
mit-o cu foarte multă dreptate „Cetatea 
Neamțului“ a dăinuit multă vreme, după ce 
acești ostaşi au părăsit pământul Ungro- 
Vlahiei. 

Când Voevozii pe cari hrisoavele letinești 
îi numesc „Voevoda Terra Transalpina“ „în- 
ceput-au a face ţară nouă“ cum spune ,,s- 
toria țării Rumânesti, dela  descălicătoare“ 
tipărită de G, Ioanid în 1859 „Cetatea Dâm- 
bovitei a trecut în stăpânirea lor. 

In ce chip a trecut ea în stăpânirea acestor 
voevozi ai Ungro-Vlahiei nu stim din lipsa 
isvoarelor istorice atât rumânești cât si strei- 
ne. Dar odată în stăpânirea voevodului Ungro- 
Vlahiei, „Cetatea Dâmboviței“, acel „Castrum 
munitissimum“ a fost pusă sub paza unui 
ocârmuitor numit de cronicele ungurești scri- 
se în limba letinească „castellanus“, iar de 
rumânii noștri „pârcălab“. 


Fiintarea acestei cetăți în puterea Dom- 
nilor Ungro-Vlahiei este mărturisită de chiar 
cronicele ungurești şi anume: de Cronica lui 
Ioan de Kükülo, de „Chronicum pictum“, de 
„Chronicon  Dubnicense“ de „Cronicon Bu- 
dense“; după aceia de istoriografii Thurocz 
„Cronica Hungarorum“ Martin Cromer „De 
origine et rebus gestis Polonorum“ şi de Petru 
de Rewa; de unele hrisoave aflătoare în „Hur- 
muzaki“ (1° fila 222,) si (1* fila 150), si de 
tr de Craiului Ungariei Ludovic din 1373 
și 1377, 

Aceste cronici și hrisoave ne povestesc ur- 
mătorul fapt petrecut pe când domnea în 
tara Ungro-Vlahiei, Vladislav Basarab, fecio- 
rul lui Alexandru Basarab Câmpulungeanul, 

La leat 1369 Vladislav trece Dunărea şi 
după ce scoate pe cârmuitorii unguri cari stă- 
pâneau în vremea acea Vidinul, iar pe călu- 
gării catolici îi omori, aduse, la domnie, din 
nou, pe cumnatu-säu Stratimir. 

Craiul Ludovic supärat pentru aceastä fap- 
tă strânse la leat 1369 oaste mare din toate 
părțile hotărit să stingă pe Vladislav și trecu 
din Timișoara în Serbia spre Vidin, ca el să-i 
lovească pe Români: iar pe Nicola Lackzi, 
ducele Transilvaniei, îl trimise cu Secui si cu 
boerii din pärtile Transilvaniei, ca pe acolo sà 
intre în tara Ungro-Vlahiei si asa sä-1 lo- 
vească pe Vladislav din două părți. 

Vladislav cu o parte din oastea sa se așeză 
la Dunăre ca să împiedice trecerea lui Ludo- 
vic; iar pe Dragomir pârcălabul „Cetăţii 
Dâmboviţa“ îl trimise împotriva oștii ducelui 
Nicola. 

Aceștia veniră mai întâi la bătălie pe apa 
Galbenitei. Dragomir cu oastea lui se retrase 
spre munți; Ungurii si Secui se luară după 
dânșii. Când ajunseră în strâmtorile munţilor, 
Dragomir cu oastea lui se repezi în toate păr- 
tile și omori mulțime mare de Unguri. 








Vladislav Basarab 
stăpânitorul „Cetăţii Dâmboviţei“ 


(După zugrăveala dela Mânăstirea 
Curtea de Argeș) 

Lupta dintre ducele Nicolae Laczky si pârcălabul Dragomir 
(după „Ist. Română“ a lui G. Tocilescu) 


Acolo căzu ducele Nicolae Lackzi, vice-du- 
cele Petru, Desiu, Vasiu, Petru Russu, caste- 
lanul cetätei de Balta, Petru și Ladislav că- 
pitanii Secuilor şi alti boeri si căpetenii de 
seamă ale oștilor. Trupul ducelui Nicola a fost 
luat cu mare luptă din mâinile Românilor, și 
a fost dus în Ungaria, 


% 


Din aceastä povestire se lämureste cä „Ce- 
tatea Dâmboviţei” nu poate fi Bucureștii 
Lupta între ducele Nicolae Laczky al Tran- 
silvaniei si pârcălabul Dragomir — Olahu! 
cum îl numeşte cronicarul ungur Thurocz, 
adică rumânul — nu s'a dat pe malurile bucu- 
restefie ale Dâmboviţei, ci departe mult de 
București în strâmtorile munţilor, între Ru- 
căr şi Bran. Nu se poate face marea greșeală 
să se identifice Bucureştii cu bătrâna „Ce- 
tate a Dâmboviţei”, pomenită în cronicele un- 
guresti si în hrisaavele letinesti pe cari le-am 
adus ca mărturie mai sus. 

De altminteri se mai pune şi întrebarea 
dacă Ungro-Vlahia se întindea p2 acea vreme 
până la locul unde mai târziu au luat ființă 
Bucureştii. Pare însă că aceste locuri erau 
încă în puterea unor neamuri tätäresti cari 
au stăpânit pə aici peste un veac, cu toate 
că unele isvoare istorice vrea să arate că 
Alexandru Basarab Câmpulungeanul, tatăl 
lui Vladislav sa răsboit cu Tătarii, multă 
vreme, a omorît pe hanul lor Atlamos — nu- 
me care a rămas în baladele noastre „Alimos 
boer în Tara de Jos — și şi-a intins hotarele 
țării până la râul Siret, unde se varsă el în 
Dunăre. 


Gresala lidentificarii Bucureștilor cu ve- 


chea cetate a Dâmbovitei se datoreste unei 
cronici a lui „Stefan logofätul Cretulescu” 
publicatä în ziarul „Trompeta Carpatilor” din 
1871, Aprilie 11. 

Intemeindu-se pe aceastä cronicá Grigore 
Tocilescu şi-a injghebat lucrarea sa „Bucu- 
rest sau Cetatea Dâmboviţei”, publicată în 
revista „Tinerimea Română“, seria nouă, to- 
mul I. 

Dar din isvoarele istorice din veacul de 
mijloc pe cari le-am adus noi în sprijinul 
nostru, Bucureștii nu pot fi menţionaţi, cu 
nici un chip, în veacul al 13-lea. 


% 


Când s'a zămislit si sa statornicit întru 
câtva voevodatul, numit de greci al „Ungro- 
Vlahiei” cu obirsia lui în orașul Argeșului 





Vidinul 
(După scrierea la „Guerre d'Orient“ 1878) 

Cetatea Căpăţâneni 


(După un desen al d-lui arhitect V. G. Stephănescu, 
publicat în revista „Arhitectura“ din 1906) 


„Cetatea Dâmboviţei” care fusese luată de 
Unguri din mâna ostașilor nemți, a ajuns în 
puterea voevozilor români ce își aveau scau- 
nul domnesc la Curtea-de-Arges. . 

„Ea fu pusă, — ne spune d. Alex. Lapedatu 
în lucrarea d-sale: „Două vechi cetăți româ- 
nești” publicată în „Buletinul Comisiei Monu- 
mentelor istorice” 1910, (filele 177—187) — 
sub paza unui castelan, pârcălab. Adevărat 
că putinätatea mărturiilor timpului scoate la 
iveală, cum am văzut numai un singur atare 
castelan, pe Dragomir dela 1368, E îndestul 
însă pentru a dovedi sistemul militar de în- 
tretinere și apărare a cetätei. 

„La sfârşitul veacului al XIV-lea vechiul 
burg teuton se menționează din nou și anume 
la 1397, cu prilejul expediției pe care o face 
Stibor, Voivodul Ardealului în Tara Româ- 
nească, spre a da ajutor lui Mircea-cel-Bătrân 
impotriva rivalului său Vlad. Acesta, bătut și 
fugărit, sa închis în cetatea zisă „Dâmbo- 
vița”, unde, după o lungă împresurare, se 
predă lui Stibor, care îl duse în Ardeal, îm- 
preună cu soția, copii și toată familia. 

„După aceea, în prima jumătate a sutei a 
XV-a cetatea pierde din importanța-i stra- 
tegică pe care a avut-o, rămase loc de vamă 
pentru negutätorii ardeleni ce intrau si esiau 
din țară pe la Bran-Rucăr”. 





Ruinele Cetăţii Dâmboviţei 


(După „Albumul României“ de fot. 
Niculescu publicată în „Buletinul Comisiei 
monumentelor istorice“ din 1910) 

BUCUREȘTII FOST-AU EI PE VREMEA 
LUI MIRCEA CEL „BATRAN“? 


Dionisie Fotino în „Istoria Daciei“, Cezar 
Boliac în „Mémoire pour servir à l’histoire 
dela Roumanie“, Mihail Kogălniceanu în 
Histoire de la Dacie“ au spus — până acum 
nu suntem lämuriti pe ce isvoare istorice s'au 
întemeiat — că Mircea, Voevod al Ungro- 
Vlahiei, cel ce a întemeiat mânăstirea Cozia 
— numit în hrisoavele de mai apoi „bătrâ- 
nul“ nu că a fost bătrân în ani ci, prin aceas- 
tă denumire, urmașii lui, în hrisoavele lor, 
voiau să înțeleagă pe cel ce a fost mai ’nain- 
tea lor, pe răposatul bătrânul Mircea Voevod 
— ar fi locuit vara la Târgoviște și iarna la 
București unde ar fi făcut curți domnești, 
biserică şi altele. 

Si mai spun că Mircea cel „bătrân“ după 
o biruintä pe care ar fi avut-o asupra sulta- 
nului Turciei Baiazid, a zidit de „bucurie“ 
un oraș pe malurile Dâmboviţei, dându-i nu- 
mele de „București“. 

După dânșii vine preotul Grigore Muscelea- 
nu, carele s'a îndeletuicit cu istoriografia ora- 
sului Bucureşti si a scris lucrarea ,,Monu- 
mentele străbunilor“, si spune că Mircea, cel 
„Bătrân“, după lupta pe care a avut-o cu 
Turcii, a strâns oasele morților căzuţi în bă- 
tălie și le-a îngropat într'o mică biserică, nu- 
mită „biserica lui Bucur“. 

Acest preot a lăsat si o pisanie care gläsu- 
este așa : 

„Io Mircea I-iu Basarab, Domnul tärei Ro- 
mânești, Duce al Făgărașului si biruitor al 
tinutului Dobrogea de peste Dunäre, la anul 
6924 (1416) am zidit biserica de zid în locul 
celei de lemn a lui Bucur, în pädure pe mo- 
vila de lângä Dâmbovita, cu hramul Sfintilor 
Ierarhi Atanasie si Chirilă, unde am pus oa- 
sele mortilor cäzuti în bätaia ce am avut-o 
cu Turcii la Giurgiu. Iulie 11“. 

Pisania preotului Musceleanu face cunos- 
cut că Mircea cel „Bătrân“ a avut o luptă cu 
Turcii la Giurgiu. Oasele celor morti, căzuți 
în bătălie le-a strâns și le-a cărat aducându-le 


tocmai pe malurile Dâmboviţei și le-a îngro- 
pat în bisericuța numită a lui Bucur. 

Oare Mircea cel „Bătrân“ n'a găsit loc de 
ingropare la Giurgiu ci a trebuit să aducă 
trupurile celor morti acolo tocmai pe malu- 
rile Dâmboviţei si să le îngroape la București 
la o depărtare de... 75 de kilometri ? 

Spusele preotului Grigore Musceleanu nu 
se întemeiază pe nici un isvor istoric de re- 
peur aminte si de aceia nu stäruim asupra 
or. 

La meremetisirea bisericii numită a lui 
Bucur, făcută în 1869, sa mai adăogat, tot 
după spusele aceluiaș preot bucureștean si 
următoarele rânduri la pisania pomenită mai 
sus : 

„Și după patru si jumătate secole, se repară 
din fondurile Statului Român fără a i se 
schimba figura primitivă, în al III-lea an al 





Mircea cel „Bătrân“ 


(După tabloul din 1882 al colonelului 
D. Pappazoglu) 

Domniei, in România unitä a Alte- 
tei Sale Carol I, ministru de Culte 
fiind d-l Alexandru Crețulescu, cv 
toată stăruința preotului Grigori 
Musceleanu (care la licitatiune : 
lăsat una sută napoleoni de au 
mai jos din deviz spre a resping 
pe jidanii concurenţi), fiind îngr 
jitor al bisericei Radu-Vodă ca : 
al bisericei Bucur. 1869, Iulie 1 
terminată“. 

Aceste rânduri se datoresc tot 
preotului Gr. Musceleanu. 

Gion, în lucrarea sa despre Bu- 
curești spune că a citit 32 de con- 
dice şi peste 5000 de hrisoave la 
Arhivele Statului si la Academia 
Română si n'a dat peste un singur 
act care să vorbească de biserica 
lui Bucur. 

BISERICA, NUMITA AZI A 
LUI BUCUR, ESTE GROPNITA 
MANASTIREI RADU VODA SI A- 
CEASTA GROPNITA, — CUM A- 
VEAU TOATE MANASTIRILE — 
O CUNOAȘTEM DE PE LA 1743. 

Pe lângă preotul Musceleanu s'a 
mai îndeletnicit mult de cele din- 
tái începuturi ale orașului și maio- 
rul — mai târziu locotenent-colo- 
nel — Dimitrie Papazoglu care în :! 
amintirile sale tipărite cu titlul : 
„Istoria fondării oraşului Bucu- 
resti® spune că Mircea cel „Bă- 
trân“, după ce şa strămutat la 
București, a preînnoit biserica si 
Curtea domnească unde venea el 
de şedea numai iarna. 

Biserica preînoitä de Mircea după 
spusele lui Papazoglu azi este cu- 
noscută cu numele de „Curtea 
veche“. 

Ca să „preinnoiască“ cineva ceva trebuie 
ca acest ceva să fi fost de mai înainte. Tre- 
buia ca acele clădiri pe cari Dimitrie Papa- 
zoglu si alti necunoscători le numesc „Curtea 
domneacă“ și acea biserică pe care o nu- 
mesc „Curtea Veche“ să fi fost în ființă 
la București înainte de Mircea Cozianul ca 
dânsul „strămutându-se” în acest oraș si gä- 
s'ndu-le stricate sau dărâmate să le „prein- 
noiască”, aşa cum spun Domnii Ţării Româ- 
nesti în bătrânele lor hriscave despre o bise- 
rică sau mânăstire: „pe care au păsit-o dom- 
nia lor dărâmată sau neîntărită”. 

Dovezi sunt că asa ceva n'a fost în Bucu- 
test: nici înainte de Mircea cel „Bătrân”, nici 
după dânsu'. Nu erau încă, pe vremea acea, 
pe locul unde mai târziu s'au întemeiat Bu- 
cureștii, nici curte domnească, nici biserică, 
căci nu ființa o asezare omenească cu acest 
nume ca să aibă asemenea clădiri, 

Dimitrie Pappazog'u tipărește în anul 1882 
o „cadră“ dedicată onoratei primării a Ca- 
pitalei în care sunt infätisati : 

Mircea-cel-Bătrân cu fiul său Mihail 


(După o aquarelă ce se află la muzeul de artă religioasă din 


ulița Ştirbei-Vodă) 


La stânga Constantin Vodă Brâncoveanu, o 
xilografie după chipul acestui domn !) care se 
află în „Istoria Tärii Rumânești dela descă- 
licătoare“ tipărită de G. Ioanid (1859). Xilo- 
grafia are următoarea deslusire: „Acest Domn 
au mutat reşedinta sa din Târgoviște în Bu- 
curești edificând si catedrala țării (mitro- 
polia)“, 

Stim, din isvoare istorice pe cari nu le cu- 
nostea meřorul Dimitrie Pappazoglu, pe a- 
tunci, că Brâncoveanu nici nu a matat scau- 
nul domniei dela Târgoviște la București nici 
n'a clădit mitropolia din Bucuresti. 

Dimpotriva istoriograful, italian Del Chiaro 
în scrierea sa: „Le moderne rivoluzioni della 
Valachia“, spune că duşmanii Brâncoveanului 
printre cele dintâi capete de pâră împotriva 
lui, au pus si sederile lui foarte dese la Târ- 
goviste si nu la Bucureşti. 

Iar Mitropolia bucureșteană a fost începu- 
tă de Constantin Vodă Şerban după 1654, zu- 
grävitä şi târnosită la 1658 de Mihnea Vodă. 

La dreapta „cadrei“ este înfätisat Mircea al 


1) Litografiat, după toată putinţa, de pictorul craiovean Const, Leca. 

,Cadra" maiorului Papazoglu 


2-lea Bavarab. O xilografie datorită unui 
desenator din acea vreme numit Decusar. Ea 
înfăţişează un Domn purtând o coroană neo- 
bicinuită în chipurile Voevozilor ce se văd zu- 
gräviti pe zidurile bisericilor sau mânăstirilor 
din tara noastră, cu un schiptru în mână 
La gât are un colan: un vultur cu două ca- 
pete. Mai tine în mână o cunună de lauri, 

Xilografia aceasta care vrea să înfätiseze 
pe Voevodul Mircea cel Bătrân, are $i ea ur- 
mătoarele rânduri : 

„Acest Domn au făcut cetăţile de apărare a 
trecătoarelor Dâmbovitei si fondä palate 
Domnești la Curtea veche. El domnea vara în 
Târgoviște si iarna în Bucureşti“. 

La mijloc „cadra“ are o altă xilografie, da- 
torită tot xilografului Decusar, în care se văd: 
o biserică lângă o apă, un cioban cu oi, in- 
chipuind pe Bucur ciobanul si o mică pădure. 

Xilografia are următoarea deslusire: 

„București, astăzi capitala regatului Româ- 
niei, s'au început după dealurile râului Dâm- 
bovita, unde erau päduri mari, peste dealuri, 
bălți sau moștiști și, apoi câmpii foarte fer- 
tile; astfel legenda zice că un Bucur Ciobanu 
cu mare avere, mosnean din partea munților, 
își păștea marea sa turmă de oi pe aceste dea- 
luri, având staul său peste colinele Radului 
Vodă, moșie Domnească a Dinastiei Basara- 
bilor; el -fondá mai întâi bisericuța cea mică 
ce se vede până în ziua de astăzi (Sf. Atana- 
sie), făcu punte peste apa Dâmboviţei ca să 
se comunice cu câmpiile Vitanului, căci în a- 
propierea stânei sale era balta Broșteni“. 

Aceste rânduri se potrivesc ele oare cu cele 
de mai jos pe care le aflăm în amintirile sale 
tipărite cu numele de „Istoria fundării orasu- 
lui București“ si cari rânduri spun așa: 

„Tradițiile ce se zic de Bucur Ciobanul, că 
el a fondat o bisericuţă a Sf. Tănase dela Ra- 
du-Vodä si că după numele său s'a numit o- 
rasul, sunt cu totul neexacte“. Si mai departe: 
„Nu ea este prima biserică, căci prima bise- 
rică este biserica mahalalei Dobroteasa“, 

Nu se potrivesc firește!. 

Despre xilografia aceasta a maiorului Dim. 
Pappazoglu vorbește si Gion. Iată ce spune: 


O stână în munţii Carpaţi 


„Una din „cadrele“ bătrânului colonel Pa- 
pazoglu arată, — dacă memoria nu mă în- 
salä, — o colină cu niște oite, ca de lemn, ca 
acele de Niirnberg, cu ciobănașul Bucur cân- 
tând din fluer lângă ele, iar pe deal Sé desină, 
drăgălașă, bisericuta lui Bucur. — Iacă o le- 
gendă“. 

In adevăr o legendă. 

Xilografia lui Decusar din 1882 are însă un 
cântec. Este luată după o „cadră“ depe la mij- 
locul veacului al 19-lea. Ea înfăţişează o stå- 
nä pe munții Carpați. 

In această „cadră“, foarte răspândită pe a- 
cele vremi, xilograful Decusar n'a făcut alt- 
ceva de cât să adaoge, — în xilografia sa pe 

care a copiat-o după acea „cadră“, —la mar- 
gine, spre dreaptă. o biserică și o apă curgă- 
toare. Biserica, în închipuirea xilografului în- 
fätisa biserica pe care Bucur ciobanul ar fi 
1idicat-0 pe acest loc, iar apa “curgătoare, râul 
Dâmboviţa bucureșteană. Si — iată cum un 
Bucur Ciobanul a intemeiat orașul Bucur 
resti. 

Pentru ca cititorii să fie dumeriti în această 
privintă dăm cele două „cadre“ atât xilografia 
lui Decusar cât și stâna de pe munţii Carpaţi“. 


% 


Ca sä dovedeascä vechimea orasului Bucu- 
resti cum că el ființa pe vremea lui Mircea 
„cel Bătrân“ Gr. Tocilescu aduce în lucrarea 
pe care am amintit-o din revista „Tinerimea 
Română“ un hrisov din: 1410. 

Hrisovul acesta, spune dânsul, a fost păs- 
trat în tălmăcire ungurească după cel adevă- 
rat Care era scris — așa se spune — în limba 
letinească. 

Acest hrisov a fost publicat de Ioan cav. de 
Pușcariu în „Fragmente istorice despre boierii 
din Țara Făgărașului“ IV. Sibiu, 1907, (pag. 
43—44). 

Prin acest hrisov Mircea întărește ,,boerilor 
Domniei mele Micul, locuitor în Mândra, si lui 
Stoia, ca să le fie lor de veci jumătate din sa- 
tul Mândra si cu toată dijma lui, din porci, din 

Mircea-Vodü-cel-,,Bütrâns 
(Dupä zugräveala de pe zidurile mänästirei Tismana) 


stupi din vin, din moarä si din toate câte va 
fi având, ca sä le fie în veci moştenire si stă- 
pânire, lor, copiilor și nepoților lor. Şi nime- 
nea din Boerii sau slugile mele să nu îndrăz- 
nească să atingă scutirea și darul meu, ci sä 
lase pe Micul si pe Stoia să ţină în pace a- 
ceastă moșie în veci pentru slujba lor cre- 
ata fiindcă am dăruit de a mea bună 
voie“, 

Hrisovul este dat în cetätuia noastră Bucu- 
resti în ziua de 20 Iulie a anului dela facerea 
Lumei 6918, (1410). 

Dacä am pune temei pe acest hrisov Bucu- 
restii erau pe vremea acea o cetate. Insä Mir- 
cea Cozianul n’a domnit niciodatä „vara la 
Târgoviște si iarna la București“ pentru sim- 
pla arătare că pe acea vreme Bucureștii nu 
fiintau ci își avea scaunul lui de domnie la 
Curtea de Argeș unde primea pe Craii şi Im- 
päratii ţărilor din apropiere, cum a si primit 
prin Iunie 1415 pe Mustafa Celebi, feciorul 
lui Baiazid Fulgerul, după cum glăsuește hri- 
sovul chiar al lui Mircea cel Bătrân din 10 
Iunie 1415 „publicat de Ioan Bogdan în me- 
moriile secției istorice ale Acad. Rom. (1903). 


ESE 


www.dacoromanica.ro 





Mircea-cel:,,Bätrâns si Teodosie 
(după Curtea de Argeș) 

VLAD-VODA ȚEPEȘ ȘI BUCUREȘTII 


Acum suntem pe vremea când turcii Os- 
manlii sau întins până la Dunăre. Când Fe- 
riz-bei, Azbuga, Caracea bei si  Balaban-bei 
stăpâneau cetățile — cari ființau pe acea vre- 
me — adică la 1400 — de pe malul drept al 
Dunării. A 

Din pricina că aceste părţi de la miază zi 
ale Tärii Românești erau acoperite de păduri 
mari, dese de nepătruns, încât Turcii le nu- 
meau păduri nebune — Deliorman — ei nu 
prea se încumetau sä le străbată. 

Sultanul 'Turcilor, Mohamed I, carele a îm- 
pärätit dela (1413—1421) avea la îndemână 
destule mijloace ca să facă aceasta însă dân- 
sul nu îndrăzni să se avânte prea mult și prea 
adânc în Tara Ungro-Vlahiei. D. N, Iorga spu- 
ne că acest sultan păstră pentru sine numai 
Giurgiu și Nicopol cel mic. „Giurgiu ajunsese 
pentru turci cheia ţării românești“. 


erau acoperite locurile de Miază-zi ale Ungro- 
Vlahiei să dăm câteva amănunte despre acele 
păduri cari au fost pe malurile Dâmboviţei 
unde mai târziu trebuia să se întemeieze Bu- 
cureștii, amănunte pe cari le găsim la toți 
cărturarii cari au scris despre Ungro-Vlahia și 
la toți călătorii cari au fost prin ţară. 

Cărturarul italian Domenico Sestini în scri- 
erea sa numită: Viaggio curioso, scientifico 
anticuario per la Valachia Transilvania“, ete., 
fila 5—7 spune despre pădurile cari erau îm- 
prejurul Bucureștilor și despre pădurea Co- 
troceni : 

„Il luogo e denominato „Lunca“, cioé prati, 
o praterie fangose; o acquitrini invece di un 
bosco, che non piu esiste: mentre dacche Bu- 
curesti principió ad essere la residenza dei 
principi, e ad allontanarsi questi de Ardgis e 
da Tergoviste, si pensi alla distrugione di un 


Pentrucă am adus vorba de pădurile cu care tal bosco, per consumo degli abitanti, il quale 

Padurile din jurul Bucurestilor 


(Acuarelă de R. Bielitz— Publicată de Gion în „Ist. Bucureștilor“ si de d. G. Olszewski 
in „Bucureştii vechi“ (1929) 

Orasul Giurgiu 
(După un desen de Bouquet tipărit în l'Illustration din 1848) 


é sempre immenso e specialmente in tempo 
d'inverno; mediante i granfreddi che si reg- 
nano € che si sentino, e come io stesso espe- 
rimentai nel'inverno passato, dove gelo nelle 
cantine, o nelle botti insino il vino“. 

In românește s'ar tälmäci așa : 

„Locul se numește Luncă, adică livede sau 
smârcuri, sau mlästini de cât o pădure ce nu 
mai este. De când Bucureștii au început să fie 
scaun de domnie și voevozii s'au depărtat de 
Argeș si Târgoviște, sau gândit la peirea u- 
nej asemenea păduri care este foarte întinsă 
pentru a se veni în ajutorul locuitorilor în de- 
osebi în vreme de iarnă. Frigul ce domnește 
aici este foarte mare și se resimte, precum eu 
singur i-am făcut cunoștință în iarna trecu- 
tă, unde în cârciumi a înghețat chiar și vinul 
în butii“. 

Aceste păduri, o prelungire a luncei Dâmbo- 
viței, s'au păstrat până în zilele noastre. 

Şi atât de mari erau pădurile acestea, si a- 
tât de dese în zât putea să se ascundă într'în- 
sele o oaste intreagä. 

Şerban-Vodă-Cantacuzino, urmărit de Ghi- 
culesti, găsi mântuire în aceste păduri, cea ce 
face pe Sestini să spună: 

„In questo stesso bosco, allorche esisteva, 
si tienne nascosto, come di sopra accenai, il 
detto Serban Voda allorché fu inseguito, per 
perdere la testa, essendo allora logoteti, 
adică : 

„In aceastä pädure, atunci când ea fiinta, 
s'a ascuns, precum am spus, Serban-Vodä 
când fusese urmärit si era să-și piardă capul, 
în vremea, aceea fiind el Logofăt“. 

Istoriograful neamt F. I. Sulzer, în scrierea 
sa „Geschichte des Transalpinischen Daciens, 
1781 (tomul al doilea), vorbește despre pădu- 
rea dela Sfântul Elefterie într'un chip pito- 
resc : 

„Fără a povesti cu deamănuntul positiunea 
ei cea răpitoare, situată sub poalele dealuri- 
lor acoperite cu vii — e vorba de ostrovul cel 
mic din râul Dâmboviţei — din acea parte 






N 3 Sranan EE oe 
CANTACUZINO _ E 
Qtun w AA 
Serban-Vodä Cantacuzino 


(Xilografie din „Ist. Fund. oraș. 
Bucureşti“ a lui D. Papazoglu 


care se pierde în grădinile cele mai plăcute. 


de pometuri ce se întind până la malurile 
Dâmboviţei, oricine, văzând numai această 
localitate în planul meu, îşi va Se du în 
închipuirea sa cu mai mare vioiciune, 
tarea acestui loc de cât i-aşi putea-o eu 
povesti“, 
Şerban Vodă Cantacuzino, ca sä facă satul 
Grozävesti, a trebuit să curețe un loc din a- 
ceastă pădure, spune hrisovul Cotrocenilor. 
Episcopul Petre Bogdan Baksici din Galli- 
poli, care a fost prin Tara Româneasă în anul 
1640, spune despre pădurile din București: 
„Poți merge o zi fără să esi din pădure“. 
Solul craiului Suediei, Gustav-Adolf, 
când prin Tara Românească, a fost bine pri- 
mit de Leon Vodă, la București, care l’a pe- 
trecut până la Giurgiu cu mare alaiu. 
El zice într'o scrisoare publicată de Cipa- 
riu în „„Arhivul“ său (tom. I): „Iar buciumele 
si timpanele resunau în pădurile din apro- 
piere si în codrul vecin“. 
Si Michele Bocignoli, vorbește despre „fol- 
tissimi boschi circondati di paludi“, 


Plania, -secretarul Impăratului Carol | 
5-lea — ne spune d. N. Iorga în „Pretendenţii 
domnești în secolul? al XVI-lea (1898). 





Târgovişte 
(După o veche gravură germană din 1595) 

ncân- 


tre- 


într’o 
scrisoare trimisă în anul 1524 lui Gherard 


Dacă väzurä voevozii Ungro- 
Vlahiei primejdia turceascä, cäu- 
tară să-i pue stavilä şi, atunci lă- 
sând munţii — adică Curtea de Ar- 
ges si Câmpulung — sau coborit 
in câmpie. Sau statornicit deo- 
camdată la Târgoviște. 

Târgoviștea este pomenită ca 
scaun de domnie CU ADEVARAT 
dela 1434, pe vremea când era voe- 
vod al Ungro-Vlahiei Alexandru 
Vodä Aldea, feciorul lui Mircea cel 
„bătrân“. 

Dela Aldea avem un hrisov — 15 
Iunie 1434 — tipărit de cunoscu- 
tul paleoslavist si bun prieten al 
meu d. Stoica Nicolaescu în lucra- 
rea sa „Domnia lui Alexandru Vodă 
Aldea“, 1922, (fila 42—46) — prin 
care acest Domn întăreşte stăpâ- 
nirea mânästir4 Cozia peste mai 
multe sate. 

Hrisovul este scris în „CEL DE 
ACUMA scaun al domniei“: Târgo- 
vişte. Acest hrisov, până la o dovadă 
protivnicä, este hotärîtor. Spune 


că la anul 1434 Târgovistea era 
scaunul de domnie al Ungro-Vla- 
hiei. 


Acest voevod, numit Alexandru 
Vodă-Aldea este cel dintâi stăpâni- 
tor al Ungro-Vlahiei care poartă ti- 
tlul de far, adică împărat — după 
cum a arătat tot d. Stoica Nico- 
laescu în lucrarea sa „Documente 
Slavo-Române“ și noi în lucrarea 
noastră „A füntat când-va o „împă- 
răție“ bulgărească“ ? 

Asa că tot ce sa spus de Fotino, Boliac, Ko- 
gă!niceanu și alții că Mircea cel Bătrân dom- 
nea „vara la Târgoviște și iarna la București“ 
nu se întemeiază pe nici un isvor istoric. 

Bucurestii pe vremea lui Mircea cel „bă- 
trân“ nu fiintau nici ca sat iar Târgovistea au 
făcut-o Voevozii Ungro-Vlahiei, scaun de dom- 
nie pe la 1434 — după cum dovedeşte hri- 
sovul lui Aldea până la o dovadă protivni- 
că, — nevoiţi fiind ca să fie mai în apropiere 
de mișcările turcilor. 

Unul din acești voevozi ai Ungro-Vlahiei, 
cari s'au luptat mai mult cu Turcii si s'a îm- 
potrivit cu înverșunare chiar lui Mohamed al 
2-lea, Sultanul Turcilor (1451—1481), cuce- 
ritorul Tarigradului, a fost Vlad, poreclit „Te- 
pes“. 8 
Ca să oprească întrucâtva nävälirile aces- 
tora, Vlad Tepes face o întărire în ostrovul de 
la Comana, localitate la jumătatea drumului 
dintre Giurgiu si București, drum, pe care du- 
pă cum se stie, puteau să se strecoare mai u- 
şor oștile de luptă în Tara Românească, ne 
spune d. Lapedatu în lucrarea pomenită mai 
sus: „Două vechi cetăți româneşti“. 

Tot d-sa mai spune că: i 

„In a doua jumătate a veacului al XV-lea 
apare o altă cetate pe Dâmboviţa în jos pe lo- 
cul de mai apoi al Bucureștilor, — acel ,,cas- 

Vlad-Vodä-Tepes 


(După o veche xilografie germană) 


trum fluvii Dombovicha“ arătat pentru întâia 
cară în scrisorile lui Tepes către Brasoveni 
(1460). Această cetate a Dâmboviţei este acea 
din care Ștefan cel Mare alungă pe Radu-cel- 
Frumos (1473) si care greșit a fost identifi- 
cată de Gr. Tocilescu cu cea veche a pârcăla- 
bului Dragomir dela 1368, căci în secolul al 
XIV-lea Bucurestii nu aveau vre-o importan- 
tä deosebită“. 

Părerea d-lui Al. Lapedatu este că „această 
nouă cetate a Dâmboviţei a fost, foarte pro- 
babil, ridicată de însuși Vlad-Vodă-Tepeş“. 

Numele de „Dâmboviţa“ dat acestei cetäti— 
spune mai depaite d. Lapedatu — nu tine 
mult. El este inlocuit, în urmă, cu cel firesc 
de „castrum (uneori arz) Bukaresth sau 
„oraş București“ cum se vede din scrisorile 
Domnilor noştri, adresate Brasovenilor la 
sfârşitul veacului al XV-lea și începutul celui 
următor. 

Dimpotrivă „Cetatea Dâmboviței“ de sus. 


dela Rucăr „e numită cu acest nume până 
mai târziu (1539—1546). 
x 
Gion în „Istoria Bucureștilor” (fia 23) 


spune că „Radu-Vodä-cel-Frumos a descä'icat 
Bucureștii ca scaun de domnie”. Spusele sale 

le întemeiază pe o veche condică românească 
care a făcut parte din biblioteca lui Gr. N. 
Manu. 

Gr. N. Manu a fost un pătimaș strângător 
de lucruri vechi privitoare la trecutul Bucu- 
restilor. 

Gion care a cercetat aceastä bibliotecä 
atunci când a scris „Istoria Bucureștilor” a 
dat în lucrarea sa o sumedenie de chipuri, 
de stampe, de portrete si priveliști care le-a 
gäsit la G. N. Manu 

Ce s'au făcut toate aceste mărturii, după 
moartea lui Gr. N. Manu? Nu știm. 

Radu-cel-Frumos a domnit dela 1462—1474, 
adică 12 ani după cele din urmă isvoare 
istorice. 

Cronicele noastre vorbesc foarte puțin de 
dânsul și nu pomenesc nimic despre o descă- 
lecare a Bucurestilor, ca scaun de domnie, 
din partea lui. 

Să le resfoim treptat-treptat şi să vedem 
ce spun ele: 

In „Revista de Istorie, Arheologie și Filo- 
logie“ (tomul XI (1910) filele 97—186) d. 
Stoica Nicolaescu a tipărit o cronică pe care 
o avea Grigore Tocilescu. 

Cronica are următorul titlu: „Letopiseţul 
Țării Rumânești din descălecătoare și de unde 
au venit Rumânii de s'au așezat în Tara- 
Rumânească”. 

In precuvântare d. Stoica Nicolaescu spune: 

„In biblioteca mult regretatului profesor 
Grigorie G. Tocilescu, între alte manuscrise 
vechi inedite, s'a găsit si Letopiseţul de faţă, 
carele prin cuprinsul său bogat, prin pre- 
tioasele amănunte ce ni le dă cu privire la 
Domnitorii si boerii Tärti-Românesti de pe 
vremuri, este cel mai de seamă din câte se 
cunosc si s'au publicat până acuma”. 

Eu, care scriu aceste şiruri am cercetat 
letopisetul acesta cu foarte multă băgare de 
seamă și am văzut că este mult apropiat cu 
letopisetul tipărit de G. Ioanid în 1859 cu 
titlul : „Istoria Țării Rumânești începând dela 
descălicătoarea Românilor”. 

Un alt letopiset asemănător cu cele două 
de mai sus este tipărit și în „Magazinul isto- 
ric pentru Dacia” ( tomul al 4-lea) şi are cam 
acelaș titlu „Istoria Țării Românești de când 
au descălecat Românii”. 

Resfoind letopisetul tipărit în ,,Rev-sta de 
Istorie, Arheologie și Filologie” (la fila 113) 
am dat de următoarele rânduri: 

IO RADUL VOEVOD CEL FRUMOS. Acesta 
ar fi făcut mânăstirea Tânganul, si au domnit 
ani 15 si au perit la leat 1460. 

Resfoind și manuscrisul dela Academia 
Română (numărul 269) al Cronicei numită 
anonimă ce nu se deosibeste de cea tipărită 
de G. Ioanid la 1859 citim: 

Io Radul Voevod-cel-Frumos. Acesta au fă- 
cut mânăstirea dela Tânganu si au domnit 
ani 15 și au pierit la leat 6968 (1460). 

La fel cu celalt letopiset. 

Resfoind si „Istoria Tàrüi-Romänesti’ tipä- 
ritä de G. Ioanid, (la fila 4) am gäsit aceste 
rânduri: 

Radu-Vodă-cel-Frumos; acesta au » făcut 


'mânăstirea ot Tânganu, și au domnit ani 15. 


Iar „Istoriile Domnilor Țării Românești” 
tipărite în „Magazinul istoric pener Dacia” 
(tomul I, fila 103) spun: 

DOMNIA RADULUI-VODA-CEL-FRUMOS: 

Stâtut-au Domn Radul Vodä, în urma lui 
Vladislav Vodă: Acesta au făcut mânăstirea 
Tânganul. . 

O listă a Domnilor Ungro-Viahiei păstrată 
la Academia Română si publicată întâia oară 


de regretatul meu amic Al. T. Dumitrescu în 


ziarul ,Secolul” (dela 27 August 1906, pag. 
2, coloana 1-a) si după acea de d. N. Iorga la 
sfârşitul lucrării d-sale: „Faze sufleteşti si 
cărți reprezentative la Români” tipărită, în 
analele Acad. Române (tom. 37 (1915) ne dă 
mai multe amănunte și porecle ale acestor 
Voevozi. 

Lista este scrisă de un oarecare Ceaus 
Soare, în 1719 pe vremea când dânsul era 
copil de casă al capichehaialei lui Brânco- 
veanu la Poarta „Steria vel capitan za Cer- 
neţi”. 

In această listă la domnia lui Radu-cel- 
Frumos citim: 

„Venit-au Radu-Vodä-cel-Frumos, dom- 
nit-au ani 18. In zilele acestuia au luat Turcii 
Tarigradul, fiind leat 6961 (1453 exact)”. 

Copilul de casă, Ceaus Soare, al capiche- 
haialei Steria dă greșit lui Radu-cel-Frumos 
18 ani de domnie, mai mult cu 3 ani decât 
îi dau letopisetile si cu 6 ani mai mult decât 
a domnit el cu adevărat. 

Intreb adum Domniile-voastre, osârdnici 
cititori, citit-ati bine aceste rânduri pe cari 
găsitu-le-am, cu multă trudă, despre Domnia 
Radului-Vodä-cel-Frumos în cele trei letopi- 
sete? 

Gäsit-ati oare, ceva cu privire la Bucuresti? 

Nu! Despre Bucuresti nu se pomeneste nici 
un cuvânt! Din toate aceste mărturii nu 
aflăm altceva decât că Radu-cel-Frumos a 
domnit 15 ani în loc de 12, că ar fi pierit la 
leat 1460, (lucru ce nu se potrivește căci el 
a domnit între 1462—1474), și că ar fi făcut 
mânăstirea Tânganul. 

Nici istoriografii tärigrädeni Ducas si Chal- 
cocondylas, ale căror cronici sunt tipărite în 
cetatea nemteascä Bonn, nici ienicerul sârb 
Constantinovici în amintirile sale (tipărite si 
la noi în Arhiva Istoricä I), cari vorbesc 
foarte mult în deosebi de Radu-Vodä-cel-Fru- 
mos, nu pomenesc nici un cuvânt de Bucu- 
resti. 





Pecetea lui Radu cel Frumos 
(După St. Nicolaescu „Documente Slavo-Române“) 

BUCURESTII ERAU SCAUN DE DOMNIE 
PE VREMEA LUI RADU-CEL-FRUMOS ? 


Dar dacă letopisetile cele rumânesti nu bi- 
nevoesc sä scrie nimic în privinţa aceasta, 
spunem si noi ca si Constantin Căpitanul 
carele a scris „Istoriile Domnilor Tarü-Ru- 
mânești”: „după asta se cunoaște ce fel de 
oameni au fost Rumânii noștri, care nici un 
lucru deplin n'au scris!” — și le lăsăm în 
pace. Ostenitu-m'am însă să cercetez hrisoa- 
vele pe cari le-a dat Radu-Vodă-cel-Frumos, 
în vremea domniei sale, asijderea și cele ce 
am putut afla păstrate în Arhivele noastre, şi 
cărțile cele cu slove latinești cari se află în 
ţări străine, aducându-le înainte Domniile 
voastre și pe ele să mărturisesc adevărul. 

Din însemnările pe cari mi le dă iarăși 
amicul meu Stoica Nicolaescu, ale cărui lu- 
cräri istorice de paleoslavistică sunt în des- 
tul de bine cunoscute, Radu-Vodä-cel-Fru- 
mos a fost fiul lui Vlad marele voevod cel 
Bătrân, poreclit „Dracul“ (1433—1446), care 
a murit în satul Bălteni din judeţul Ilfov, 
după cum glăsuește un hrisov din 3 Aprilie 
1534 al lui Vlad-Vintilă Voevod. 7 

Radu-Vodä-cel-Frumos este frate cu Vlad 
Călugărul, mort la 1496 (după letopisetul sîr- 
besc) si îngropat în mânăstirea, Glavacioc, 
cu Mircea, omorît la 1443 de Basarab si cu 
Vlad-Tepes, ce a pierit la Târgoviște în 1476 
de mâna lui Laiot. 

Dela Radu-cel-Frumos, cunoaștem până 
acum mai multe hrisoave și aceste hrisoave 
sunt date de dânsul din „Cetatea Bucuresti- 
lor”, sau din „București”. 

Cel dintâi hrisov slovenesc cunoscut până 
acum în care sunt pomeniti Bucureștii este 
acela dat de Radu-Vodä-cel-Frumos, la 30 
Mai 1464 din „Cetatea Bucureștilor” mânăs- 
tirei Coziei pe care el o numește „mânăstirea 
domniei mele” pentru moşia Sevestrenii și 
care se află păstrat în (Arh. Statului). 

Acest hrisov slovenesc până la o dovadă 
potrivnică este cel dintâi act domnesc, cu- 
noscut până acum, în care sunt pomeniti Bu- 
cureșştii, 


Vrea să zică acum 470 de ani Bucureștii 
sunt pomeniti în actele domnești ale Voievo- 
zilor Ţării-Românești. 

Al doilea hrisov dat de Radu-Vodä-cel-Fru- 
mos din București este dela 10 Iulie 1464. 
Prin el intäreste mânăstirei Tismana stăpâ- 
nire peste toate satele și moşiile ei. 

De acest hrisov pomenește și Al. Stefulescu, 
în lucrarea sa „Mânăstirea Tismana” (ediţia, 
II (1903) fila 169). | 

La I. Brezoianu: „Vechile Institutiuni ale 
României” fila 237, hrisovul are data 20 Iulie. 

Al treilea hrisov îl aflăm în condica mânăs- 
tirei Snagovului, fila 3—5, păstrată la Aca- 
demia Română. El este dat de Radu-Vodä-cel- 
Frumos peste cinci luni, la 28 Octombrie ace- 
las an 1464 din „București” mânăstirei Sna- 
govului. La I. Brezoianu aceiași scriere filu 
238 hrisovul are leatul 1465 (6973) 28 Oct. 

Al patrulea hrisov se află în condica mâ- 
năstirei Academiei Române, pachetul XI, ac- 
tul 251. E dat de Radu-cel-Frumos la 14 Oc- 
tombrie 1465 din  „București” mânăstirii 
Coziei. 

Al 5-lea hrisov se aflä în condica mânäs- 
tirei Cozia, I, fila 819, pästratä la Arhivele 
statului. E dat de Radu-cel-Frumos la 15 Ia- 
nuarie 1467 din „Cetatea Bucureştilor“ mâ- 
năstirii Cozia. 

Al 6-lea hrisov e dat de Radu la 11 Iunie 
1467 din „cetatea Bucureşti” către Sibieni 
rugându-i să lase drum slobod prin orașul 
lor slugei sale Mircea, cu tot neamul și averea 
lui. Este publicat de I. Bogdan în „Relaţiile 
Tärij Românești cu Brașovul si Tara Ungu- 
rească“ (1909), fila 327. 

Al 7-lea hrisov e dat la 18 Mai 1468 din 
București prin care întărește lui Dalban sta 
pânire peste jumătate din muntele Andrianu. 

Al 8-lea hrisov e dat de Radu la 4 Februa- 
rie 1469 din „Cetatea București” tot către 
Sibieni rugându-i să petreacă pe solui său 
Mihai până la Pongracz Voevodul Ardealului 
(I. Bogdan: aceiași scriere fila 328). 

Al 9-lea hrisov păstrat în „National Arhiv” 
al Sasilor din Sibii este scris pe limba lati- 
ncasca si este din 8 Noembrie 1469. In acest 
hrisov se vorbeste despre o judecată a unui 
brasovean cu un italian care judecată a fost 
în „Cetatea Bucurestilor” (ad castrum Boko- 
resth) de față fiind și Vornicul Neagul. A- 
cesta da dreptate brașoveanului. Hrisovul 
este dat în „castro Bokoresth” adică în „Ceta- 
tea Bucuresti”. 

Al 10-lea hrisov, este dat de Radu-cel-fru- 
mos la 6 Martie 1470 din „Cetatea Bucureşti” 
pârgarilor din Brasov. (I. Bogdan aceiași 
scriere). 

% 


Sfârsitul domniei lui Radu-Vodä-cel-Fru- 
mos a fost turburat de Stefan al Moldovei 
carele „multe räzboae au făcut cu Turcii, cu 
Ungurii, cu Leasii, cu Tătarii, cu Muntenii, 
spun „Istoriile Domnilor Țării Rumâneşti” 
pe cari le-am pomenit mai sus și cari mai 
spun despre Stefan că „era om nemultumitor 
binelui ce au avut dela cinevaș, precum a fă- 
cut și cu Radu-Vodă, Domnul Muntenesc, că 
CU AJUTORUL LUI AU LUAT SCAUNUL 
MOLDOVE?” („Magazin Istoric pentru Da- 
cia” tomul I, fila 104—105). 

La leat 1471 Stefan „au ridicat război a- 
supra lui Radu”. Si sau luptat la Soci unde 
Radu pierdu războiul cu multă pagubă pentru 
ai sai: „că pe toți i-au tăiat si toate steagurile 
2 le-au luat, si pre multi au prins vii şi pre 
toți i-au taiat”. 

Si iar s'au lovit Radul-Vodä-cel-Frumos cu 
Siefan al Moldovei la „Cursul Apei” (în jud. 
R. Sarat). 

Cu privire la această luptă iată ce aflăm 
in „Letopisetul dela Bistrița” tipărit de Ioan 
Bogdan in „Cronicele inedite atingăloare de 
istoria Romanilor” 1895 (fila 53—54): 

„In anul 6981 (1472); luna lui Noembrie 
în 8, Lunia, împărți Stefan Voevod ostirei 
sale steagurile la Milcov şi porniră din nou, 
împreuna cu Basarab, asupra lui Radul voe- 
vod si, încaerându-se într'o Joi la locul ce se 
chiama Cursul Apei, se bătură acolo până 
seara; tot asa si Vinerea şi Sâmbăta până 
seara, adică până în 20 ale aceleaşi luni. Sâm- 
bata spre Duminecă lăsă Radul voevod toote 
ale sale în tabară și fugi cu toată oștirea în 
SCAUNUL său numit DÂMBOVIȚA; în 23 
sosi Stefan voevod cu toată oștirea sa si îm- 
presură CETATEA DÂMBOVIȚA; Radul voe- 
vod fugi în aceeaşi noapte din cetate, în 24 
ale aceleeasi luni, într'o Mercuri, luă Stefan 
voevod cetatea si intră întrînsa și luâ pe 
doamna lui Radul voevod și pe fiica lui, pe 
singura sa fiică, si toate comorile lui .si toate 
hainele lui şi toate steagurile lui; si petrecu 
acolo 3 zile în veselie si apoi se intoarse la 
scaunul sau din Suceava”. 

Şi Urechia în cronica sa tipărită de Mihail 
Kogalniceanu in .Cronicele României“, (to- 
mul I, fila 158—159) spune: 

„La 24 Noemvrie, Stefan Vodă a dobândit 
„CETATEA DAMBOVITEI si a intrat în- 

transa, si a luat pe Doamna Radului Vodă, si 
pe fiica-sa Voichita, și-a luat-o siesi Doamnă, 
si toată averea lui. și hainele lui cele scumpe, 
și toate steagurile lui si acolo s'a veselit trei 
zile și s'a întors la Suceava“. 

Iar „Istoria Moldo-României“ ediția Georg= 
Ioanid 1858 fila 140 este si mai deslusitoare: 
Ea spune: 

„Dacă au sosit Ștefan Vodă la margine, 
Noemvrie 8, au împărțit steagurile oastei sale 
pre Milcov, şi de aci s'au împreunat cu Radu- 
Vodă, Joi într'aceastăși lună 18, la locul 
te se chiamă Cursul apei, și dând război vi- 
tejeste de amândouă părţile, s'au bătut acolo 
până în seară.; asijderea si vineri, si sâmbătă 
toată zioa până în seară; iar noaptea spre 
Duminecă au lăsat Radu-Vodă toate ale sale 
in tabără, si au fugit cu toată oastea sa, la 
scaunul său la Dâmboviţa. Iar Ștefan Vodă 
s'au pornit după dânsul cu toată oastea sa, și, 
într'această lună în 23 au înconjurat cetatea 
Dâmboviţei, si într'acea noapte au fugit Radu 
Vodă din cetate, lăsând pe doamna sa Maria 
si pe fiica sa Voikita si tot ce au avut, și s'au 
dus la Turci. Iar Ştefan Vodă, miercuri 24 ale 
acestei luni, au dobândit cetatea Dâmboviţa 
şi au luat pre doamna Radului-Vodă, și pre 
fiica-sa Voichita au luat-o lui si Doamna şi 
toată avutia lui si visteriile si vestmintele lui 
cele scumpe, și toate steagurile lui, și acolo 
s'au veselit trei zile, și apoi s'au întors în sca- 
unul său la Suceava, dând laudă lui Dumne- 
zeu. 

„lar pe Basarab-Vodă l-au lăsat domn în 
tara Muntenească și au domnit o lună. Iar 
Radu Vodă au năzuit la Turci, ca să-și poată 
scoate ajutor dela împăratul Turcilor și să-şi 
rescumpere domnia cu puterea lui. Iar Ste- 
fan Vodă dacă au sosit la scaunul său la Su- 
ceava, au trimis la craiul lesesc sol, vestind 
de răsboiul ce au făcut cu noroc în potriva 
Radului-Vodă, fălindu-se că și cetatea și sca- 
unul Dâmbovița cu toată avutia si din preu- 
nä si pre doamna lui și pe fiica sa i-au luat“. 


x 


D. N. Iorga în scrierea sa „Istoria lui Ste- 
fan cel Mare“ (1904) la fila 143 spune: 

„Ștefan se luă pe urmele lui, (Radu-cel-Fru- 
mos) şi nu se opri decât înaintea cetăţii de pe 
Dâmbovitä a Bucureștilor. Intăriturile cetäti- 
lor muntene erau foarte slabe: un sant no- 
roios si pari bătuti unul lângă altui“. (Sub- 
linierile sunt ale noastre). 

Aceste spuse nu se potrivesc cu cele pe cari 
le dă regele Matei Corvin în scrisoarea sa tri- 
misă papei dela Roma în 1476 în care spune 
că Bucurestii erau cetate întărită atât prin 
felul asezării sale cât si prin meșteșugul răz- 
boinic din acele vremi. 

N. D. Popescu în lucrarea sa „Schițe din 
viața și rezumat din faptele lui Ștefan cel 
Mare, Domnul Moldovei“ publicată în „Ca- 
lendarul pentru toți fii României“ 1904, vor- 
bind despre lupta de la Cursul apei, despre 
fuga lui Radu cel Frumos spune că acesta a 


www.dacoromanica.ro 


19 


fugit împreună cu sfărâmăturile 
oastei sale în vremea nopţii spre 
cetatea  Dâmbovitei, localitate de 
mult dispărută, care nu era Bucu- 
veștii cum pretind unii si nici o 
cetate situată în marginea Târgo- 
vistei cum pretind alţii, ci firește 
era o cetate izolată clădită pe mar- 
ginea râului Dâmboviţa, la vre un 
ioc de strâmtoare tare, cam pe la 
mijlocul drumului dintre amân- 
două capitale, la un loc ce azi nu se 
poate hotărî căci a pierit orice 
urmă; chiar temeliile zidurilor ce- 
lätii s'au risipit. 

Intr'o hartă geografică din vea- 
cul al 17-lea a lui Ion Bapt. Ho- 
manno din Norimbergae intitu- 
iată: „Danubii Fluminis pars in- 
fima in qua Transylvania, Wala- 
chia, Moldavia, Bulgaria“, etc. este 
arätatä în jos de Bucuresti, pe ma- 
lul Dâmboviţei o localitate cu nu- 
mele Domboviza. 

Dar așa numita Domboviza din 
harta geografică a lui Homanno 
este situată la miază-zi de Bucu- 
rești și nu credem că ar putea fi 
cea pe care o credea N. D. Po- 
pescu. 

Este însă de reţinut minte că în 
alte două hărţi geografice tot ale 
lui Homanno din aceiași vreme, 
una intitulată Ucrania quae et 
terra Cosaccorum cum vicinis Wa- 
lachiae, Moldaviae și alta Imperium 
Turcicum in Europa, Asia et Africa, 
Domboviza nu mai figurează ci 
sunt menţionaţi numai București, 
cu numele de Bucherest, 

Din amănuntele pe cari ni le dau 
letopisitele moldovenești aflăm că 
Ştefan a pornit, cu oastea lui la 8 
Noembrie 1472, că după 12 zile se 
afla la Cursul Apei unde l-a întâm- 
pinat Radu-cel-Frumos cu toată 
oștirea lui. Lupta a ţinut 3 zile și 
3 nopţi, s'au bătut Joi 18, Vineri 
19 şi Sâmbătă 20, spre Duminică 
21 Radu-Vodă părăsește tabăra și 
fuge cu oastea ce-i mai rămăsese la București. 

Dela „Cursul Apei“ până la Bucureşti sunt 
160 de kilometri. Radu a făcut acest drum în 
noaptea de Sâmbătă și ziua Duminică. Luni 
22 soseşte în fata cetăţii Stefan și o împre- 
soară. Noaptea de Luni spre Marti (23) Stefan 
luă cetatea si intră într'însa. A petrecut aici 
3 zile, Joi 25, Vineri 26 si Sâmbătă 27 iar Du- 
minecă plecă. 


* 


După ce s'a potolit focul luptelor între Ște- 
fan-cel-Mare și Radu-Vodä-cel-Frumos, si du- 
pä plecarea Domnului Moldovei din tarä Radu 

Stefan-cel-Mare 
(După patrafirul dela Dobrovăț) 


revenind în Bucuresti dä la 16 Sept. 1473, din 
acest oras, un hrisov prin care intäreste lui 
Jupân Mihail „boiarinul domniei mele“ si 
fiului säu marele spätar Stan ocinä în Bo- 
covei cumpäratä de la Domn, drept un cal 
turcesc. 

Acest hrisov se află în posesia d-lui G. D. 
Florescu si este pomenit de d-sa în lucrarea, 
„Divane Domnești din Muntenia în secolul 
al XV-lea“ la fila 47. 

Din hrisoavele amintite mai sus si din cele 
ce ne-au povestit „Letopisetele moldovenesti“ 
s'ar putea face dovadă că, pe vremea lui Ra- 
du-cel-Frumos, Bucureștii erau numiţi si ,,ce- 
tatea Dâmboviţei“ iar această cetate ridicata, 
pe malurile Dâmboviței bucureștene — de ca- 
tre Vlad-Tepes-Vodä, după toată putinţa — 

Stefan-cel-Mare 
(Dupä desenul pictorului Sava Hentia) 


era acum scaunul vremelnic de domnie al vo- 
evodului Ungro-Vlahiei. 

Si mai face dovadă că era acum scaun de 
domnie al Radului-Vodă-cel-Frumos și faptul 
ca Domnul îşi avea în București avutiile si 
steagurile şi tot neamul său, cum spun leto- 
pisetele „toată averea lui, si hainele lui cele 
scumpe si toate steagurile“. 

S'ar mai putea face dovadă că Bucureștii 
erau atunci scaun de domnie si prin aceea că 
în aceasta cetate „ad castrum Bokorest“ stă- 
tea şi marele Vornic Neagu, logofătul dreptă- 
tii, după cum sa văzut din hrisovul dela 8 No- 
emvrie 1469 păstrat la „National Arhiv“ al 
Sasilor din Sibii. 

Iar următoarele rânduri pe cari le aflăm tot 
în letopisetele moldovenești întregesc cele 
spuse mai sus despre „Cetatea București“. 

Din letopisetul dela Bistriţa: 

„In anul 7008 (—1500) luna lui Mai în 11, 
Lunia răposă roaba lui Dumnezeu Maria Des- 
pina, Doamna Domnului Radul Voevod, gos- 
podarul țarii muntenesti, care fusese adusă 
de Ștefan voevod, când au fost luat cetatea 
Dâmbovitei; şi au îngropat-o cu cinste în mâ- 
nastirea sa de la Puina; vecinica ei pomenire“. 

Iar Simion Dascalul luând știrea din acest 
letopiset, o adaogă la cronica lui Urechiă spu- 
nând : 


„Intr'acelaş an, Martie (în loc de Mai) sau 
pristăvit Doamna Despina a Radului Vodă, 
ce era robită de Ştefan Vodă când luase ceta- 
tea Dâmboviţa si cu cinste o au îngropat în 
mânăstirea Putna“. 

Toate aceste amănunte ar veni în ajutorul 
acelei vechi condici care a făcut parte din bi- 
blioteca lui Gr. N. Manu şi pe care s'a spriji- 
nit Gion când spune în „Istoria Bucureștilor“ 
(fila 23) că Radu-cel-Frumos a  descălicat 
Bucureștii ca scaun de domnie”. 





Pecetea lui Vlad Ţepeş 
(Dur ä S.oica Nicolaescu „Documente Slavo-Române“) 

BUCURESTII PE VREMEA LUI BASARAB-CEL-BATRAN 


Nu trecuserä nici cinci ani dupä ce Stefan- 
cel-Mare a împresurat cetatea Bucurestilor 
in 1471, pe vremea lui Radu-cel-Frumos, si ea 
a trebuit sä sufere o altä împresurare la 1476. 

Aceastä nouä nenorocire care lovi Bucures- 
tii se datorește regelui Ungariei, Matei Cor- 
vin. El voia să dea domnia Țării Românești 
lui Vlad-Vodä-Tepes. 

Trimise deci oaste din destul și pe Ştefan 
Bathory, voevodul Ardealului care, împreună 
cu Vlad-Vodă-Tepes, porni spre ţară. Pe de 
altă parte trimise cuvânt lui Ştefan cel Mare 
al Moldovei să vie în ajutorul lui Vlad-Tepes. 

Din amănuntele pe cari le găsim în episto- 
lele cele latinești ale lui Matei Corvin (publi- 
cate de C. Exarcu în „Ștefan cel Mare, docu- 
mente descoperite în arhivele Veneţiei“) si în 
cele italienesti ale lui Giustiniano Cavitello 
(publicate de d. N. Iorga în „Acte si fragmen- 
te“ 1897 III), din acea vreme si, din mărturi- 
ile celor ce au luat parte la această nouă îm- 
presurare a cetății București, vedem că ea, 
atât prin locul pe care a fost clădită cât şi prin 
meșteșugul războinic al acelor vremi, a fost o 
cetate de seamă. 

Ce întindere avea pe acea vreme 
faţă de întinderea de azi a Bucu- 
restilor ? 

Se märginea pe atunci între 
Dâmboviţa începând din calea Vă- 
cäresti (Jignita) până la podul de 
azi al bisericii Sfântului Spiridon- 
Vechi. Se întindea dincolo de bi- 
serica Sfânta Vineri a lui Aga Niţă 
până peste bulevardul de azi al 
Domn:tei, pe unde curgea un râu 
mititel numit, mai în urmă, Bu- 
curestioara si care râu mititel înce- 
pea din grădina numită azi Icoana, 
tracea prin locurile Säpunarilor, 
Scaunelor- Vechi,  Pescăria- Veche, 
vărsându-se în Dâmbovitä. 

Cuprindea întinderea de pă- 
mânt pe care azi o străbate Dâm- 
bovita la miază-zi, străzile Mircea- 
Vodă, calea Călărași, Mântuleasa 
la apus, bulevardul Academiei la 
miază-noapte si calea Victoriei 
până în Dâmboviţa la răsărit. 


O întindere foarte mică, nici cât o „vopsea“ 
din cele cinci pe cari le-a avut Bucureștii odi- 
nioară. 


x 


Pe vremea când oștile lui Matei Corvin, se 
coborirä în ţară ca să cuprindă scaunul Ţării 
Românești, pentru Vlad Vodă Tepes, domnea 
la București Laiot Basarab cel Bătrân. 

El a domnit de două ori: odată la 1474— 
1476 si a doua oară dela 1477—1479. 

Intâia oară a luat domnia după Radu Vodă 
cel Frumos și această domnie a luat-o cu a- 
jutor dela Turci. 

Impärätea atunci la Tarigrad sultanul Mo- 
hamed al doilea poreclit Cuceritorul, fijndcä 
cucerise Tarigradul dela Greci si desfiintase 
împărăţia lor. Puterea Osmanii'or era mare, în 
acele vremuri, încât nimeni nu putea să-i stea 
împotrivă. Astfel Laiot Basarab, un biet dom- 
nitor al unei țări mici, fără multe resurse, a 
trebuit să fie față de Turci, dacă nu supus, cel 
putin foarte binevoitor si să facă tot ce ei po- 
1unceau. Asa deslusim noi pricina pentru care 





Bucureştii 
(După o veche gravură germană: Prospect der Stadt Bucarest) 

Basarab-cel-Bätrân 
(Dupa zidurile mânästirii Horez. Bul. Com. Istorice) 


a fost silit să ia parte la lupta dela Răsboeni, 
impotriva lui Stefan cel Mare și după aceea 
sa inchine Tara Turcilor. 

Matei Corvin văzând primejdia turcească a 
cautat sa-i pue stavilă. Să gonească pe Basa- 
rab cel Batrân, omul turcilor și să pue în lo- 
cul lui un barbat de credință. Atunci hotări 
sa dea domnia Tärii Românești lui Vlad Vodă 
"Țepeș, care se afla de multă vreme în Ungaria. 

Pe la 8 Noembrie din leat 1476, Ştefan Ba- 
thory si Vlad Voda Tepes, împreună cu oștile 
vegale erau la Târgoviște, iar la 11 Noembrie 
ajunsesera în apropierea cetätii Bucureștilor 
cu gând sa o bată. 

Cetatea, dupa spusa chiar a regelui Matei 
Corvin care vorbeşte despre dânsa într'o epis- 
tolie trimisa Papei dela Roma, era întărită 
atat de mâna omenească cât si de situaţia lo- 
cului unde se afla. 

Italianul Giustiniano Cavitello spune că ce- 
tatea avea întariri din destul, multe unelte 
de război si munitiuni, o mulțime de corturi 
nespus de frumoase, în care säläsluiau oștenii 
turci si cei ai lui Basarab cel Bătrân, multi 
calareti si un număr îndestulător de cămile. 


Ostile regale ale lui Matei Corvin ajungând 
în fata cetății se așezară în partea cea despre 
apus. După tradiția bucureșteană, păstrată în 
amintirile colonelului Dimitrie Papazoglu, 
(„Ist. fond. orașului București”) aceste oști au 
tăbărit dincolo de acel râu mititel, numit Bu- - 
curestioara, pe locul unde azi se întind ma- 
halalele Lucaci, Mântuleasa, Scaunele vechi, 
Batiște. 

El spune : „Pe marginea acestei ape a fost 
așezată tabăra lui Ştefan Bathory la anul 
1476“. 

Ştirea a luat-o dânsul din cronica lui Gheor- 
ghe Şincai. (tomul al 2-lea). 

Din acest lagăr al ostirilor regale de lângă 
București, Stefan Bathory trimite la 11 Noem- 
brie 1476 o scrisoare magistraților din Sibii 
în care spune : 

„Cu ajutorul lui Dumnezeu am alungat din 
tara românească pe vicleanul Basarab, iar cea 
mai mare parte din tara lui este în mâinile 
noastre, fiindcă toți boerij sunt cu noi, afară 
de doi, care si aceștia vor veni în curând și 
asa întărind Târgoviște, ne-am îndreptat spre 
București de care suntem aproape“. ke 

Parte din boerij lui Laiot Basarab au fost 
si in divanurile lui Radu cel Frumos. Din pu- 
tinele hrisoave ce cunoastem de pe vremea lui 
Basarab, aflăm pe următorii boeri: Dragomir 
Manev, Cazan Sahacov, Neagoe Borcev, Ma- 
nea Negrul și Horga. Aceștia n'au titluri în a- 
ceste hrisoave. Ei au fost și în divanul lui Radu 
cel Frumos. Urmează ceilalţi cu titlurile lor: 
vornicul Dan, logofătul Tudor (a fost si pe 
vremea lui Radu cel Frumos), stolnicul Dra- 
gomir, vistierul Badea, spătarul Drăghici, co- 
misul Manea, stratornicul Dimitrie Ghizda- 
văz, stolnicul Piper şi portarul Cârstian. (Lis- 
tele boerilor sunt publicate în lucrarea d-lui 
G. D. Florescu „Divane domnesti din Munte- 
nia în secolul al XV-lea). 

In vremea în care oștile lui Matei Corvin 
se aflau în fata cetăţii București, sosiră si 
oștenii lui Ștefan cel Mare. 


% 
Dar bätrânul Basarab luase de veste, Sta- 


fetele îi aduseră știrea că Târgovistea a fost 
luată de Vlad Vodă Tepes si Ştefan Bathory 





Pecetea lui Vlad Tepes 
(După V. P, Năsturel „Nova Plantatio“) 

precum şi mersul înainte al oștirii lor 
cetatea Dâmboviţii. 

Luase el măsuri de apărare au ba? Amă- 
nunte n'avem. Din scrisorile regelui Matei 
aflăm că Basarab esi din cetate și împreună 
cu  boerii săi credincioși se retraseră spre 
miază-zi, la Dunăre. í 

Strejării din cetate, după plecarea voevo- 
dului lor, deschiserä porțile si vrând-nevrând, 
se inchinarä lui Vlad Vodă Tepes. 

Matei Corvin, în epistola trimisä Papei dela 
Roma în anul 1476 spune despre impresura- 
rea Bucurestilor: 

„După fuga rusinoasä a împăratului tur- 
cesc din Moldova, una din ostirile mele pe care 
o aveam împotriva lui, înainte de a veni voe- 
vodul Moldovei, năvăli asupra lui Basarab, 
voevodul Ţării Româneşti, care avea oaste tur- 
cească cum si mai multi ostași strânși peste 
Dunăre, în număr cam de 180.000 si l-a alun- 
gat pe numitul Basarab oastea mea, bătân- 
du-l așa în cât puţini s'au mântuit sau n'au 
fost omorîti 

„Basarab, după fuga lui şi pierderea sufe- 
rită, s'a închis într'o cetate care se află în 
acea ţară, întărită cu meșteșug și de natură. 
Simtind însă că-l urmäriau de aproape căpi- 
tanii mei, a fugit pe ascuns din ea si sa adă- 
postit în ţara turcească. 

„Oastea mea, însă, care era cam de 60.000 
oameni, a împresurat îndată acea cetate și în 
puţine zile a luat-o si, astfel, bătând pe Basa- 
rab, a pus stăpânire pe acea țară, prin care 
turcii aveau. drum slobod în Moldova si Vlad, 
căpitanul meu, bărbat întru toate dușman 
turcilor și tare războinic, din voinţa mea, a 
fost primit voevod de locuitorii acestei ţări“. 

Ştefan cel Mare, într'o epistolă dela 8 Mai 
1477 trimisă prin Ioan Tamblac, Veneţiei, în- 
tărește si dânsul cele spuse de regele Matei: 

„Mam dus eu dintr'o parte, spune dânsul, 
iar căpitanul regelui din cealaltă parte și, u- 
nindu-ne, am pus în domnie pe Vlad Tepeș“. 

Aceste două scrisori sunt tipărite în lucra- 


spre 





Târgovişte 
o gravură germană din 1595) 

Vlad-Tepes 
(După o xilografie din 1480 
deme quadem Thirane Dracole“ publicat de Con- 


Din cartea „Van 


stantin I, Karadja in scrierea d-sale: „Incuna- 
bulele povestind despre cruzimele lui Vlad-Tepes‘ 
Cluj 1931) 


rea lui C. Exarcu: „Stefan cel Mare“, docu- 
mente descoperite în Arhivele Veneţiei“. 

In scrierea sa „Vlad Tepes‘“, I. Bogdan 
spune : 

„Laiota Basarab se mai ţinea la 11 Noembrie 
în cetatea Dâmboviţei (Bucureşti) pe care o 
părăsi după două săptămâni și fugi peste Du- 
năre. 

„El a părăsit-o mai înainte ca ea să fie în- 
conjurată de trupele inamice și a o asedia și 
bate în regulă cum s'a întâmplat imediat 
după fuga sa; negresit el a fugit speriat de 
mulțimea ostilor dusmane ce se apropiau din 
două părţi de București și să pregătea să-l 
înconjoare. 

„El a părăsit cetatea Dâmboviţei fără să 
mai astepte norocul unei bătălii, a trecut Du- 
nărea, s'a dus la turci ca să le ceară ajutoare 
şi a aşteptat între ei să vie timpuri mai prin- 
cioase care să-i redea tronul pierdut“. 

Părcălabul Cârstian din Târgoviște, omul 
lui Vlad Vodă Tepes, spune într'o scrisoare 
care se afla la biblioteca Academiei Române 
(în copie), că Bucureştii au fost cuceriti în- 
iro Sâmbătă, la 16 Noembrie 1476. 

Din arătările de mai sus aflăm că pe vre- 
mea lui Laiot Basarab cel Bătrân, Bucureștii 
erau cetate întărită atât prin felul așezării 
sale cât si priri meșteșugul războinic din acele 


. 


. vremi. 


Au trebuit 15 zile ca să fie împresurată si 
luată de ostirea unui rege puternic ca Matei 
Corvin și a unor voevozi ca Vlad și Ștefan. 

Stefan-cel-Mare 
(Dupä evanghelia dela Voronet) 

DE CINE A FOST CLADITA BISERICA „CURTEA VECHE“ 


Pe strada care, în veacul al 17-lea, se nu- 
mea „Uliţa ce duce spre Poarta de Sus a curții 
domnești“ si care, în veacul al 18-lea, i s'a 
spus ulița Ișlicarilor (aici erau pe acea vreme 
dughenile negutätorilor bucureșteni cari des- 
făceau islice), iar mai târziu ulița Frantu- 
zească (azi str. Carol I), colţ cu str. Sepcari- 
lor, având la spatele ei cea de acum „Piaţa de 
flori“, se ridică Biserica „Curtea Veche“ pe 
nedrept numită biserica Sfântului Anton. 

Deoarece despre această biserică s'a, scris 
foarte mult, dar tot ce sa scris este greșit, 
vom căuta sä deslusim cum, când si de cine 
a fost clădită. 

Incepem cu pisania bisericei care se află 
deasupra ușii de intrare. Ea gläsueste așa: 

„Această sfântă și dumnezeiască biserică, 
unde se cinstește hramul Blagoveştenii prea 
slävitei Născătoare de Dumnezeu şi pururea 
Fecioarei Mariei din TEMELIA EI IASTE ZI- 
DITĂ DE BĂTRÂNUL 
MIRCEA VODĂ, SI IN 
URMĂ DE FIU-SĂU 
PATRAȘCU-VODA, CU 
FRAȚII SAI RADU ȘI 
MIRCEA - CEL-TÂNAR 


EA 


AU INFRUMUSETAT LES 

ȘI O AU ZUGRAVIT“. LE 
Aceastä pisanie a fä- EEL 

cut multä vorbä la is- ee 


toriografii nostri, cari 
n'aveau atunci la în- 
demână isvoare istorice 
spre a identifica per- 
soanele pomenite în- 
tr'ânsa. Acești istorio- 
grafi citind rândurile 
„DIN TEMELIA EI 
IASTE ZIDITĂ DE BĂ- 
TRÂNUL MIRCEA- | 
VODA“ şi-au închipuit ENLT PL 
că acest Mircea-Vodä UT IDEA 
este cel pe care croni- "A i ILIA 
cele ţării îlnumesc,,cel- | se 
bătrân din (1386-1418). 

Si odată primită de 
dânşii ca bună această 


| 
| 





ipoteză s'a brodat în jurul ei o seamă de lu-. 
cruri neadevărate. 

Bună oară, s'a spus: Mircea cel Bătrân este 
întemeietorul orașului București; aânsul pe- 
trecea vara la Târgoviște și iarna la Bucu- 
rești; a făcut curţi domnești și baie dom- 
nească; a adus oasele unor ostași morti la 
Giurgiu și le-a îngropat la bisericuța spusă 
a lui Bucur și alte asemenea lucruri neînte- 
meiate. | 

In capitolul : „Bucureştii fost-au ei pe vre- 
mea lui Mircea cel Bătrân” din această 
scriere am arătat că spusele acestea nu se 
întemeiază pe nici un isvor istoric. 


% 
Tot așa si cu biserica „Curtea Veche” pusă 
în seama lui Mircea-cel-Bătrân din 1386. 


Chestia stă altfel și o vom lămuri, noi cu 
hrisoavele ce ne stau la îndemână. 






Biserica „Curtea Veche“ în anul 1909 
(Colecţia D. Caselli) 

Biserica „Curtea Veche: si pia{a din jurul ei în 1861 
(Acuarelă de Preziosi) 


Dar înainte de toate trebue să spunem că 
pisania este hotărâtoare. Ea spune adevărul. 
T se spune lui Mircea în pisanie bătrânul ca 
sa fie deosebit de fiul său numit și el în pi- 
sanie tot Mircea însă cel tânăr. 

Și pisania spune si mai respicat: biserica 
Curtea-Veche „DIN TEMELIIA EI IASTE 
ZIDITĂ DE BATRANUL MIRCEA-VODA, SI 
IN URM\ DE FIU-S\U PATRASCU-VODA, 
CU FRATII SEI RADU SI MIRCEA-CEL-TÀ- 
NAR AU INFRUMUSETAT SI O AU ZUGR\- 
VIT”, 

Acum sa veden cine sunt acesti patru dom- 
nitori, Amänunte în această privință le gä- 
sim în „Documente slavo-române cu privire 
la relaţiile Țării Româneşti și Moldovei cu 
Ardealul în sec. XV si XVI” (1905) si în stu- 
diul „Petru Vodă-cel-Tânăr și Petru Vodă 
Șchiopul“ (1915), amândouă lucrări datorite 
cunoscutului paleograf și slavist St. Nicola- 
escu. 

Batrânul Mircea-Vodă, din pisanie, nu este 
altcineva decât Mircea-Vodă-Ciobanul, fiul 
lui Radu-Vodă-cel-Mare (1496—1508) şi nepo- 
tul lui Vlad-Voda Calugärul. Iar Pătraşcu- 
Voda, numit în hrisoave si Petru-Vodă cel Tâ- 
năr, Radu şi Mircea-cel-Tânăr sunt fii sei. 
Mircea-Vodă Ciobanul a avut de soţie pe 
Doamna Chiajna. 

In hrisovul dela 25 Ianuarie 1568 Pätrascu- 
Voda numit şi Petru Vodă cel Tânăr (1559— 
1568) spune însuși că Mircea Ciobanul este 
părintele domniei mele și că Doamna Chiaj- 
na este „mama domniei mele“. 

El a fost confundat de cronicarii noștri cu 
Petru-Voda Șchiopul care n'a domnit în Tara 
Românească ci numai în Moldova. 

Din pisania bisericii mai aflăm că biserica 
Curtea Veche a fost ridicată de Mircea Cio- 


anul dar na ispra- 
it-o. Ea a fost înfru- 
iusetatä si zugrăvită 
ie fiii săi: Petru, Radu 
ii Mircea, 


* 


Chipurile acestor 
domni sunt zugrävite 
` pe zidurile mânăstirii 
, Snagov. 
= Lucrul acesta ni-l 
el face cunoscut Alexan- 
dru Odobescu în stu- 
diul său „Câteva ore 
la Snagov care se gă- 
seste în Scrierile sale li- 
terare şi istorice (1887) 
tomul I, filele 413-416, 

Iată ce spune dân- 

| sul: 
»Cunostintele noas- 
tre genealogice asupra 
domnilor pämânteni nu 
sunt încă acum destul 
de întinse şi de lămu- 
rite ca să ne putem explica gruparea si 
filiatiunea deosebitelor chipuri ce se repro- 
duc cu identitate pe cei doi pereţi. Să ne 
mulțumim deocamdată a le enumära în or- 
dinea în care se află și poate că timpul va 
vărsa asupra lor mai multă lumină”. 

Avea multă dreptate Odobescu când vorbea 
așa în 1862. Timpul, prin descoperirea unor 
hrisoave necunoscute atunci, a vărsat, după 
40 de ani, lumină deplină. 

Şi mai departe Odobescu spune: 

„Pe porțiunea din dreapta zidului din ho- 
ră, este mai întâi, Neagoe Basarab cu fiul 
său Teodosie Voevod. Alături cu dânsul stă 
Io Mircea Voevod, și amândoi tin, ca ctitcri, 
biserica pe palme. Acest Mircea nu e dar ce! 
Bătrân ci poate Mircea (Ciobanul?)”. 

Se îndoia și Odobescu, cu toate că n'avea 
la îndemână alte isvoare, că acest Mircea ar 
fi fost cel din 1386 ci spune că poate este 
Mircea Ciobanul. Dacă ar fi avut hrisoavelc 
pe cari le-am cercetat noi ar fi văzut că în 
adevăr el este Mircea Ciobanul si nu Mircea 
din 1386. 

Si mai spune Odobescu: 

„De partea stângă a usei, stă Io Petru-Voe- 
vod. Lângă dânsul stă un tânăr Io Radu- 
Voevod şapoi altul, si mai mic de talie, Io 
Mircea Voevod. In sfârșit, la margine este 
chipul Doamnei Chiajna”. 

Din cele de mai sus se vede limpede că la 
Snagov sunt zugrăviți cei patru domnitori 

pomeniti în pisania dela biserica „Curtea 
Veche“ și cari sunt Mircea Vodă Ciobanul, 
în pisanie numit „bătrânul“ și fiii sei Petru- 
cel-tânăr, în pisanie numit Pătrașcu-Vodă, 
Radu-Vodă si Mircea-Vodă, în pisanie numit 
„cel tânăr“ ca să fie deosebit de părintele său 
care se numea şi el Mircea. 

. Din lipsa de isvoare istorice însă Odobescu 
încurcă persoanele si spune că Petru-Vodă- 
cel zugrăvit la Snagov, este Petru-Vodă-Șchio- 
pul. Am arătat mai sus că Petru-cel-Tânăr, 
fiul Ciobanului, a fost confundat cu omoni- 
mul său care a domnit în Moldova. Dacă Odo- 
bescu ar fi avut hrisoavele cele deslușitoare pe 
cari le-am amintit aici ar fi văzut că acest 
Petru si cu fraţii sei Radu si Mircea au fost 
feciorii Ciobanului. Dar atunci cine este Pe- 
tru-Vodă-Schiopul. El este fiul unui alt Mir- 
cea care a fost la rândul său fiul lui Mihnea- 
Vodä-cel-Räu (1508—1510). Acest Mircea a 
fost și el co-regent împreună cu tatăl său 
Mihnea (1508—1510) si mai târziu preten- 
dent la domnie în 1521. Din pricina că a- 
mândoi atât Mircea Ciobanul cât și Mircea 
al lui Mihnea aveau acelaş nume s'a produs 
acea încurcătură istorică care l-a făcut şi pe 
Odobescu să spună: „De aceia în zadar ne 
vom sili a lumina chestiuni asupra cărora lip- 
sesc acum orice date pozitive“. 

Istoricul Şincai, după isvoarele citate de 
dânsul si cari sunt „Anonimul românesc“ si 
Engel „Geschichte der Wallachey“, spune că 
pe zidurile bisericii Curtea Veche se aflau la 
1553 zugrăviți trei Mircea. Chipurile acestea 
azi nu mai sunt, asa că asupra lor nu putem 
să ne spunem cuvântul. x 

Luând însă de bune cele de mai sus Gion 
în „Istoria Bucureștilor“ se încurcă și dânsul 
în afirmări greșite. El spune: 

„Doi dintr'acești Mircea au fost Domni: 
Mircea-cel-Bătrân şi Mircea Vodă Ciobanul ; 
cel dealtreilea fost-a un frate de Domn, din 
cari mulți s'au numit Mircea în secolul XV si 
în secolul XVI? Ori cum ar fi, trei Mircea, 
zugrăviți pe päretii singurei biserici care se 
afla în secolul al XVI în Curtea Domnească, 
întărește afirmaţia ace- 
lora cari au susținut 
că Mircea cel Bătrân, 
făcu la Bucureşti, între 
1400 si 1418 Curtea 
Domnească și deci Bi 
serică“. 

Nu vedem de loc s: 
întărească afirmaţia a 
celora cari au sustinu 
cele spuse de Gion, căt 
cum am dovedit Mir- 
cea bătrânul nu este 
Mircea cel din 1400 ci 
Mircea Ciobanul din 
1545, iar cellalt Mircea 
numit cel tânăr în pi- 
sanie este fiul Cioba- 
nului. In ce priveşte pe 
al treilea Mircea, după 
spusele lui Engel, aici 
trebue să fie o greşeală. 
Istoriograful neamt tre- 
bue sä-l fi confundat 
eu ceilalti fii ai Cio- 
banului, Petre sau 
Radu. 








Feciorii lui Mircea Ciobanul : 


Din mânăstirea Snagovului (N. Iorga: Domnii 
Români după portrete si fresce contemporane) 


Si Pavel din Alep, acela care a fost prin fä- 
rile românești între anii 1654 şi 1655 si care 
a lăsat o povestire despre cele ce a văzut în 
București, cunoscută cu numele de „Travels 
of Macarius Patriarch of Antioch” (1836), 
spune că Mirtaja Voivoda (Mircea), Radzivil 
Voivoda, (Radu), Basaraba Voivoda si Petros 
Voivoda (Petru) au zidit mânăstirea Snago- 
vului. 

Acesti voevozi, dupä cum stim, sunt Mir- 
cea Ciobanul și fii sei, 

Despre această biserică. vorbește si d. G. D. 
Florescu în lucrarea d-sale „Planuri inedite 
ale Bucureştilor la sfârşitul veacului al 18-lea” 
tipărită în Revista Fundațiilor Regale (1 Mar- 
tie 1934). 

Spune d-sa: „Actuala inscriplie — adică cea 
pusă de vre un preot nepriceput și necunos- 
cător al cronologiei Domnilor ţării şi aceasta 





Biserica „Curtea Veche“ în anul 1856 
(Colecţia Academiei Române) 

Petru-cel-Tânăr sau Pätrascu-Vodà 


Din mânăstirea Snagov (N. Iorga: Domnii Români 
după portrete şi fresce contemporane) 


în domnia de scurtă durată a lui Ştefan Can- 
tacuzino — amintește ca prim ctitor pe un 
Mircea „cel bătrân” și cu fiul său Pătraşcu si 
fraţii acestuia din urmă: Radu și Mircea 
tânărul (?)”. 

Hrisoavele sunt hotärîtoare. Ele nu pot fi 
desmintite. Ne deslusesc pe deplin cine sunt 
ctitorii bisericii: MIRCEA CIOBANUL ȘI CU 
FII SEI PATRASCU, RADU SI MIRCEA. 

Mai spune d. G. D. Florescu că afară de 
Patrașcu — în domnie numit Petru „cel Tâ- 
nar”, confundat cu Petru Schiopul — ceilalți 
doi Radu și Mircea n'au domnit ci au murit 
tineri. Lucrul acesta n'are de aface: dacă au 
murit sau nu tineri. Ceace trebue reţinut a- 
minte este că, domnind sau nu, dânşii sunt 
voivozi, precum îi vedem trecuţi pe zidurile 
mânăstirii Snagovului şi precum i numeşte 
și Pavel din Alep. Titlul acesta de Voevod l-au 
purtat totdeauna fii sau frații unui DOMN 
AL TAIRII-ROMINESTI CHIAR DACI EI 
N'AU DOMNIT. 

Iată mai multe scrisori domneşti în care fe- 
ciorii și fraţii de Domn au pmtat titlul de 
Voevozi deși n'au domnit nici odată: 

Marco, feciorul lui Petru Voevod trimite o 
scrisoare judeţului şi celor 12 pêrgari din 
Brasov şi să iscäleste așa: „Io Marco Voevod 
din mila lui Dumnezeu Domn român“. Pisa- 
nia dela Tismana și cea dela Mislea îl nu- 


mesc pe Marco de asemenea voevod. Știm că 
Marco n'a domnit. 

Slovele de pe lespedea de mormânt a Doam- 
nei Erina, fata lui Miloș, glăsuesc că ea „au 
fost fata reposatului Io Miloș Voevod. Stim 
iarăşi că Miloș n'a domnit peste Tara Româ- 
nească. 

Tot așa și feciorii Ciobanului: Pătrașcu, Ra- 
du și Mircea, chiar dacă unii din ei n'au dom- 
nit, au purtat însă titlul de Voevod. Era un 
drept al neamului domnitor. Precum azi fe- 
ciorilor unui Rege li se spune Alteță Regală, 
tot aşa în vechime în Tara Românească, fe- 
ciorii unui Domn aveau drept la titlul de 
Voevod. 

Aceste hrisoave sunt publicate de d-l Stoica 
Nicolaescu în lucrarea d-sale amintită mai 
sus: „Documente slavo-române”. E 

Rămâne deci bine hotărît că Biserica Curtea 
Veche A FOST DIN TEMELIA EI ZIDITĂ DE 
MIRCEA CIOBANUL SI ÎN URMĂ FII-SEI 
PĂTRAŞCU, RADU SI MIRCEA VOEVOZI AU 
INFRUMUSETAT-O ȘI AU ZUGRĂVIT-O. 





Biserica „Curtea Veche“ 
(In 1935, din colecția d-lui Fani Mihălcescu) 

MAHALAUA SI BISERICA DOBROTEASA 


In hrisoave n'am dat niciodată de dânsa! 

Acum 136 de ani, în 1798, s'a făcut cea din- 
tâi catagrafie, pe care o cunoaștem, a maha- 
lalelor bucureștene. Această catagrafie am gă- 
sit-o în manuscrisele Academiei Române și 
are următorul titlu: „Catagrafia politiei (a- 
dică a oraşului, căci în limba greacă politia 
vrea să spună oraș) Bucureștilor ce s'au făcut 
la 1798“. 

In această catagrafie Bucureștii erau îm- 
pärtiti în cinci plăși și anume: plasa Târgu- 
lui, Gorganului, Brostenilor, Târgului-de-A- 
fară şi Mogoşoaiei. 

Mahalaua Dobroteasa făcea parte din pla- 
sa Broşteni si avea 102 case. 

Lt.-colonpl Dim. Papazoglu în alcătuirea 
sa de amintiri pe care i-a pus titlul „Istoria 
fondării orașului București” (1891) la filele 
G si 7 credea că mahalaua și biserica Dobro- 
teasa erau cele mai vechi din București. Ma- 
halagiu din partea locului, căci locuia pe ulița 
care azi îi poartă numele, a vrut să dea maha- 
lalei sale o importanță pe care nici odată n'a 
avut-o această mahala. 

Cu multe amănunte care de almintrele 
nu se întemeiau pe nici un izvor istoric spune 
că unul din boerii din neamul Năstureli, pe 
care îl botează cu numele de Enric (?) cău- 
tând să facă o biserică a găsit cel mai fru- 
mos loc dealul stâng al Dâmboviței (unde 
spune dânsul era vechiul Pinum). Pe acel 
deal a zidit biserica cu hramul Bunei-Vestiri, 
pe moşia lui Buga. Biserica este până în ziua 
de azi si se numește biserica Dobroteasa, ca- 
re pe românește vrea să spună „bună patrie“. 
De atunci s'a numit locul acela Dobroteasa. 

Dânsul mai spune, fără să aducă însă ca 
dovadă nici o mărturie istorică, că această bi- 
serică este cea dintâi biserică din Bucureşti 
și că orașul Bucuresti începea pe acea vreme 
— (care vreme? căci nu pomenește nici un 
leat) — din mahalaua Dobroteasa. 

Generalul P. V. Năsturel care a scris în Me- 
vista pentru Istorie, Arheologie și Filologie” 


WWW. 


(vol. X. 1909) o lucrare despre obârșia boer- 
lor Năstureli, amintind spusele lui Dimitrie 
Papazoglu, gläsueste: 

„Ca proprietar în mahalaua Dobroteasa ti- 
nea foarte mult să facă cinste suburbiei în 
care locuia, arätând-o ca cea mai veche din 
orașul București. De aci basmul cu zidirea 
bisericei Dobroteasa pela 1450 pe „moşia lui 
Bugă“ și pe Enrih = Heré = Heresti. 

Neamul Nästurelilor deși a locuit prin a- 
ceste locuri, generalul P. V. Năsturel nu dă în 
amintita lucrare a sa din citata revistă, nici 
un amănunt despre mahalaua Dobroteasa. 

Dacă noi am primi drept bune spusele colo- 
nelului Papazoglu că biserica Dobroteasa a fost 
cea dintâi biserică din București ar trebui ca 
ea să fi fost ridicată pe vremea sau putin mai 

Maiorul Dim. Papazoglu 
(După litografia d-nei Iosefina Bieltz 1868) 

Biserica Dobroteasa 
(Dupä tabloul pictorului Al. Phoebus din colectia D. Caselli) 


târziu, atunci când s'au statornicit hotarele 
Bucurestilor. 

Am amintit însă că atunci când Mircea-Vo- 
dă Ciobanul a statornicit aceste hotare pe la 
1546, Bucureștii nu erau încă locuiti până la 
„dealul stâng al Dâmboviței“ unde s'a zidit 
— nu pe vremea în care spune Dim. Papazo- 
glu ci mult mai târziu peste două veacuri, — 
biserica Dobroteasa. 

Iată acum pe ce ne întemeiăm spusele noa- 
stre. Ele se întemeiază pe hrisoave și pisanii 
ale bisericilor. Despre un plan al Bucureștilor 
pe acea vreme ca să ne putem călăuzi nu 
poate îi vorba. Cel dintâi plan al București- 
lor s'a făcut la 1781. 

Si deslușim: 

Pe la stârșitul veacului al 16-lea unde azi 
este „Bărăţia“ incepea un drum care trecea 
prin faţa bisericei de azi „Sfânta Vineri-He- 
rasca și ducea spre malul stâng al Dâmbovi- 
tei tocmai acolo unde a fost ridicată la 1730 


biserica Dobroteasa care, atunci când pome- 
nim de acest drum, ea nu ființa. 

Drumul care începea acolo unde azi este 
„Bărăţia“ se numea Ulița mare care merge la 
Sârbi sau Uliţa mare care vine dela Sârbi. Azi 
i-a luat locul, cu mici schimbări, în mersul ei, 
calea Văcărești. F 

In cel dintâi plan al orasului Bucuresti pe 
care îl găsim în cartea sasului Franz Iosef 
Sulzer, din 1781, intitulată „Geschichte des 
transalpinische Daciens“, Ulița mare care 
merge la Sârbi nu prea este bine deslușită, 
însă ea ființa căci o aflăm la 1789 într'un alt 
plan al orașului. 

Cea dintâi biserică pe care o întâlnim pe a- 
ceastă uliţă este aceea, pe care o ridică la 1645 
Aga Nită, soția sa Ioana și fiul lor Călin Spă- 
tarul, cu hramul cuvioasei Paraschiva. 

Pe Aga Niţă il aflăm ca sfetnic în Divanul 
lui Matei Basarab la 16 Februarie 1638. 

A trebuit să treacă un veac dela Mircea Cio- 

banul (1546) ca Bucureștii să înceapă să fie 
locuiti în partea aceasta a locului ca să se sim- 
tă nevoia unei biserici și Aga Niţă cu nevasta 
sa şi cu fiul lor, să se gândească să o zidească. 

Peste 30 de ani dela clădirea bisericei lui 
Aga Niţă (1645) locurile din partea acea a Bu- 
cureștilor erau încă pustii. La 1668 sunt mu- 
taţi aici Tabacii și iată cum: 

Ei erau așezați pe malul stâng al Dâmbovi- 
tei dela Sărindar spre Zlătari. Egumenii dela 
mănăstirile bucureștene cer lui Radu-Vodă- 
Leon să-i „gonească de aici, și ei sunt mutati 
pe Dâmbovită în partea acea pustie a orașului 
dincolo de mahalaua lui Aga Niţă. Cam pe a- 
tunci — sau putin mai în urmă — au luat 
fiinţă aici și grădinile unor zarzavagii pe cari 
bucureştenii noștri i-au numit sârbi. De fapt 
ei sunt bulgari. Fiindcă poporul îi cunoaște 
subt această numire, noi o păstrăm și mai 
departe. Dela dânșii i s'a spus locului maha- 
laua sârbească şi bisericii Sf. Niculae-Sârbii. 
Mahalaua sârbească, înainte de veacul al 
18-lea, când a fost cuprinsă în oraș a fost sat 
lângă București. In 1798 avea 78 de case. 

Un oarecare Vasile Potoceanu și cu soţia lui 
pe care o chema Sanda zidise la 1692 o biseri- 
că cu hramul Sf. Niculae care azi i spun Sf. 
Niculae-Sârbii. 

Este a doua biserică pe care o întâlnim pe 
această Ulită mare care mergea la Sârbi. 

Iar peste patru ani la 1696 Tabacii, din par- 
tea locului, ridică o altă biserică de lemn tot 
cu hramul Sf. Niculae. Din hrisovul lui Con- 
stantin Vodă-Brâncoveanu dela 8 Februarie 
1696 prin care dă postelnicului Alexandru, 
fiul banului Ghiormei, un loc vedem că acest 
loc este „în mahalaua Oltenilor de lângă uliţă 
ce merge spre biserica Tabacilor“. 

Este a treia biserică pe care o întâlnim pe 
aceasta Ulița mare care merge ori vine dela 
Sârbi. 

Iar la anul 1722 Gheorghe căpitan de lefe- 
gii (adică soldaţi cari erau plătiţi cu leafă) și 
cu soacra sa Chita Portăreasa zidesc biserica 
Sf. Niculae dela Jicnita (corect Jitnità). 

Este a patra biserică pe care o întâlnim pe 
ulița mare care merge la Sârbi. 

Şi peste opt ani de la zidirea bisericei din 
Jicnita, la 1730, Constantin-vel-vistier-Năstu- 
rel zidește biserica cu hramul Buna-Vestire, 
numită Dobroteasa. 

Aceasta este a cincea biserică pe care o în- 
tâlnim pe Ulita mare care merge la Sârbi. 

La 9 Noembrie 1789 oraşul București a fost 
luat în stăpânire de trupele imperiale și rega- 
le austriace de sub comanda mareșalului prinţ 
de Saxa-Coburg. 

Atunci inginerul și oberlocotenentul F. B. 
Purcel împreună cu locot. Ferdinand Ernest 
alcătuesc mai multe planuri ale orașului, cari 
planuri s'au păstrat în Arhiva de Război din 
Viena. 

Din aceste p'anuri vedem că pe Ulița mare 
ce duce la Sârbi sunt însemnate cele cinci bi- 
serici amintite de noi mai sus. 

Din aceste amănunte, vedem că biserica Do- 
brotsasa pe care Dim. Papazoglu o credea cea 

dintâi biserică din București, nu numai că n'a 
fost cea dintâi a orașului, dar n'a fost nici cea 
dintâi ridicată pe aceste locuri din jurul Bu- 
cureștilor. 

Căci înaintea ei au fost pe „Ulița ce merge 
spre Sârbi“ ulitä care sträbätea mahalalele 
Aga Niţă, Tabacii, Oltenii, Sârbii, — alte patru 
biserici mult mai vechi ca dânsa zidite, după 
cum am văzut, una la 1645, alta la 1692, a 
treia la 1696, a patra la 1722 si tocmai la 
1730 a fost zidită biserica Dobroteasa. 


% 


Nu cunoastem pisania cea veche fireste cu 
slove chirilice a bisericei Dobroteasa. Nu stim 
dacă ea mai este undeva sau a fost prăpădită 
atunci când biserica cea veche a fost dărâ- 
mată la 1884. 

In pridvorul bisericii de acum, începută la 

7 Iunie 1887 și isprăvită în luna Noembrie 
din 1892, se văd două inscripţii noi. Intr'una, 
cea din stânga se spune că biserica, cea veche 
numită Dobroteasa, cu hramul Buna vestire 
s'au întemeiat în anul mântuirei 1730 de vel 
distier Constantin Năsturel și soția sa Ancu- 
ta, pristăviti întru fericire, urmași ai vestitu- 
lui neam Năsturel-Herăști. 
. Dela întemeierea acelei biserici trecând ani 
117 şi foarte rău stricându-se atunci din în- 
demnul dumnealui treti (al treilea) logofăt 
Iordache Ciupagea, întâiul epitrop numit din- 
tre enoriași s'au refăcut, în anul mântuirii 
1847 în zilele voevodului Gheorghe Bibescu, 
mitropolit al Ungro Vlahiei, fiind Neofit. 

In cealaltă inscripţie din dreapta se spune 
că biserica a fost dărâmată până la pământ. 
în anul 1884, și s'a clădit cea de acum, așa 
cum se vede, în stil'bizantin. A fost începută 
la anul 1887 și s'a isprävit în 1892. Lucrarea 
a ţinut cinci ani. Arhitectul a fost P. Petricu, 
iar pictorul G. Ioanide. 

Câteva cuvinte despre ctitorul Constantin 
Năsturel. Din pisania cea nouă ni se face 
cunoscut că la 1730 când a întemeiat biserica 
Dobroteasa era vel vistier. Intr'un hrisov al 
lui Constantin Vodă Mavrocordat din 12 
Aprilie 1727 (7235) Constantin Năsturel este 
vel paharnic. Generalul P. V. Năsturel în lu- 
crarea pe care am amintit-o la începutul a- 
cestui studiu spune că la 1730 era biv vel me- 
delnicer, si la 1738 era vel vistier. Tot după 
notele generalului aflăm că marele vistier 
Constantin Năsturel este fiul marelui ban și 
caimacam Şerban Năsturel, nepot al marelui 
ban Radu Toma si strănepot al Doamnei Ele- 
na. soţia lui Matei-Basarab. Soţia vistierului 
Constantin. Ancuta este fiica marelui medel- 
nicer Preda Pârscovanul si a jupânesei Stan- 
ca. 

Pe vremea lui Constantin-Vodă Mavrocor- 
dat, în 1743 C. Năsturel este biv vel vistiernic 
după cum ne dovedește pisania bisericii Slo- 
bozia de pe podul Şerban Vodă. 

Intr'un act al lui Grigorie episcop al Râm- 
nicului Noul-Severin, care a păstorit între 
anii 1749—1764, prin care act acest episcop 

schimbă moșia, Plescoiu pe un loc de case în 
Bucuresti, cu episcopul Buzeului, se vede iscä- 
lit ca martor Constantin Nästurel dar de data 
aceasta ca biv vel Ban. 

Pe mormântul familiei Nästurel din bise- 
rica lui Aga Nitä se aflä un sir de slove care 
vorbesc de acest neam. Din aceste slove afläm 
că Constantin Năsturel s'ar fi născut la 1682 
si ar fi murit la 1752. a 

Neamul Năsturel locuia în București în 
mahalaua lui Aga Niţă. Nu se știe bine ce 
rudă erau boerii Năstureii cu Aga Niţă. Se 
știe însă că, în veacul al 18-lea Năstureli, cari 
locuiau în această mahala, au dăruit biseri- 
cei lui Aga Nită chilii pentru „sărmanii bol- 
navi“. 

Mai aveau locuri și dincolo de această ma- 
hala spre miază-zi, pe lângă dealul stâng al 
Dâmboviţei, acolo unde vel vistier Constan- 
tin zidește, la 1730, biserica ce i s'a spus Do- 
broteasa. A 

După 13 ani dela zidirea bisericii Dobro- 
teasa, Constantin Năsturel biv vel vistiernic 
a scoborât dealul pe care ridicase biserica, 
spre vale, și a dat de apa Dâmboviţei. Se vede 
că o trecuse de atâtea ori în acest loc, mer- 
gând spre vii, cari erau presărate pe aceste 
locuri. Şi trecând si acum — în anul mântu- 
irei 1743 — apa Dâmboviţei pe acolo pe unde 
este azi podul de fier ce dă în ulița mare, ce-i 
spun bulevardul Neatârnării, care pe vremea 
aceia era presărat, precum am spus, numai 
cu vii, a cotit la dreapta si i-a esit în cale din 
mijlocul acestor vii o mică biserică de lemn, 
pe podul lui Șerban-Vodă. Era biserica Slobo- 
gia ridicată La 1665 de Radu-Leon, alăturea 
de crucea pe care o ridicase tatăl acestuia 
Leon-Stefan-Vodä la 1632 în cinstea Sf. Gheor- 
ghe, ca să se pomenească de războiul ce l--a 
avut într'acest loc cu pribegii la anul 1631. 
Şi văzându-o de lemn Constantin Năsturel 
biv-vel-visternic a înlocuit-o cu una de zid 
şi-a sfintit-o la 8 Septembrie 1743. 

Aceasta o stim din pisania bisericei Slobo- 
zia pe care am citit-o și care gläsueste așa : 





Radu Leon-Vodă 
(După D. Papazoglu) 


„Această sfântă și dumnezeiască biserică, 
cu ajutorul lui Dumnezeu, s'au făcut din te- 
melie și s'au înfrumusețat precum se vede. 
prăznuindu-se hramul naşterei Prea sfintei 
Născătoare de Dumnezeu si pururea Fecioa- 
rei Maria și a Sfântului şi Marelui Mucenic 
Dimitrie MIROTOCIVAGO cu toată cheltu- 
iala dumnealui jupân Constantin Năsturel 
biv vel vistiernic și cu jupâneasa dumnealui 
Ancuta pentru pomenirea sufletelor Dum- 
nealor si a tot neamului dumnealor, în zilele 
prea luminatului domnului nostru Ion Con- 
stantin Nicolae V-vod Mavrocordat, în luna 
Septemvrie 8, leat 7252“, 

Și după ce a făcut biserica Slobozia de zid 
Const. Năsturel s'a gândit că nu e rău ca cea 
de lemn să o mute undeva, acolo unde nu 
era biserică și mahalagii acelor locuri aveau 
nevoe de un lăcaș de închinare. 

Si stând și cugetând încotro s'o mute pe 
cea de lemn s'a gândit s'o mute mai jos pe 
apa Dâmboviței într'o livede de duzi care 
mai târziu în jurul ei ţiganii și altă prostime 
care se îndeletnicea cu facerea cärämizilor 
i-a dat numele de mahalaua  Cărămidarilor 
de jos. 


Așa a luat ființă, pe la 1744 biserica care 
azi se numește Cărămidarii de jos, căci pe un 
penticostar carele se păstrează la această bi- 
serică 'aflăm următoarele: Constantin Năs- 
turel Fierăscul si soția sa Ancuta au dat acest 
penticostar la biserica din Càràmidari cu 
hramul Sf. Dimitrie si Sf. Gheorghe 1744. 

Revenim asupra mahalalei Dobroteasa: 

„Ea a fost la început sat locuit de zarzava- 
gii sârbi, precum au fost sate în jurul Bucu- 
reștilor mahalalele Olteni, Sârbi și altele si 
în 1798 face parte din Bucureşti ca mahala, 
având 102 case,după cum ne arată catagrafia 
din acel an a orașului. Locuitorii ei, români, 
vorbeau însă mai mult sârbeste. De unde si 
numele sârbesc de Dobroteasa dat mahalalei 
si bisericei pe care îl găsim la 1789 în planul 
Bucureștilor făcut de ocupaţia nemteascä a 
prințului Coburg. | 

Multe din locurile acestui sat, care fuseseră 
ale mânăstirei Radu-Vodă, au fost luate la 
1724 de Niculae Vodă Mavrocordat, atunci 
când acest domnitor a zidit mânăstirea Vă- 
cäresti. 

_După o catagrafie făcută la 1861 pe care o 
gasim în ziarul Buciumul din 1863 vedem că 
pe la sfârșitul veacului al 17-lea mânăstirea 
Radu-Vodă, are multe locuri în mahalalele 
Tabacii, Oltenii si Sârbii. 

Intro listă din 1823 a companiei bäcanilor 
din Bucuresti pästratä la Academia Română, 
manuscrisul 245 fila 2 aflăm pe Toncea sin 
Stoica ot Dobroteasa. 

Intr'un plan al Bucureştilor din 1842 pu- 
blicat în „Almanach de Valachie” ulița care 
merge la Sârbi este numită „Ulița (Rue) 


Dobroteasa”. In plan figurează și biserica 
Dobroteasa. | 

BISERICA BANULUI GHIORMA 


Locul cuprins azi între ulițele Lipscani în 
fatä, Smârdan la colț si Stavropoleos în spa- 
te, acolo unde se ridică clădirea societăţii 
Dacia România din fata Băncii Nationale a 
României, era, pe vremuri, al unei biserici 
cunoscută până în anul 1862 când ea ajunse- 
se o ruină, cu numele de Biserica Banului 
Ghiorma şi mai în urmă cu numele de Bise- 
rica Grecilor. 

Biserica a fost clădită de Banul Ghiorma. 
Din hrisoavele ce ne stau la îndemână aflăm 
că Banul Ghiorma a fost un boer de pe vre- 
mea lui Petru Vodă cel Tânăr. 

Acest Petru se mai numea și Pătrașcu Vodă 
după cum figurează în pisania dela biserica 
Curtea Veche. 

Banul Ghiorma, spune Gion, nu poate fi 
confundat cu postelnicul Ghiorma, cum face 
generalul P. V. Năsturel. 

Postelnicul are de soţie pe Caplea, cunos- 
cută în istoria Bucureștilor, căci ea ridică pe 
unul din dealurile Bucureștilor, o biserică de 
nuele văruită în alb, pe care bucurestenii o 
numirä Sfântul Nicolae al jupânesei Caplea. 
Biserica jupânesei ajunge mai în urmă, mâ- 
năstirea Mihai-Vodă, 

„Biserica Ghiormei Banul e una din cele 
„ai vechi ce cunoaștem — spune Gion în 
„Ist. Buc.“ fila 195. Dinainte de 1567 ea se 
afla în ființă“. 

In adevăr așa și este. După biserica Curtea 
Veche ridicată de Mircea Ciobanul si isprä- 
vită de fiii acestuia Pătrașcu, Radu și Mircea, 
după biserica Sf. Gheorghe Vechiu ridicată la 
1562 de vornicul Nedelcu Bălăceanu, după bi- 
serica Sfântului Nicolae al jupânesei Caplea 
pomenită în 1558 vine biserica Banului Ghior- 
ma, 1567. 

Locurile din jurul acestei biserici erau dom- 
nești, adică aparțineau Domniei. Ele au fost 
lăsate unor turci ostași cari așezându-se aici 
au făcut multe „blestemăţii“. Prin cuvântul 
acesta nu putem ști ce au vrut să înțeleagă 
hrisoavele, 


Ştim însă că atât Alexandru Vodă Oaie 
seacă care a fost dăruit si miluit de cinstitul 
împărat al Turcilor cu domnia, precum și fe- 
ciorul său numit Mihnea Vodă Turcul, care 
după ce a fost mazilit din domnie în 1591 s'a 
dus la Țarigrad, și s'a turcit, au avut în stra- 





Alexandru-Vodă ,,Oaie-Seacü 
(După mânăstirea Radu-Vodă din Bucureşti) 

Doumna Stanca 


Soţia lui Mihai Viteazul și soră Vornicului Dragomir 


(După desenul pictorului Sava Hentia) 


ja lor ostași turci cari ostași sunt numiti de 
cronicele tarii beșlii 

Aceşti beslii ca sa fie mai aproape de 
Curtea Domneasca si la îndemâna Domnului. 
acesta, se vede, le-a dat loc de așezat lângă 
biserica Banului Ghiorma. Dar beslii atot- 
stapânitori faceau blestematii. Sunt dati a- 
fura de acolo si locul trece în posesia banului 
Ghiorma. 

Banul Ghiorma este omorât, pe vremea lui 
Alexandru Vada Batrânul sau Oa:e-seacă, la 
1 Sept. 1568. 

Atunci au mai fost omorîti urmatorii boeri 
pe cari îi gasim în „Letopisețul Țării Roma- 
ueşti”, tiparit de d. Stoica Nicolaescu în Re- 
vista pentru Istorie, Arheologie și Filologie, 
tomul XI (1910) partea I-a: 

Logofatul Radu Dragănescu, Mihnea dela 
Badeni. Tudor Bucoveanul, Vlad al Caplei, 
Patrasco Calota Perisanul, Stan feciorul lui 
Dragulet, Radu stolnicul Boldescu, Radu fe- 
ciorul vornicului Socol Cornäteanu si pe fiii 
vistierului Udriste. 

Despre omorirea lui Ghiorma Banul vor- 
beste Matei Basarab într'un hrisov din 5 A- 
prilie 1635 (7143) care se afla în Arlau:le 
Statului, cartoanele mânästirei Bradu. 

Matei Basarab spune in acest hrisov: „când 
pieri Ghiorma Banul în zilele lui Alexandru 
Voda Batränul“, 

* 





După ce Ghiorma Banul piere în 
năcelul dela 1 Septembrie 1568, 
Dragomir Vornicul cere lui Alexan- 
iru Vodă Oaie Seacă pentru aju- 
torul pe care l-a dat în lupta în 
care a pierit Vintilă-Vodă, să-i dea, 
lui din locurile bisericei Banului 
Ghiorma — spune acelaş hrisov al 
lui Matei Basarab dela 1635 pe care 
l-am pomenit mai sus — și dân- 
du-i-le Alexandru Vodă, Dragomir 
a făcut, pre ele prăvălii. 

Dragomir Vornicul este .fratele 
Doamnei Stanca a lui Mihai Vi- 
teazul. El este una din căpeteniile 
ostirei lui Alexandru Vodä-Oaie- 
Seacă. (1568-—15717) fiul lui Mircea- 
Vodă co-Regentul (1509—1510 si 
pretendentul (1521). A luat parte, 
împreună cu Mitrea Comisul, Bra- 
tul Paharnicul si Ion Pârcălabul 
la lupta ce s'a dat chiar la Bucu- 
resti între oștile lui Alexandru- 
Vodă si cele ale lui Toan-cel-Cum- 
plit al Moldovei ce venise cu Vin- 
tilä Vodă. 

Istoria Tärii Românești (G. Ioa- 
nid 1859) vorbind de această luptă 
spune: 

„Iară când au fost al patrulea 
an din domnia lui (1572) luând 
frate-säu Petru (cel Schiop) dom- 
nia la Moldova fost-au poruncit la 
Dumbrava vornicul si la toată bo- 
ierimea Moldovei, ca să vie înainte 
la Focșani. Atuncia Alexandru Vodă încă au 
ieşit întru întâmpinarea frätä-ne-säu lui 
Petru Vodă, de au făcut ospăț mare la 
sat la Säpâneti. Iar Dumbravă vornicul cu 
toată curtea Moldovei, ei au venit sä se 
închine la Petru-Vodă, iar dacă sau apro- 
piat, ei făra veste au lovit pre Petru-Vodä; 
şi pre frate-său Alexandru, gonind pre Petru 
Vodă până la Brăila; iară Alexandru-Vodă au 
fugit la oraș la Floci. Moldovenii încă făcând 
această isbândă s'au întors la margine la Io- 
nascu Vodă. Deci atunci Ionascu-Vodä, au tri- 
mis pre Vintilă-Vodă cu mulţi lotri ca să fie 
domn în tara Românească. Si au intrat în ce- 
tatea din Bucureşti șezând acolo patru zile. 
Alexandru-Vodă încă au trimis pe o seamă de 
boieri ai lui cu oaste anume: Dragomir vorni- 
cul, Mitrea comisul, Bratul paharnicul, Ion 
Paharnicul de au lovit pre Vintilă-Vodă şi pre 
acei lotri fără veste, și atunci au perit Vintilă 
Vodă și acei lotri toţi. Si iară au venit Ale- 
xandru Vodă în scaun în București“. 

Despre Dragomir mai vorbeşte si un hrisov 
al lui Mihnea Voevod din 1588, Noembrie 29. 
In acest hrisov Mihai-Viteazul figurează ca 
ban si este numit de Mihnea „boerul Dom- 
niej mele“. In hrisov ẹ vorba de niște ţigani. 

Spune hrisovul: 

„Pentru că aceşti țigani au fost de moste- 
nire ai jupânitei Stanca și ai fratelui său 

Dragomir postelnicul. Dar i-a fost dăruit fra- 
tele di, Dragomir postelnicul, unor 'oameni 
fără de știrea ei, si, fără de știrea mamei ei, 
jupânitei Neacsäi. Iar după aceea, jupânita 
Stanca, s'a întâmplat de a rămas văduvă, iar 
boerul domniei mele Mihai banul, el, a luat-o 
ca să-i fie lui jupâneasă. Și, întru aceea, Mi- 
hai banul, el, a venit înaintea domniei mele 
și a spus domniei mele, că a vândut cumnatul 
său, Dragomir postelnicul, fratele jupânitei 
lui Stancăi, acești ţigani fără de știrea ei și 
lără de știrea maicei ei. Deci domnia mea am 
căutat și am judecat după dreptate și după 
lege si cu toți cinstitii dregători ai domn'e 
mele și, am adeverit domnia mea foarte bine 
că a fost vândut Dragomir postelnicul acești 
tigani, fără ştirea surorei sale jupânitei Stan: 
căi, jupâneasa lui Mihai Banul și, fără știrea 
mamei sale jupânitei Neacsa. Si, am dat dom- 
nia mea boerului domniei mele, lui Mihai Ba- 
nul, ca să fie volnic a plăti si răscumpăra 
aceşti mai sus țigani ori unde s'ar afla“. 

Hrisovul este scris în „scăunala cetate Bu- 
cureşti“. El este tipărit de d. Stoica Nicolaescu 
în ale d-sale „Documente slavo-române“ 1905 
(fila 301—302), 

Din lucrarea d-lui Ioan C. Filitti Mama si 
soția lui Mihai Viteazul“ tipărită în revista 
„Convorbiri Literare“ din 1921 (Anul 53. Nr. 
9) ni se aduce la cunoștință că Dragomir a 
avut o lungă carieră: a fost postelnic la 1588, 
vel armas la 1634 — 1639, vel clucer la 
1640—1641, vel ban la 1642—1643, vel vornic 
la 1644—1651. A murit pe la 1656, fără urmași 
în vârstă de 80 de ani. 

Vornicul Dragomir este unul din cei mai 
mari stăpânitori de locuri din Bucureşti si 
„Mulţțămită actelor lui de proprietate — 
spune Gion în „Istoria Bucureștilor, fila 41— 
Bucureştii apar la sfârsitul veacului al 16-lea 
întinzându-se dela Curtea Domnească până în 
calea Văcărești de astăzi, până la Biserica 
Zlătarilor, până la Biserica lui Colțea Cluce- 
rul, până pe la Sfinţi si peste Dâmboviţa, cu 
rare clădiri în Sfinții Apostoli, în mahalaua 
Calicilor si pe lângā Mihai Vodă şi Gorgan“. 

Pe vremea lui Mihnea Vodă Turcul 
(1577—1583 si 1585—1591) fiul lui Alexan- 
dru Vodă oaie seacă este „întâiul sfetnic al 
Domniei mele“ precum gläsueste hrisovul a- 
cestui domn din 1580 Martie 12. ,Intâiul 
sfetnic al Domniei mele“ era pe atunci cam 
ce este azi un president de consiliu. Cartoa- 
nele Mitropoliei bucureştene păstrate la Ar- 
hivele Statului spun că Vornicul Dragomir 
are „nouă prăvălii la Biserica Ghiormei Ba- 
nul“ si mai are si alte prăvălii în Bucureşti. 

Influenţa acestui „întâiu sfetnic al Dom- 
niei“ lui Mihnea Vodă Turcul era atât de 
mare încât amândoi domnitorii şi Alexandru 
Vodă oaie seacă și Mihnea Vodă Turcul ascul- 
tau de sfatul său. Așa vornicul Dragomir a 
scăpat pe boerii din Mărgineni, pe Udriste 
Vistierul si pe Drăghici Vornicul ot Cornă- 
teni dela marea scârbă si urgiă, în care că- 
zuseră la Alexandru Vodă. 


După 60 de ani şi mai bine dela întemeierea 
ei, biserica banului Ghiorma ajunge în mâna 
grecilor. Ea este închinată arhiepiscopiei Po- 
goniani din Grecia si iată cum” à 

Ghiorma Banul are o nepoată. Ea se nu- 
meşte Despina. Cu vrerea acestei nepoate 
Leon Vodă face biserica luj Ghiorma Banul 
metoh arhiepiscopiei Pogoniani din Grecia. 
Un hrisov din 18 Ianuarie 1631 (7139) păstrat 
la Arhivele statului cartoanele mânăstirii 
Bradu spune „să fie biserica lui Ghiorma Ba- 
nul din orașul mieu Bucureşti metoh cu toate 
präväliile si cu toate odäjdiile si cu tot veni- 
tul mânăstirii numită arhiepiscopia Pogonean 
din tara grecească si călugărilor“ 

„Si am dat-o — spune Leon Vodă în hrisov 

- cu vreiea Despii, nepoata lui Ghiorma Ba- 
nul“. 

Peste un an la 1632, Aprilie în 7, Leon Vodă 
seuteste biserica lui Ghiorma Banul de fu- 
mărit pentru prăvălii. 

Fumăritul era o dare indirectă pe care o 
plătea orice locatar ce făcea foc în casa lui. 
Ea se plăteşte şi azi dar i s'a schimbat denu- 
mirea. i se spune dare pentru pompieri. 

La 1674 Decembrie in 11 Duca Vodă întă- 
reste „sfintei si dumnezeestiei biserici care 
se chiamă a Ghiormei Banul, unde este hra- 





„Postati BRAACOVAN BAssallana — 


iz e CON AD ee — | 
Constantin Brâncoveanu 


(După o litografie franceză) 
— In vremea domniei acestuia la 1696 a ars biserica 
banului Ghiorma — 

mul Nasterii Domnului si Mântuitorului nos- 
tru Iisus Hristos, ce se află în oraşul domniei 
mele în București“ stăpânirea peste prăvăliile 
ce are în București și-o mai milueste „pentru 
ca biserica alte moșii și venituri nu are de 
nicaeri“. 

Peste zece ani la 1684, Ianuarie în 5 Ilinka 
ot Petrești fata reposatei Neacșu Logofeteasa 
Petreascäi dă un zapis — ne spun hrisoavele 
din cartoanele mânăstirii Bradul de la Arhi- 
vele statului — că murind „dumneaei mâne- 
mea Neacsa Logofeteasa. aici în Bucureşti a 
lăsat sa se îngroape la biserica Grecilor. Deci 
după ce s'a îngropat eu fiind încă cu soţul meu 
Jupe Setrariul viu, socotit-am împreună cu 
dumnealui, de am întărit la sfânta biserică, 
moşia de la Mäläesti în judeţul Elhov, însă 
stânjeni 200. , 

„Iar după aceea n'au trecut multă vreame. 
ce s'au întâmplat si sotului mieu Jupii Şătra- 
rul, de au murit și l-au îngropat iar la bise- 
rica ce scrie mai sus“. 

Dintr'un hrisov al Brâncoveanului din 1696 
August 20 aflăm că atunci „întâmplându-se 
de au ars târgul Bucureştilor si arzând și 
sfânta bisearică a Grecilor şi, stricându-se şi 
zidurile bisericei foarte rău si aflându-se: si 
parintele Malahia episcopul de acolo de la 
eparhia ce se chiamă Pogoniani, aici în țară. 
sau apucat ca să dreagă, această sfântă bi- 
searică si lipsindu-i banii, au făcut vânzător 
locul de casă pentru taleri 30 Cămăraşului 
Asan“. 

Hrisoavele de unde am luat amănuntele ce 
le-am dat aici, sunt tipărite de generalul P. 
V. Năsturel în scrierea sa „Biserica Stavro- 
poleos din București“. 


% 


Unul din egumenii acestei biserici care a 
fäcut mult pentru dânsa a fost Ioanichie care 
in 1733 pe vremea lui Nicolae Mavrocordat 
ajunge episcop, al Pogonianiei. 

El a cladit si un han din temelie, cunoscut 
în istoria Bucureștilor cu numele de Hanul 
Grecilor. 

Testamentul säu este interesant din punc- 
tul de vedere cä are mare grijä de dânsa. El a 
chivernisit cu chibzuiala averea bisericij cäci 
altfel n'ar fi putut clädi nici hanul si nici 
n'ar fi putut ridica şi o altă biserică la spatele 
bisericii Banului Ghiormea, si-pe care azi 0 
cunoaștem cu numele de biserica Stavropo- 
leos. 

„Cu frica lui Dumnezeu — spune dânsul în 
testamentul său, sau cum se spunea pe atunci 
in diata sa — să se chiverniseze toate bunu- 
rile aceste, case, vite, moșii și vii“. 

După felul cum a clădit această biserică 
se vede că Ioanichie era un om cu carte si avea 
gust artistic rafinat. Mai frumoasă de cât bi- 
serica Stavropoleos n'a fost în București nici 


o biserică. De frumoasă ce era cine o vedea 
la soare putea cäta, dar la dânsa ba. 

Se vede că ceilalți egumeni cari i-au urmat 
până în prima jumătate a veacului al 19-lea 
wau prea fost la înălțime căci biserica banu- 
lui Ghiorma a început a se nărui încă de la 
1856. De atunci nu se mai slujea într'însa. 
N'avea nici ferestre. Numai zidurile mai re- 
măseseră și acoperișul de șindrilă. 

Pictorul și desenatorul francez Denis-Au- 
gust-Marie Raffet (1804—1860) care a în- 
sotit, în anul 1837 pe contele rus Anatol De- 
midoff în principatele române, în călătoria a- 
cestuia ne-a lăsat o prea frumoasă litografie 
înfățișând „Biserica Grecilor“ din București. 

Această litografie se găseşte în cartea ce se 
numește „Voyage dans la Rusie meridionale 
et la Crimée, par la Hongrie, la Valachie et la 
Moldavie. Exécuté en 1837 sous la direction 
de M. Anatol de Demidoff“. Dessiné d'apres 
nature et litographie par Raffet. Paris 1841. 1 
vol. în folio 64+100 planse. 

La 1862 ea nu mai era în ființă. 

Pe locul ei s’a ridicat clädirea Soc, Dacia- 
România. Aceastä clädire are o boltä si o tre- 
cätoare dintr'o uliţă (Lipscani) în cealaltă 
(Stavropoleos). Acestea par a fi fost înadins 
clădite — spune generalul P. V. Năsturel — 
spre a reaminti locul unde odinioară a fost 
piciorul sfintei mese a bisericii lui Ghiorma 
Banul. 

Pisania bisericii Grecilor o aflăm în lucra- 
rea lui Lampridi, intitulată Epirotika tomul 
VI fila 29. Ea este reprodusă în comunicarea 
făcută de d. N. Iorga la Academia Română în 
ziua de 30 Ianuarie 1914 si întitulată ,,Fun- 
rațiile Domnilor Români în Epir“. 





Denis-August-Raffet 


(Desenator francez care a litografiat biserica 
banului Ghiorma) 

MAHALAUA HANUL GRECILOR 


In capitolul despre mahalalele Bucurestilor 
Gion vorbind de mahalaua Hanul Grecilor, în 
„Istoria Bucureştilor“ fila 331 spune: 

„Mahalaua e mică dar e plină de prăvălii, 
cari toate sunt proprietăți ale Mitropoliei, ale 
lui Radu-Vodă, ale Antimului, și ale Zlătari- 
lor. La 1723, ulița cea mare care merge spre 
hanul lui Serban-Vodä, era în parte în ma- 
halaua Bisericei Grecilor“. 

Această uliţă de care ne vorbește Gion este 
o parte a ulitei de azi Lipscani care începe 
dela Banca Naţională a României și merge 
până la biserica Sfântului Gheorghe-Nou. 

In această mică mahala banul Ghiorma zi- 


dește o biserică, care biserică după ce trece 
în mâinile grecilor, i s'a spus biserica Greci- 
lor, de unde după aceea s'a dat numele ma- 
halalei și apoi hanului ridicat de egumenul 
Toanikie ajuns episcop al Pogonianiei. 

Un membru din bogatul neam grecesc 
Cantacuzino, anume Şerban Postelnicul, care 
a ajuns după aceea Domn al Tärii-Românesti, 
cumpără locuri prin această mahala cu gând 
să ridice un han, care în adevăr l-a ridicat, 
pe lângă biserica St. Gheorghe Nou de azi si 
care han a fost cunoscut până în veacul al 
19-lea cu numele de hanul lui Șerban Can- 
tacuzino. 





Biserica Grecilor 
(După Raffet) 

Serban Cantacuzino 


(După zidurile mânăstirei Horez — publicat in Bulet. Com. 
Monum, Istorice) 


Cartoanele mânăstirei Cotroceni, de la 
Arhive spuneau că Musa, nevasta unui cojo- 
car anume jupăn Iane „remănând săracă de 
bărbat si ajungând la bogatä lipsă“ vinde la 
anul 1666 lui Şerban Postelnicu un loc al ei 
pe care îl avea în fata bisericii Grecilor. 

Iar în anul 1674 Mihul Croitorul vinde egu- 
menului Partenie dela mânăstirea Brad, un 
loc de casă si cu pimnità în București, care loc 
„iaste lângă Sfânta bisearică hramul Uspenia 
Bogorodita“. 

Biserica Grecilor avea acest hram care se 
tälmäceste pre limba româneascä asa: Naste- 
rec Domnului, 

Altä vânzare se face la 1724 Martie în 20 
Jupâneasa Despa vinde dumnealui Ianake Că- 
pitanul cinci prăvălii aici în Bucureşti, care 
pravalii sunt in Mahalaua bisericei Grecilor 
pe ulita ce merge la Curtea domnească (o 
parte din strada Smârdan de azi) însă din 
casa Sorii ovreaicii până în ulița Brădeanu- 
ui, 

Acest act ne face cunoscut că pe vremea 
aceea, adica acum 200 de ani, erau în Bucu- 


resti si ovrei pe lângă celelalte neamuri, greci, 
armeni, turci cari făceau negutätorie, Ovreica 
Sara era pe semne una din aceste negutäto- 
rese. 

Cumpärätorul acestor “prăvălii starostele 
Şerban murind şi lăsând după dânsul datorii, 
epitropii cari chiverniseau averea au vândut, 
la rândul lor, la 15 Februarie 1737 acele pră- 
vălii pentru 500 taleri. 


x 


Jupâneasa Ilinka Cojascä dä o scrisoare la 
1724 Iunie în 3 precum spuneau cartoanele 
mânăstirii Stavropoleos dela Arhivele Statu- 
lui la mâna sfintiei sale părintelui lui popa 
Ionikie ot biserica Grecilor, precum să 
se știe „că am avut la sfintia sa o ladă si niște 
bani, taleri 200 si au stätut câte-va vreme. Du- 
pă aceia mi i-am luat“, 

Atât de mare era încrederea pe acea vreme 
în slujitorii bisericii, încât erau oameni, chiar 
cu situatie, și bogaţi, cari încredintau preoți- 
lor averea lor mult, puţină cât o aveau știind 

Hanul Grecilor 
(Dupä o acuarelä a lui Preziosi) 


bine că ea nu va fi.dosită. Dacă vă dă mâna 
faceţi lucrul acesta și acum, în zilele blagos- 
lovite ale noastre! 

Peste un an la 1725 Martie în 7 zile, — mai 
aflăm tot din aceste cartoane ale mânăstirii 
Stavropoleos — Ilinka își face diata adică tes- 
tamentul, pe 

Si lasă, prin acest testament, ca să fie în- 
gropatä în mahalaua Grecilor la biserica Sta- 
vropoleos. Pentru aceasta lasă bisericii o mo- 
sie si alte multe danii. Ilinka moare la 16 Mar- 
tie 1725 părăsită de fiul ei mai mare Niculae 
și de fiica ei Maria măritată „acum la vreme 
morții meale — spune Ilinka în diată — si 
n'am avut de dinsii nici un fel de căotare“. 

La 23 Aprilie 1730 Ilinka Serdäreasa închi- 
riază jupânului Ioan Turnavitu un loc sterp 
din mahalaua biserica Grecilor „pe podul ce 
merge la hanul Serban-Vodä“. 

La 26 Martie 1781 Constantin postelnicul 
Pamberé vinde lu i Scarlat Greceanu biv vel 
logofăt două prăvălii cu locul lor în mahalaua 
bisericii Grecilor „pre uliţa ce merge la poar- 
ta Curtii domnești din sus“ (o parte din ulița 
de azi a Smârdanului). 


La 25 Mai 1792 Drăghici Greceanu are găl- 
ceavă cu Scarlat Greceanu biv vel vistier pen- 
tru un loc al sau „aici în Bucureşti în maha- 
lava bisericii Grecilor la ulița ce merge podul 
la curtea, domnească cea veche“. 

Acest act este important și prin acea că ne 
face cunoscut starea pâlatului domnesc din 
Bucuresti. El spune „ulita ce merge la curtea 
domnească cea veche“. Va să zică la 1792, a- 
cum 140 de ani Curtea Domnească, reşedinţa 
domnitorilor 'Tării-Româneşti era lăsată în 
părăsire. De ce? 

Scriitorul frantuz Legrand în ale sale Ephé- 
merides Daces ale lui Dapontes tomul al 2-lea 
fila 101 spune că la 31 Mai 1733, într'o Mercuri 
la 3 și jum. după masă, un groaznic cutremur 
sgudui Bucureștii. 

Curtea Domnească crăpă în multe parti, 
spune iarăsi V. A. Ureche în Ist. Românilor 
tom XII fila 468 si nimeni nu o mai meremi- 
tisi. 

Unii domni fanarioti de pe vremea acea nu 
mai stăteau la Curtea Domnească ci aveau 
alte locuinţe aiurea în București, astfel că ea 

acum era numită 
veche“. 

Cartoanele mânăstirii Stavropoleos dela 
Arhivele Statului ne făceau cunoscut că la 
1724 Iunie 1 Grigore Greceanu biv-vel-serdar 
adeverează „cu această scrisoare ca să se știe 
că vrea sfintia sa părintele kir Ioanichie să 
facă o biserică în hanul sfintiei sale pe locul 
Cărstii vistierul aici în București în Mahalaua 
Grecilor“. 

Din aceastä scrisoare a serdarului Greceanu 
se face cunoscut că hanul era în ființă înainte 
de anul 1724. 

Si din testamentul lui Ioanichie din 1733 se 
adevereste că dînsul a zidit „un han din te- 
melie în orașul București aproape de sfinta, 
biserica „Nașterea Domnului“ si „alături de 
han a zidit o prea frumoasă cârciumă“. 

Hanul și cârciuma au dăinuit până la secu- 
larizarea când au devenit proprietatea, statu- 
lui. Scotându-le la licitaţie în 1881—82 ele au 
fost adjudecate societății Dacia-România pen- 
tru 798 de mii lei aur spune generalul P. V. 
Nasturel, în amintita sa scriere, de unde am 
luat aceste însemnări. 


% 


„Curtea domneascä cea 


Tot din actele mânästirii Stavropoleos dela 
Arhivele statului mai aflăm că unul din cei 
mai mari negustori bucureșteni de la sfârșitul 
veacului al 17-lea era Dumitru Nona ot Bra- 
09, 

: Brâncoveanul îl numește în hrisoavele sale 
„prieten iubit al Domniei mele“. 

Dumitru Nona este pomenit ca locuitor în 
cetatea Brașovului la 1694 după cum se vede 
în Condica Marei logofetii din anii 1693—1711 
de la Arhivele statului. 

Nona era acela care aducea postav pentru 
slujitori, pentru dorobanţi scutelnici și cazaci 
ai lui Brâncoveanu. 


Acest negutätor avea prăvăliile sale și casele 
sale lângă biserica Ghiormei Banul alături cu 
casele unor Greceni. 

Din Catagrafia politiei Bucureștilor ce s'au 
täcut la 1798, pe care am găsit-o la Academia 
Română, mahalaua Hanul Grecilor făcea par- 
te din plasa Târgului și avea 33 de case. 

Iar din acea de la 1810 pe care a publicat-o 
d. Al. Lapedatu în revista „Bis. Ort. Rom.“ 
anul 1907 fila 970, avea 43 case ca encrie si 
94 bărbaţi si 56 femei. Biserica era de zid și a- 
vea hramul „Nașterea Domnului nostru Iisus 
Hristos“. 

Prin 1833 se mai menţiona și biserica și ha- 
nul și mahalaua. Pe ulița nemteascä (azi nu- 
mită Smârdan) proprietar embaticar era în 
acest an si Petre Rădulescu. In actul de răs- 
cumpărare veşnică eliberat de ministerul de 
finanțe la 14 Iulie 1866 citim: Un loc de case 
aflat pe proprietatea mânăstirii Hanu Greci. 

Pictorul italian Preziosi care a fost bun prie- 
ten cu pictorul Satmary și care a fost prin Bu- 
curești prin anul 1861 ne-a lăsat prea multe 
frumoase acuarele reprezentând felurite col- 
turi din orașul București de pe vremea acea. 
Intr'una din aceste acuarele se vede hanul 
Grecilor în apropiere de biserica Stavropoleos. 

In mahalaua Grecilor avea negutätorul bra- 
sovean Ion Martinovici, așezat în Bucureşti 
incă, din 1849, magazinul său de spitärie si bă- 
cănie nobilă. Ucenici la Martinovici au fost 
negutätorii bucureșteni V. Hernea, B. Căciu- 
lescu, I. Ovesa și I. Colţescu. 

In muzeul de artă religioasă din ulița Stir- 
bei Vodă (locuinţa odinioară a d-nei Kretules- 
cu) se află două foarte frumoase evangheliare 
greco-române ferecate care au aparţinut mâ- 
nästirei Hanul Grecilor. Una din ele este tipă- 
rită chiar în București la 1693, pe vremea lui 
Constantin Brâncoveanul. 


vers 





Vulturul domnesc dintr'un hrisov al lui Şerban Cantacuzino 
din anul 1680 

„BISERICA ALBA“ DIN BUCUREȘTI 


IN 


CARE S'A INCHINAT MIHAI-VITEAZUL 


Pe unul din dealurile care se înalță pe ma- 
lul drept al Dâmboviţei bucureștene aflăm, pe 
la 1558, o mică biserică, făcută din nuele si 
bârne si spoită cu var alb. I s'a spus biserica 
Albă a Sfântului Niculae. 

Spunem pe la 1558, căci în anul acesta gă- 
sim întâiul hrisov care pomeneste de această 
biserică. Atunci i se întărește stăpânirea asu- 
pra moșiilor dăruite ei de jupâneasa Caplea a 
postelnicului Ghiorma. Hrisovul se păstra în 
Arhivele statului unde se aflau actele mânăs- 
tirii Mihai-Vodă. 

Cărturarul frantuz T.e- 
grand în ale sale „Ephemé- 
rides Daces‘‘, tomul al 2-lea, 
fila 147 spune că această 
biserică ar fi mai veche si 
că întemeierea ei s'ar ridica | 
până la domnia lui Vlad, 
poreclit Dracul, fiul lui, 
Mircea-cel-Bătrân. A 

Acest Vlad a domnit dela 
1433—1446 și a murit în sa- 
tul Bălteni din jud. Ilfov, 
după cum ne spune d. Stoica 
Nicolaescu în lucrarea sa: 
„Documente slavo-române“. — 

Dovezi nu sunt și nici Le- 
grand nu aduce. Spune și 
dânsul ce spun alti scriitori 
fără să-i numească cine 
sunt ei. 

Dacă însă am pune temei 
pe aceste spuse că Biserica M 
Albă a Sfântului Nicolae a 
fost pe vremea domniei lui 
Vlad Dracul, atunci ea ar fi 


București, înainte chiar cu un veac de bise- 
rica numită „Curtea Veche“ întemeiată de 
Mircea Ciobanul când a statornicit hotarele 
Bucureștilor pe la 1546. 

Dar, cum am spus, dovezi nu sunt și atunci 
ne multumim cu hrisovul din leatul 1558 care 
pomenește de biserica Albă a Sfântului Nicu- 
lae, 12 ani mai târziu decât biserica „Curtea 
Veche“. Dacă biserica cea de bârne și nuele, 
văruită în alb a Sfântului Niculae era în ființă | 
la 1558, putea să fie fiintat de mult mai înain- 
te decât acest an. Doisprezece ani nu sunt o 





Biserica Mihai-Vodă 
cea dintâi biserică ridicată în (Desen de d. arhitect Cotifide. Rev. „Artele frumoase, anul I, nr. 6 (1922) 

Biserica Mihai-Vodă în 1904 


(După „Albumul general al României“, partea II-a de Alex. Antoniu) 


vreme atât de depărtată ca să nu-o putem pri- 
mi si aşa am putea să asezäm si pe dânsa tot 
pe vremea când Mircea-Ciobanul statornici 
hotarele Bucureştilor. 

Si că lucrul stă asa cum credem noi ne vine 
în ajutor un hrisov al lui Petru-Vodă-cel-Tă- 
năr „domn a toată Tara Românească“ pe ca- 
rele greșit l-a confundat generalul P. V. Năs- 
turel în scrierea sa „Biserica Stavropoleos din 
București (1906) cu Petru-Vodă-Schiopul, ca- 
re hrisov este din 8 Aprilie 7066 (1558) si se 
păstra în Arhivele statului evacuate la Mos- 
cova. 

In acest hrisov Petru-Vodă-cel-Tânăr, spu- 
ne că jupâneasa Caplea a murit înaintea Dom- 
niei mele. Care Domn a fost înaintea lui Pe- 
tru-Vodă-cel-Tânăr pe scaunul Țării Româ- 
nesti? A fost tocmai Mircea-Ciobanul, de care 
am pomenit mai sus, la moartea căruia i-a 
urmat fiul său, Petru-cel-Tânăr. 

Si, atunci am putea să avem si noi dreptate 
spunând ca biserica jupânesei Caplea sa ri- 
dicat în domnia lui Mircea-Ciobanul, tatăl lui 
Petru-Vodă-cel-Tânăr 

Cine a fost această jupâneasă Caplea? Cu a- 
jutorul hrisovului de mai sus al acestui Pe- 
tru-Voda-cel-Tânar, vom căuta să răspundem 
la această întrebare. 

Hrisovul spune că era soţia „cinstitului şi 
îndreptatorului domniei mele, jupân Gheorma 


Vel postelnic si sau îngropat 
înaintea domniei mele, la sf. 
mânăstire ce se chiama Sf. Ni- 
colae“. 

x 


Intru acele vremi de care 
pomenim mai cunoaștem pa- 
tru jupänite cu acest nume. 

Una este fata lui Vlad Că- 
lugărul, măritată întâia dată 
după Staico logofătul, apoi 
după marele vornic Bogdan 
din ţara Moldovei. Ea a murit 
la 21 Februarie 1511 și a fost 
îngropată la mânăstirea Dea- 
lului. Slovele de pe lespedea 
mormântului său, pe cari le 
aflăm în cartea d-lui Stoica 
Nicolaescu, intitulată ,,Docu- 
mente slavo-române“ fila 326 
şi 327, glăsuesc așa: „Răpo- 
sat-au roaba lui Dumnezeu 
Caplea, fiica lui Io Vlad Voe- 
vod şi sora lui Io Radul voe- 
vod si a domnului Io Vlad ma- 
rele voevod, fosta jupâneasa 
lui Bogdan marele dvornic, 
în anul 7019—1511, luna Fe- 
bruarie în a 21-a zi. 

Una din pricinile pentru cari 
Nifon patriarhul s'a supărat 
pe Radu Voevod a fost și a- 
ceastă căsătorie a sorii dom- 
nitorului cu Bogdan Vornicul. 
Patriarhul nu voise să cunune 
pe Caplea după Bogdan care'și lepădase ne- 
vasta si nu mai voia să trăiască cu dânsa. 





(Din cartea d-lui N. Iorga: „Viata femeilor în 
trecutul românesc“ 1910) 

„Istoriile Domnilor Țării Românești“, scrise 
de Constantin Căpitanul, si publicate în „Ma- 
gazinul Istoric pentru Dacia“, sub redacţia 
lui A. Treb. Laurian si Nicol. Bălcescu, la fila 
110 spun: „Ci dar scandălindu-se cu Radu Vo- 
dă, pentru lucru fără de leage ce au făcut Ra- 
dul Vodă, de au făcut pe un boiar anume Bog- 
dan (pre care îl iubea) de-si au lăsat muerea, 
si i-au dat Domnul pre o sor a lui“, 


* 


A doua Caplea este fata acesteia făcută cu 
Staico logofătul, din prima căsătorie, înainte 
de a lua pe Bogdan Vornicul. Ea a fost mări- 
tată cu Neagoe, sfetnicul lui Radu dela Afu- 
mati, acela care cu mâna sa a înjunghiat în 
altarul bisericei Cetățuia din R.Vâlcea pe 
Domnul său, stropind cu sângele acestuia și 
al copilului său, sfântul pristol, adică masa 
cea stântă. „El (adică Radu dela Afumaţi) — 
spune „Letopiseţul Tärii Româneşti din des- 
călicătoare'“', publicat de d. Stoica Nicolaescu, 
în „Revista pentru Istorie, arheologie si filo- 
logie“, vol. XI (partea I-a) 1910, fila 121 — 
nu și-au putut strânge oastea în grabă, ce nu- 
mai decât. au fugit cu fii-sau Vlad-Vodă, să 
scape la Părvul banul din Craiova. Deci când 
au fost Radul-Vodă în oraș la Râmnic, iar 
boerii l-au ajuns, si le-au tăiat capetile amân- 
durora, și a lui și a fiisău Vladului Vodă.. Şi 
aşa au pierit amândoi împreună în oraş în 
Râmnic, peste Olt“, 


X 


A treia Caplea este fata lui Teodosie banul 
şi sotia spătarului Stan cum ne adeveresc 


SAL der Hospodar en Datare? 


mai multe hrisoave ale mânăstirii Radu-Vodă 
din Arhivele Statului (pachetul 48, hris. 3). 
Este numită Spătăreasa Caplea din Periş. 

Este pomenita în hrisoavele din anii 1577, 
1579 Noembrie 10 și în 1580 Sept. 27, cari pri- 
vesc mânăstirea Cătăluiul. al 

Cel din 1580 dat de Mihnea Voevod intá- 
reste stăpânirea mânăstirii mai sus numită 
peste 2 mai, o livede și o braniste din satul 
Clätesti „pentru că — spune acest hrisov al 
lui Mihnea, de la 27 Sept. 1580 — aceste mai 
sus zise moșii si sate și țigani au fost bătrâne 
si drepte bucate ale cinstitului boer jupân 
Stan, marele spătar si de baştină ale jupâne- 
sei lui, Caplea de la tatăl ei Teodosie banul și 
dela bunicul ei Neagoe dvornicul“. 

Această jupâneasä este una din cele mai 
bogate din vremea ei. Ea moşteneşte moșia 
Dragomireștii de lângă Târgovişte, după cum 
ne adevereste condica Mitropoliei dela arhi- 
vele statului (Nr. 1, fila 42), moșia Netotii si 
satul Lupeştii de lângă București (hrisoavele 
mânăstirei Radu Vodă din arhivele statului). 

In anul 1580 Noemvrie 24, jupâneasa Ca- 
plea cere lui Mihnea Vodă să-i întărească mo- 
sia Dragomirești si spune Mihnea Vodă în 
hrisovul de întărire .cä această moșie au fost 
de baștină a jupânesei Caplea din Peris şi au 
venit jupâneasa Caplea înaintea domniei me- 
le de au dat si au infrâtit pre cinstitul boer 
al domniei mele Mitrea vel vornic, pre această 
mai sus zisă mosie, pe jumătate fără nici o 
silă, iar cea laltă jumătate din moșie o au 
cumpărat Mitrea dela jupâneasa Caplea 
drept zece mii de aspri de argint“, 

Mitrea, Vornicul de care pomenește acest 
hrisov a fost cumnatul jupânesei Caplea si ti- 


PPE 10 23e ur 284 À 





Palatul Domnesc si mânăstirea Mihai-Vodă din Bucureşti 

nea în căsătorie pe Neaga sora Caplei. El a 
fost omorit de Mihai Viteazul. 

O mai întâlnim pe jupâneasa Caplea, fiica 
banulu. Teodosie, și într'un hrisov din 15 Iulie 
1586. 

Despre această jupâneasă Caplea vorbește 
d. G. M. Ionescu în „Istoria Cotrocenilor“ 
(1902). D-sa ne spune că Spătarul Stan ar fi 
din neamul Cretulestilor. 

Mai aflăm o Caplea, fiica lui Barbul vorni- 
cul și soția lui Bunea logofătul (1548-1587). 
In hrisovul din 1606 Decembrie 1 al lui Radu 
Vodă Serban citim: „Acum în zilele domniei 
mele, iar nepotul lui Corisie logofătul, anume 
Corisie, feciorul Bunei logofătul si cu muma 
lui anume Caplea“. 

Hrisovul se află la Academia Română şi de 
dânsul aminteşte d. Stoica Nicolaescu, în stu- 
diul său „Diaconul Coresi şi familia sa“, pu- 
hlicat în „Revista pentru Istorie, Arheologie 
si Filologie“, vol. X (1909). 

Dela jupâneasa Caplea, a postelnicului 
Ghiorma i s'a spus bisericei ridicată pe unul 
din dealurile care se înalță pe malul drept al 
Dâmboviței bucureștene, biserica Sfântului 
Niculae al jupânesei Caplea. 

Când a murit dânsa a fost cum spune hri- 
sovul lui Petru cel Tânăr din 1558 îngropată 
chiar în biserică. In ce an a murit nu ştim. 
Petru Vodă spune „dinaintea domniei mele“. 
Mormântul ei nu-l cunoaștem. Azi nu se mai 
află. Căci să vedeti d-voastre, osârdnici citi- 
tori, s'a întâmplat un lucru ne mai pomenit 
întru acele vremi depărtate de noi. Petru-Vo- 
dă Cercel (1583—1585) fiul lui Pätrascu-cel- 
Bun, și fratele lui Mihai-Viteazul, spune un 
hrisov din 12 Iulie 1620 „pentru pizma“ ce a 
avut-o împotriva lui Ghiorma, a desgropat 
trupul jupânesei Caplea dela biserica ei și l-a 
dus la mânăstirea Bolintin. 

Această faptă a lui Petru Cercel este una 
din tragediile acelor vremuri prea depărtate 
din istoria, Tärii care, din lipsa mărturiilor de 
atunci ce nu ni sau păstrat, nu putem să o 
destäinuim în toată grozăvia ei. Această faptà 
a fost socotită de Divanul Țării la 1620 de 
„rea si sângerată“. 

Mânăstirea Bolintinul unde a adus Petru 
Cercel trupul nefericitei jupânese Caplea este 
una din mânästirile din jurul Bucureștilor si 
este foarte veche. Un hrisov de la 15 Martie 
1433 dat de Alexandru-Vodä-Aldea, fiul lui 
Mircea-cel-Bätrân, scuteste mânästirea de vi- 
năriciu. Mânăstirea ființa deci mai 'nainte de 
a se fi întemeiat Bucureștii. 

La 12 Iulie 1620, călugării din Bolintin cari 
aveau îngropate la mânăstirea lor trupurile 
jupânesei Caplea și a fiului ei Pătrașcu se duc 
la Divan si cer înaintea lui Gavril-Vodă-Mo- 
vilă şi a boerilor Tärii, ca moșiile dăruite de 
jupâneasa Caplea la 1558 bisericei Sf. Nicu- 
lae sä fie ale mânästirii Bolintinului, de vreme 
ce ei ingrijesc de sufletul reposatei, Divanul 
a dat dreptate însă bisericei Sf. Nicolae pen- 


tru că, după cum am spus „rău și sângerat“ a 
lucrat Petru-Vodä-Cercel. 

Iată cum s'a petrecut acest proces. Ni-l 
povestește hrisovul „creștinului“ Gavril Mo- 
ghila Voevod, domn a toată Tara Româneas- 
că. Procesul s'a ținut în București. Este scris 
în toate amănuntele de logofătul Lepădat în 
„scaunul cetății București“ la 12 Iulie 7128 
(1620). 

„lar când au fost acum în zilele Domniei 
mele — spune Gavril Moghilă Voevod — pă- 
rintele egumen Iosif dela sfânta mânăstire 
Simon Petre (la care fusese închinată biseri- 
ca Sf. Niculae al jupânesei Caplea) au avut 
gâlceava dinaintea Domniei mele la marele 
Divan cu egumenul Eufrosin de la sfânta mâ- 
năstire ce se grăește Bolintinul. Şi au arătat 
călugării de la Bolintin la Divan o carte a lui 
Petru Voevod Cercel făcută rău și sângerat şi 
au citit-o într'ascuns acea carte precum unde 
va fi zăcând trupul jupânesei Caplea și oasele 
ei la sfânta mânăstire acolo ca să fie satele si 
țiganii. lar după acea Domnia mea am socotit 
si am judecat pre dreptate cu toţi cinstitorii 
si îndreptătorii Domniei mele si am văzut si 
am citit Domnia mea și cartea lui Petru Voe- 
vod, feciorul Mircii Voevod şi cartea bătrânu- 
lui răposatului Alexandru Voevod și hrisovul 
Mihnii Voevod si cartea lui Şerban Voevod si 
am adeverit Domnia mea foarte bine precum 
au fost dat jupânesei Caplea aceste ce s'au 
zis mai sus sate si țigani la sfânta mânăstire 
Simon Petre ce s'au zis mai sus, pentru sufle- 
tul ei. Iar când au fost acum prin zilele lui 
Petru Voevod Cercel iar Domnia lui atunci au 
băgat mare mânie si urgie la sfânta mânăs- 
tire a Gheormii Banul din București, hramul 
Stt. Niculae, care au fost metoh la sf. mânăs- 
tire Simon Petre. Deci el i-au gonit atunci pe 
călugării de la sf. mânăstire a Ghiormii Ba- 
nul și încă au rădicat zavistie pentru oasele 
jupânesei Caplei dela sfânta mânăstire a 
sfântului Niculae. Deci el le-au mutat şi le-au 
îngropat la sfânta mânăstire de la Bolintin 
numai pentru pizmă. Si au făcut Petru Voe- 
vod Cercel şi carte fără de cale si fără drep- 
tate precum ca să tie mânăstirea Bolintin 
toate satele și moşiile și țiganii ce s'au zis mai 
sus partea jupânesei Caplei numai pentru piz- 
ma Ghiormii Banul. 

„Şi au venit — urmează mai departe Le- 
pădat logofătul după spusele Domnitorului 
Gavriil Moghilă — călugării dela mânăstirea 
Ghiormii Banul înaintea Domniei mele la Di- 
van, oameni bătrâni și buni orăşeni din Bu- 
curești, pre nume: Sima județul și Dumitru 
Târnăcop si cu carte dela cinstitul si îndrep- 
tătorul Cernica ce au fost mare vornic cu 
multi boeri și preoți de au mărturisit cu ale 
lor suflete precum au fost îngropată jupânea- 
sa Caplea la sfânta mânăstire a Ghiormii Ba- 
nul și au fost desgropat-o Petru Vodă Cercel 
numai pentru pizmă. 

„Iar întru acea Domnia mea însu-mi am 

văzut acea carte a lui Petru Vodă Cercel dela 
călugării dela Bolintin care au fost făcută 
fără de dreptate. Iar după aceia Domnia 
mea le-am fărâmat acele cărți la Divan pen- 
tru ce că au fost făgăduit si îngropat jupâ- 
neasa Caplea la sfânta mânăstire hramul 
sfântului Niculae dintâi și au remas călu- 
gării de la Bolintin de lege si de judecată 
dinaintea  Domniei mele precum de acum 
înainte să n'aibă nici o treabă. Drept aceia 
am dat Domnia mea sfintei mânăstiri a 
Gheormei Banul ce s'au zis mai sus aceste 
moșii și țigani partea jupânesei Caplea‘“, 

De ciudă și necaz călugării din mânăstirea 
Bolintin când au văzut că au pierdut pro- 
cesul în fata Divanului Ţării si au „rămas de 
lege si de judecată“ au spart mormântul ju- 
pânitei Caplea si i-au risipit oasele. De acea 
noi nu cunoaștem mormântul ei si nu ştim ce 
spuneau slovele de pe piatra acestui mor- 
mânt. 

Pe vremea domniei lui Mihnea Turcitul 
(1577—1585—1591) fiul lui Alexandru Vodă 
(1569—1577) i se întărește bisericei Sf. Nicu- 
lae al jupânesei Caplea, la 1586, un loc în 
București numit Lacul adânc. Locul îl hără- 
zise hbisericei Ecaterina Doamna, muma lui 
Mihnea și soția lui Alexandru Vodă. 

Unde a fost acest Lac adânc de care ne 
vorbește hrisovul din 1586? Este el cel po- 
menit în hrisovul lui Radu-Vodă-Leon din 
4 Tunie 1668 în care hrisov se vorbește de ho- 
tarele Mitropoliei din București zidită de Con- 
stantin-Vodă Cârnul, sau nu ? 

Spune hrisovul lui Radu-Vodă-Leon între 
altele : „și de acolo, pe lângă Podul Calicilor, 
în jos pe lângă Lac“. Acest lac este el cel po- 
menit mult mai târziu cu numele Balta din 
Postăvari în care se spălau postavurile bu- 
curestene ? 

Dacă lacul adânc al Doamnei Ecaterina, 
soția lui Alexandru Vodă și muma lui Mih- 
nea Turcitul este unul și acelaș cu balta dela 
Postăvari atunci el se afla cam pe locurile 
pe unde, mult mai târziu, călugării din mâ- 
năstirea Mihai-Vodă au ridicat un metoh cu 
hramul Sf. Niculae — pomenit pela 1787 — 
căreia mahalagii, din partea locului, i-au 
spus biserica „Albă din Postăvari“. Metohul 
acesta a fost greșit confundat, de multi, cu 
străvechea biserică Albă a jupânesei Caplea 
de pe dealul Mihai-Vodá. 

Sa pus o întrebare. A pus-o si Gion în 
„Istoria Bucureștilor“. Care biserică a fost 
acea unde a intrat si sa rugat Mihai-Vitea- 





zul când a fost prins la Craiova, unde era is- 
pravnic, şi adus în București de oamenii lui 
Alexandru Vodă ? ` 

Grigore Tocilescu în al său „Manual de 
Istoria Romànă“ partea 3-a fila 115 spune : 

„Se povesteşte din bătrâni, că era ziua 
Sfântului Niculae, si tocmai pe vremea litur- 
ghiei, când armăşeii duceau pe Mihai la lo- 
cul osândei. El trecând pe lângă biserica Al- 
bă din Postăvari s'a rugat de armäsei să-i dea 
voe a se închina putin, fiind ziua hramului 
la acea biserică. Aceștia, Înduiosându-se l-au 
lăsat iar dânsul a intrat în biserică si cu ini- 
ma înfrântă şi cu ochii plini de lacrimi a fă- 
cut o rugă fierbinte la icoana Sfântului Ni- 
culae și s'a făgăduit sfântului că de-l va scă- 
pa cu viață din acea năpastă îi va ridica o 
mânăstire. Ceace a si îndeplinit, zidind la 
1598 mânăstirea Mihai-Vodă cu hramul Sf. 
Niculae, în București“. 

Altă mărturie scrisă de cât asta nu avem. 

Noi am arătat mai sus că biserica „Albă 
din Postăvari“ nu poate să fie acea în care 
a intrat și sa rugat Mihai--Viteazul, căci pe 
vremea acea această biserică nu ființa, Lo- 
curile acelea erau pline de mlästini și bâl- 
toace unde sălășluiau țânțari. 

Si, apoi drumul pe care l-a străbătut, Mi- 
hai-Viteazul ca să vie în București a fost 
drumul Spirei în deal unde, spre coborire a 
întâlnit în cale biserica Albă a jupânesei Ca- 
plea, în. care a intrat de s'a rugat. Alt drum 
nu era pe unde să pătrundă în București ve- 
nind din Craiova. Acest drum este și al olte- 
nilor ce vin în ,scaunala cetate a Bucures- 
tilor“. Căci ca să spunem că a luato din 
Spirea 'n Deal pe ulița de azi a „Cazărmii“ 
ca sä jasä spre locul unde cu 200 de ani mai 
târziu s'a ridicat biserica „Albă din  Postă- 
vari“, cum spune Tocilescu care loc era pe 
atunci plin de mlăștini si băltoace n'avea ce 
căuta. 

Cum că Sf. Niculae al jupânesei Caplea nu 
poate fi biserica din „Postovari“ ne mai do- 
vedeste si un hrisov din București de la 26 
Martie 1626 al lui Alexandru Voevod, Domnul 
Ţării Românești, hrisov pe care a binevoit d. 
Stoica, Nicolaescu a ni-l face cunoscut și care 
în curând va vedea lumina tiparului. 

In acest hrisov se spune : „sfânta mânăstire 
a domniei sale, ce e din SUSUL ORAȘULUI 
BUCUREȘTI cu hramul sfântului Niculae pe 
care a zidit-o Mihai Vodă pe acest sfânt loc si 
a împodobit-o domnia sa“. 

Rămâne bine așezat că biserica în care a 
intrat Mihai-Viteazul și s'a închinat este acea 
a Sfântului Niculae al jupânesei Caplea iar 
nici de cum acea din ,Postovari“ care pr 
vremea lui Mihai-Viteazul nici nu se pome- 
nea de dânsa. 

O domnifä româncă din veacul de mijloc 
— Din colecţia Academiei Române — 

BISERICA DE JURAMANT 


Biserica la început a rost o biserică mică de 
nuiele și lipită cu lut — ca cele dintâi biserici 
ridicate în Bucureşti — si a fost făcută de Ba- 
dea Vornicul Bălăceanul. 

Acest Badea era poreclit Usurelul, pentru 
că fiind trimis de Comstantin-Vodă-Cârnul, 
Domnul Tärii Româneşti la Iași cu o scrisoa- 
re către Gheorghe Ştefan, Domnul Moldovei, 
a făcut acest drum într'o zi si o noapte. 

lată ce spune cărturarul moldovean Ioan 
Niculcea în ale sale amintiri numite: „O 
seamă de cuvinte“ (editia Socec; Scriitorii 
Români fila 30): 

„Gheorghe Stefan Vodă, după ce a prins 
pe Toma Vornicul Cantacuzino în Suceava 
l-a îmbunat pâna a a- 
duce pe fratele său Ior- 
daki Cantacuzino din 
tara Leşească, cu jură- 
mânt dela Camenița; 
şi apoi, prinzând pe a- 
mândoi fraţii, i-a în- 
chis la Buciulești. 

Si, a trimis pe ar- 
mașul cel mare, pe Hă- 
bäsescu să-i omoare; ce 
Häbäsescu nu s'a gră- 
bit cu moarte; şi a scris 
în două rânduri Gheor- 
ghe Stefan Vodă numai 
să-i omoare. Iară al 
treilea rând scriind 
Gheorghe Ştefan Vodă 
la armasul Häbäsescu 
numai să-i omoare, și 
stând cărţile gata pe 
masă, întru acel ceas 
a sosit un căpitan din 
tara Munteneascä, a- 
nume Usurelul, cu cărți 
dela Constantin Vodă 
Basarab, Domn nou, 
poftind cu scrisoare pe 


Gheorghe Ștefan Vodă să-i sloboadă pe cei 
doi boeri să nu-i omoare. 

„Si căpitanul acela ce a venit cu cărţile 
într'o zi si întro noapte din Bucureşti de a 
ajuns la Iași, i-au pus Muntenii nume de 
atunci „Uşurelul“. 

Badea Bălăceanu poartă titlul de conte. 
Este numit Badea Bălaceanul Contoș. Acest 
titlul după scriitorii nemti Sulzer: Geschichte 
des transalpinischen Daciens, Wien 1781, 
tomul III, fila 164 si Engel Geschichte der 
Wallachey, tomul IT, i-a fost dat de Impäratul 
Austriei, 

In lupta dela Hotin ce s'a dat între Turci 
şi Poloni, — în vremea cărzia Stefan-Vodä 





Lupta dela Hotin 


la care a luat parte şi Badea Bălăceanul cel ce a ridicat in București 
„Biserica de Jurământ“ 


(După „Istoria Românilor“ de V. A. Ureche) 

Gheorghe Stefan Vodă 


Domnul Moldovei, ia care tusese trimis Badea Usurelul 


Petriceico, domnul Moldovei trecu de partea 
regelui Sobieski, — la dânsa a luat parte și 
Badea Usurelul care s'a deosebit prin vitejia 
si prin cruzimea sa. 

Cărturalul Amiras spune: 

„Multă vărsare de sânge s'a făcut, și care 
ture scăpa din șanțuri, din Nistru nu scăpa, 
iar când scăpa și din Nistru, din oaste ce era 
în cea, parte nu scăpa că erau multi și de ai 
noştri amestecati cu Lesii și Badea Bălăceanu 
Contoș, de-i omora de mai nici unul na 
scăpat“. 

In cartea obstestei adunări a ţării din 
1666 care vestește tuturor că moartea postel- 
nicului Constantin Cantacuzino a fost ne- 
dreaptă, este iscălit și Badea Clucerul Bălă- 
ceanu. 

Bäläcenii acestia sunt unul din neamurile 
noastre boeresti, spune B. P. Hasdeu, cele 
mai strälucite, iar contesul Badea Bäläceanu 
unul din spiritele cele mai aventuroase. 

Asa se si desluseste purtarea celuilalt 
Bäläceanu, Constantin Aga pe vremea lui 
Brâncoveanu care n’a vrut sä tie seamä nici 


de Domn, nici de împărăţia turcească de pe 
acea vreme. 

B. P. Hașdeu în „Negru-Vodä” din „Ety- 
mologicum Magnun Romaniae“ (fila 148 la- 
tine) spune: 

„O caracteristică ereditară a neamului Bălă- 
cenilor din tată în fiu, care nu sa contrazis 
în curs de veacuri până la celebrul Aga Con- 
stantin cel din vremea Brâncoveanului, este 
înscrisă într'o cronică muntenească din seco- 
lul XVII: „Bălăcenii totdeauna își întindeau 
mintea după niste păreri nebune, adică după 
vitejii”. 

Cronica anonimă tipărită în Magazin Isto- 
ric, Tomul V, fila 103, spune: 

„Acest Constantin Bălăceanul nu-l lăsa 
ticălosul trufia ca să-și aducă aminte şi de 
frica lui Dumnezeu, ci se credea în avere, 
în cai și în arme, si în vitejii, și în fantazii 
nebunești. 

„Si așa cu fantazii, închipuiri nebunesti 
si-d pus el sufletul si viaţa! Acest Bălăceanu 
în toată viaţa lui și-a frământat mintea, tot- 
deauna, după niște păreri nebune, adică 
după vitejii, fără de margini vitejii”. 

Revenind la Aga Constantin Bălăceanu 
vom spune că nimeni nu s'a luptat mai bine 
în lupta dela Zărnești ca Bălăceanu, luptă 
în care a și pierit acolo cu sabia în mână: 

Poezia popularä spune: 


Bălăceanu ce-mi făcea! 

El, mûre, se pregătea. 
Palosu în mână că lua 

In ostire, că intra, 

Multă moarte că făcea, 
Prăpădul Domnului era! 
Bălăceanu se lupta 

Moarte prin Turci el făcea! 
Pe turci grămadă-i tăia. 
Cu pământu-i asternea. 


Spune Ioan Neculcea: 

„Aga Bălăceanu a pierit în război. După 
ce au aflat Brâncoveanul Vodă pe Aga Bălă- 
ceanul mort în război, trimisu-i-au capul la 
Bucureşti, de l-au pus întrun perpeleac în 
mijlocul ogrăzii lui de i-au sezut vre-un an 
capul în prepeleac, și au învăţat de i-au risi- 
pit si curţile si ograda de au rămas numai 
jăriște...” 

Brâncoveanu, după obiceiul de atunci con- 
fiscă, averea lui, pune să dărâme casele sale 
din mahalaua Bălăceanului, iar pe morma- 
nul de moloz și cărămizi înfige prepeleacul 
în vârful căruia a stat întepat, un an de zile, 
ca să-l vază o lume, capul lui Constantin. 

Pe o parte a acestui loc care aparţinea lui 
C. Bălăceanul Brâncoveanul zidi hanul cu- 
noscut cu numele de hanul Constantin Vodă 
care se vede si pe planul maiorului austriac 
baron Borroczyn ridicat în, 1852. 

Acest han avea în faţă Podul Mogoşoaiei, 
la stânga ulița „care merge la Sf. Ioan” 
(adică biserica Sf. Ioan cel mare de pe Podul 
Mogoşoaiei), la spate biserica Stavropoleos 
şi Sf. Dimitrie, iar la dreapta ulița Frantu- 
zească. 

Generalul P. V. Năsturel spune că si locul 
ps care s'a ridicat, în zilele noastre, palatul 
poștelor, a fost cu siguranţă al vornicului 
Badea Bălăceanul cel ce a ridicat biserica de 
lemn a Sf. Dumitru sau Biserica de Jurămâni 
si el era în viață în 1686. 

La 1696 August 20, Brâncoveanu dă o carte 
— precum aflăm din Condica brâncove- 
nească 1692—1713 dela Arhivele Statului — 
cämärasului Asan și fratelui său Ianache „să 
le fie locul de case şi de prăvălii în mahalaua, 
dela biserica Bălăceanului care loc este ală- 
turea pre lângă locul Bădii Vornicul Bălă- 
ceanul. 

Revenim acum la biserică! 

Biserica a fost de lemn până în anul 1754. 

In acest an, ne spune un act dela 30 Noem- 
brie, biserica a, fost făcută de zid. 

Actul este publicat de generalul P. V. Năs- 
turel în lucrarea sa Biserica Stavropoleos din 
București 1906 fila 34. 

Iată ce spune actul: 

„Stroe carele au stătut și vătaf de copii și 


mai pe urmă lângă sfârşitul vieţii acestei tre- 
cătoare călugărindu-se sau numit Isaia mo- 
nahul, împreună cu mine Radul biv logofăt 
za, Vistieriei, am pus la mijloc şi am cheltuit 
de am ridicat din temelie acest prea înfru- 
musetat dumnezeesc lăcaș de piatră aici în 
oraş în București la poarta cea din sus a 
Curţii domnești, întru cinstea sfântului și iz- 
vorîtului de mir marelui mucenic Dimitrie, 
în locul altei biserici de lemn ce au fost fă- 
cută de Badea Vornicul Bălăceanul, după 
care și mahalaua Bălăceanului se numește, 
infrumusetatä cu zugrăveală pe din läuntru 
si pe din afară, împodobită cu sfinte icoane 
intr'alte părţi lucrate foarte cu iscusit mes- 
teșug după cum se văd“. 

După ce au isprăvit de clădit biserica si au 
împodobit cu toate cele de nevoe pentru un 
asemenea lăcaș dumnezeesc, cei doi ctitori. 
Stroe si cu Radu „socotit-au — spune mai de- 
parte actul — că după sfârşitul vietei noas- 
tre nu se va putea chivernisi cum trebueste 
numai cu preoții de mir“ si sau sfătuit să 
închine biserica „la altă mânăstire dela care 
să aibă chiverniseală“. Si atunci au închinat-o 
la amândouă sfintele episcopii ale Țării de pe 
atunci: a Râmnicului Noul-Severin și a Bu- 
zăului. 

Dar fețele cele înalte bisericești — cari pe 
atunci erau episcopii Kir Climent al Râmni- 
cului si Kir Metodie al Buzăului se certau 
între ele și nu se puteau învoi. Pentru ce? 
se vor întreba cititorii noștri. 

Răspunsul ni-l dă tot actul de mai sus 
care spune: „mai vârtos pentru un loc de 
casă nevrând să dea părintele episcop Meto- 
die părintelui Kliment, de vreme ce locul ce 
au avut sfânta Episcopie a Râmmnicului cu 
case de ședere aproape de locul Buzăului și 
de biserica Sfântului Dimitrie după vremi să 
înstreinase dela sfânta Episcopie“. 

Locul cu case de ședere ce l-a avut episco- 
pia Râmnicului în București aproape de lo- 
cul episcopiei Buzăului și de biserica sfântului 
Dimitrie se înstăinase, după vremi, dela 
sfânta episcopie. 

Si pentru ca „sfintitul episcop de acum 
al Râmnicului Kir Grigore — urmează ac- 
tul mai departe — nu are loc de sălășluit ca 
mai 'naînte la venirile aci, după obicei la sca- 
unul domnesc, umbla din loc într'altul și de 
la o mânăstire la alta“ se învoește cu Episco- 
pul Antim al Buzeului. I dă o moșie, numele 
ei Plescoiu din Olt pentru un „loc aici în Bu- 
curesti ca să-și facă casă de odihnă la veni- 
rile aci“. 

Locul dat de Antim, spune mai departe a- 
celaș act „ iaste pe lângă biserica Sfeti Du- 
mitru“. 


% 
Sfârsindu-se sfada, biserica Sf. Dumitru 


este închinată ca metoh celor două Epis- 
copii. 


www.dacoromanica.ro 


50 


Dar chiverniseala bisericii cu doi stăpâni 
nu mergea bine „cunoscându-se proasta chi- 
vernisealá a pieotilor“ așa că nu puține ori 
se certau amândoi episcopi pentru această 
biserică. 

La 14 Mai 1772 mitropolitul ţării Grigorie, 
cu consimțământul episcopului din Râmnic, 
lasă chiverniseala bisericei pe seama episco- 
pului Cosma al Buzăului. 

Actul prin care episcopul Râmnicului 
schimba mosia Pleşcoiu cu un loc de casă în 
București cu episcopul Buzeului se află în 
Arhivele Statului în hârtiile episcopiei Bu- 
zeului. 

Despre cele de mai sus ne mărturiseşte și 
hrisovul lui Constantin Cehan Racoviţă Voe- 
vod, din 1755 Iulie 5. 

Hrisovul spune cä amândoi ctitori Stroe 
Râmniceanul „din mica lor vârstă cu strä- 
danie si cu dreptate au slujit Domnilor si 
Tarii“. „Si au zidit din temelie si au înălțat 
o sfântă biserică aici în oraşul Domniei 
meale București la mahalaoa Bălăceanului“. 

Const. Voevod Mavrocordat dă la 1757 No- 
embrie 5 carte de judecată lui popa Vasile 
dela biserica Sf-tu Dimitrie, care sa plâns 
la Divan că Logofătul Tănase dela Vistierie, 
stapânește niște case cu pivniță ce „sunt în 
cuitea bisericii despre poartă si de danie bi- 
sericei“. 

Logofătul Tänase pierde procesul și re- 
mane de judecată. 

Gion spune în „Istoria Bucureştilor“ la fila 
185 ca Biserica Sfântul Dumitru „se mai 
numea și Biserica de jurâmănt pentrucă în- 
tr'ânsa se făceau jurămintele cele solemne, 
atunci când pârâtul sau acuzatorul se încin- 
geau, în fata arhiereului si preotilor, cu brâul 
Prea Curatei, şi jurau lângă ușa altarului că 
vor spune adevărul si nimic alt decât ade- 
varul“. 

Condica Episcopiei Buzeului dela Arhivele 
Statului spune că la 1655, a fost un mare 
proces între logofetul Radu Dudescu și epis- 
copia Buzeului pentru niște mori. Jurămân- 
tul s'a facut în Biserica de jurământ cu hra- 
mul Sfântului Dumitru. 

Intr'un act din 1687 aflător la Arhivele 
Statului, mahalaua Bălăceanului este numi- 
ta mahalaua  Bisericei de jurământ, iar în 
veacul al 18-lea mahalaua Sf. Dumitru. 

Condica Episcopiei Buzeului dela Arhivele 
Statului spune că la anul 1755, Constantin 
Vodă Racoviţă a dăruit bisericei Sfântului 
Dumitru o cruce de argint, presărată cu pie- 
tre de pret; mai därueste 12 răzoare de vie în 
dealul Bucurestilor, trei prăvălii în târgul 
Bucurestilor, la poarta de sus a Curţii Dom- 
nesti si niște case din josul Foișorului, după 
zidul domnesc. 

Ea este trecută împreună cu biserica în 
planul alcatuit de administraţia nemteascä 


a prințului de Coburg atunci când au ocupat 
București în anul 1789—1791. 

Constantin-Vodă Mavrocordat dă la 5 No- 
embrie 1757 bisericei un loc care a fost al 
Bălăcenilor, iar la 28 Februarie 1787 Nicolae 
Vodă Mavrogheni, dă dreptul să aibă sobă ca 
biserică boerească. 

„Am hotărît cu'a noastră cheltuială, să 
facem la aceste sfinte biserici din orașul 
Domniei mele București, câte o sobă cu care 
să se facă oareșicare căldură înăuntrul bi- 
sericilor la vremi de răceală, iarna, când se 
slujesc sfintele leturghii, să poată fiestecare 
creştin sta, de a-și face rugăciunea, și închi- 
năciunea fără a pătimi și a se secătui de iu- 
timea gerului si osebit am rânduit dela Vis- 
tieria Domniei mele si câte doi scutelnici pen- 
tru adusul lemnelor. (V. A. Urechiä: Ist. 
Rom. III. fila 47). 

Din catagrafia făcută în anul 1798 maha- 
laua  Bălăceanul are 130 de case. Pe atunci 
era una din cele mai populate, după maha- 
lalele Sf. Gheorghe Nou (209 case) și Sfântul 
Gheorghe Vechiu (335 de case). 

Insă ea scade și după 10 ani dela această 
catagrafie, la 1810, într’o altă catagrafie, ve- 
dem că are numai 56 de case, 74 din ele pie- 
riserä, fie prin foc, fie prin dărimări. In 1810 
mahalaua avea 229 bărbaţi și 164 femei. 

In această mahala locuiau afară de neamul 
Bălăcenilor, precum am văzut, și alți boeri 
ca Brezoenii, Câmpinenii, Grecenii, Dudestii, 
cari aveau mari si intinse locuri de case. 

De asemenea mai locuesc aci si unii din 
marii negutätori bucuresteni si anume Du- 
mitru Nona ot Brasov, de pe vremea Brân- 
coveanului, Panait si Manu, negutätorii cei 
bätrâni, precum îi numesc hrisoavele din vea- 
cul al 17-lea. 

In 1718 mahalaua este bântuitä de ciumä, 
groaznica boalä ce a secerat o multime de 
oameni. 

Prin aceastä mahala trecea „ulita care duce 
spre Poarta de Sus a curții domnești“ așa 
cum este numită în unele hrisoave pe cari 
le-am pomenit des în această lucrare. 

Această uliţă corespunde cu porţiunea de 
azi a străzii Carol începând dela biserica Sf. 
Dumitru până la piața de flori (piața Sf. 
Anton). Astfel ea figurează în planul maio- 
rului baron Borroczyn din 1852 cu numele de 
„Uliţa Curtea Veche“. 

Into listă din 1823 a companiei băcanilor 
din București, păstrată la Academia Română, 
aflăm pe Gheorghe Ioanul ot Bäläceanul. 

In 1826 aflăm la Hanul Constantin Vodă 
pe Frant Spiterul. El are două prăvălii, cu 
chirie pe cari le-a avut si tatăl său pe vre- 
mea lui Caragea Vodă în 1817. Egumenii Vă- 
căreștilor cari chiverniseau hanul au vrut 
să-l dea afară de aici si el se jeluește Domni- 
torului la 28 Iulie 1826. 

O CTITORIE A RADULUI-VODA-CEL-FRUMOS 
IN JURUL BUCURESTILOR 


Letopisetele cele rumâneșt: povestesc că Ra- 
dul-Vodä-cel-Frumos a făcut mânăstirea Tân- 
ganul de lângă București. Din cele ce cunoaș- 
tem, despre această mânăstire vedem că 
dânsa a fost a doua mânăstire ridicată în 
jurul Bucureștilor si în apropiere de dânșii. 
Cea mai veche mânăstire pomenită în hri- 
soave, în jurul locului unde mult mai târziu 
a luat ființa Bucureștii, este mânăstirea Bo- 
lintinul. 

Dintr'un hrisov particular, scris la Târgo- 
viste, în anul 1433, Martie în 15, pomenit de 
d-l. Stoica Nicolaescu la sfârșitul lucrării 
d-sale „Domnia lui Alexandru-Vodă-Aldea, 
fiul lui Mircea-Vodä-cel-bätrân (1431—1435)” 
aflăm că Alexandru-Vodä-Aldea, scutêste mä- 
năstirea Bolintinul de vinäriciu. 

Celelalte mânăstiri bună oară Snagovul, 
întemeiată mult mai înainte de domnia lui 
Mircea cel „bătrân”, Căscioarele zidite la 1431 
de boierul Neagu, Glavaciocul, al cărei început 
nu se cunoaște, era în ființă pe vremea lui 
Mircea cel Bătrân,Băltenii erau prea departe 
de București. 

Cea mai veche pomenire despre mânăstirea 
Tânganul o avem într'un hrisov din anul 1530 
al lui Vlad Voevod Vlädutä, cel ce s'a înecat 
scăldându-se în Dâmboviţa la satul Popești. 

Vlad Voevod spune că văzând mânăstirile 
Snagovul și TÂNGANUL „rămase fără de cer- 
cetare si slăbite, a luat seama de ele și le-a 
îngrijit pe cât a fost cu putinţă stăpânirii 
sale”. 

Acest Vlad Voevod este rudă cu Radu-cel- 
Frumos. Si iată cum: 

Vlad Voevod (1530—1532) este fiul lui 


Vlad cel Tânăr (1510—1512) care la rândul lui 
este fiul lui Vlad Călugărul şi nepot cu Radu- 
Vodä-cel-Frumos. Vlad Călugărul (1482— 
1498) este frate cu Radu-cel-Frumos (1462—. 
1474), 

Tânganul mai este mentionat si la 17 Mar- 
tie 1534 într'un alt hrisov al lui Vlad Voevod 
cel spânzurat (1532—1535) fiul lui Radu-cel- 
Mare. 

Nu cunoaștem acest hrisov în original, dar 
despre dânsul pomenește un alt hrisov de pe 
vremea lui Serban-Voevod din 7193 (1685) în 
care e vorba de un sat Mileștii cari „cu tot 
hotarul sunt ai mânăstirii Tânganului, unde 
este hramul Intâmpinarea Domnului“, 

Din acest hrisov ni se face cunoscut că 
mânăstirea Tânganul, cea zidită de Radu- 
Vodä-cel-Frumos avea hramul „Intâmpinarea 
Domnului”, 

Această știre a binevoit să mi-o facă cu- 
noscutä prietenul meu d-l Stoica Nicolaescu 
din fișele d-sale personale. 

In hrisovul dat de Matei-Basarab-Voevod 
la leat 1640 Noemvrie 27, pentru desrobirea 
„Sfintelor lavre domneşti” din mâna celor 
dela Sfântul Munte, aflăm că ctitoria lui Ra- 
du-cel-Frumos, mânăstirea Tânganul a fost 
„lavră domnească” adică așezământ dom- 
nesc. 

Matei-Basarab-Voevod spune în acest hri- 
sov că în fata întregii adunări a toată tara, 
cu sfatul și cu voia a tot soborului, a tocmit, 
cum acele sfinte lavre domnești carele le-au 
închinat acei Domni si Vlădici străini, fără 
de voia si fără de ştirea neamului, și le-au 
supus ca metoase dajnice altor mânăstiri din 

tara greceascä din Sfântagora, si aiurea si 
carı mânăstiri sunt Tismana, Argeșul, Bră- 
detul, Dealul, Glavaciogul, Snagovul, Mislea, 
TANGANUL, Potocul, Râncäciovul, Menede- 
cul, sä fie toate aceste mânăstiri lăsate în 
pace de calugării străini. 

După 200 si mai bine de ani dela târnosirea 
ei, când Matei-Basarab întemeind mânăstirea 
Plătărești (1645—46) ceva mai jos pe Dâm- 
bovita văzând starea de dărăpănare în care 
ajunsese mânăstirea Tânganul se hotärî să 
nu o lase să piară. Și atunci o meremetisi. 
De atunci si până la 1852 a dăinuit ea când 
mai bine, când mai rău până ajunse în stare 
de părăsire și a fost părăsită. 

„Mânăstirea a fost clădită pe un colţ de 
deal, pe care-l formează o cale care vine de 
departe, printre păduri, cu lunca Dâmbovi- 
tei — spune d-l Săvescu în „Amintirile unui 
octogenar” tipărite în „Buletinul Comisiei 
Monumentelor Istorice” 1929 (fila 107). 

„Dealul ales se mărginea la răsărit și 
miază-noapte cu pădurea, care, pe atunci tre- 
bue să fi fost vechiu, de veacuri: potrivit loc de 
retragere și de adăpostire în vreme de primej- 
die. Era ocolit, în fată si dintr'o lature, de o 
apă mlăștinoasă cu stuf și trestie, cu o adân- 
çime îndestulătoare — de un chip de om — 
pentru a sluji ca mijloc de imediatä apärare. 
Spre miazä-zi si apus avea o gârlitä prin care 
se scurgeau apele ce veneau din sus si care 
alcätuesc lanul din prejurul mânăstirii Cer- 
nica, pentru a se uni cu Dâmbovita la dot 
kilometri mai la vale de satul de azi. Toatä 
marginea acestei gârlite era împădurită cu 
salcii înalte, cu lacuri si stufisuri: pämânt 
supus apelor când ele se revärsau; iar mai 
inauntrul luncii, pe lângă locuri de fâneatä, 
erau întinse pâlcuri de mărăcinișuri, de po- 
rumburi și mäcesi, printre care pe sălcii stă- 
teau agätati curpenii de vitä sälbatecä. 

„Mânăstirea fireste era aşezată pe deal. Se 
vedea din depărtare, în partea apusului; dar 
de jos, de lângă marginea apei, nu se putea 
vedea, din pricina desisului. 

„Dacă acum trei sferturi de veac era așa 
înfățișarea locului, putem să ne închipuim 
ce fel va fi fost atunci când Radu-cel-Frumos 
l-a ales pentru întemeierea mânăstirii sale cu 
patru sute de ani înapoi“. 

Atunci când Radu-cel-Frumos s'a gândit 
să întemeieze, în aceste locuri, o mânăstire 
şi-a dat el destul de bine seamă că nu înte- 
meia, pe acea vreme, numai un lăcaș sfânt 
ci mai curând, din această mânăstire făcea 
un loc de apărare și de veghere. 

„Şi acestei preocupări trebuia să-i cores- 
pundă si alegerea locului, — spune mai de- 
parte d- 1C. Săvescu, — care pe atunci trebuia, 
să se fi impus preferintii lui Radu-cel-Fru- 
mos prin märetia firei si prin sälbaticia îm- 
prejurimilor” 

Nu ne-am îndoi dacă Radu-cel-Frumos în 
vremi de restriste sä fi stat retras si în mâ- 
năstirea întemeiată de dânsul. 

Mânăstirea Tânganul „era în 1852 o bise- 
rică mică, zugrăveala se părea a fi fost fru- 

moasă, după cum mi-au rămas în minte chi- 
puri de sfinţi zgâriate si cu ochii gäuriti — 
se spunea de Turci, — ‘povesteste d-l C. Să- 
vescu, în lucrarea amintită, (fila 106). 

„N'avea nici un adaos în faţa intrării. In 
peretele din faţă, înalt cât toată clădirea, o 
ușe mică. Pe acest perete în afară, în partea 
stângă, se deosibea oarecare zugrăveală ne- 
deslușită, de culoare roșie, care, deși spălă- 
cită de ploaie, putuse să ţie piept patru sute 
de ani dela înfățișare. Dar cine se interesa 
atunci să deslușească ce înfățișa acea zugrä- 
veală! Tot asemenea cred că pe partea inte- 
rioară a acestui perete trebue să fi fost chi- 
pul Domnului ctitor, înconjurat de familia 
lui, dar nu-mi aduc aminte să fi văzut acest 
lucru. 

„Era învelită cu şindrilă, si avea la mijloc 
un singur turnulet fără înălțime, cu câteva 
ferești foarte lunguiete si foarte înguste, fără 
geamuri, mărginite în lungime de ciubuce de 
zidărie”. 

Dăm aci și pisania bisericei de azi a satului 
Tânganul care se află la Academia Română 
umss. 2409 fila 245) si pe care ne-a făcut-o cu- 
noscută d. Stoica Nic olaescu: 

„Această sfântă biserică în care se prăznu- 
ește hramul Adormirea Maicei Domnului sa 
zidit din temelie, în zilele Măriei Sale Domni- 
torului stăpânitor Barbu Dimitrie Ştirbei V. 
V., fiind patriarh al Ierusalimului prea feri- 
citul Chiril si Mitropolit al Țării Prea, sfintia 
sa părintele "Nifon, În epitropia prea cuviosu- 
lui Väcäresteanu Ton cavaler, la anul 1853 
August”. 

Pisania noii biserici din satul Tânganul, 
ziditä la 1853, nu pomeneste nimic de vechea 
mânăstire Tânganul cea zidită de Radu-Vodă- 
cel-Frumos. Nu pomenește nici dacă ea a 
fost ridicată pe locul fostei mânăstiri și nici 
hramul vechi „Intâmpinarea Domnului“ nu-l 
mai păstrează, ci este înlocuit cu acel al 
„Adormirii Maicii Domnului”. 

In vremea în care a fost zidită noua bise- 
zică din sat (la 1853) mai erau urme din 
vechea mânăstire a lui Radu-cel-Frumos, ur- 
me pe cari d-l C. Săvescu la 1852 le poves- 
teste așa: 


Mânăstirea Tânganul „era în 1852 o bise- 
rică mică, zugrăveala se părea a fi fost, fru- 
moasă, după cum mi-au rămas în minte chi- 
puri de sfinţi”. 


Această mânăstire a fost dărâmată de cei 
ce au ridicat la 1853 biserica cea noua fără 
să ţină socoteala de vechea pisanie — care 
ne ar fi spus multe lucruri de seamă despre 
Radu-Vodă-cel-Frumos — și nici de zugră- 
veala a fresco care înfățișa „chipul Domnu- 
lui ctitor înconjurat de familia lui”, 


Hotărit nu putem ști nici anul în care sa 
pristăvit Radu-Vodă şi nici unde este el în- 
mormântat. Soţia lui pe care a luat-o cu sila 
Ştefan-cel-Mare și fiica ei sunt înmormântate 
la mânăstirea Putna. 

D-l N. Iorga în scrierea d-sale: „Istoria 
Românilor în chipuri și icoane” la capitolul 

Barbu Dimitrie Stirbei 


sub a cärui domnie, la 1853, s’a ridicat biserica din satul Tânganul 
în apropierea locutui unde fusese mânästirea lui Radu-cel-Frumos 


(Colectia Secäreanu) 


„Mormintele Domnilor noștri” vorbind de 
Radu-cel-Frumos spune: 

„Făcuse mânăstirea Tânganului tot lângă 
Bucureşti și când pieri în 1474 în urma unei 
înfrângeri din partea marelui Domn al Mol- 
dovei Ștefan, el va fi fost astrucat aici. In 
biserica de sat ce este astăzi acolo, nu se 
mai pomenește nimic însă despre piatra mor- 
mântului său” (fila 7). 

Este ciudată afirmația aceasta că Radu cel 
Frumos a pierit în 1474 în urma unei înfrân- 
geri din partea marelui Domn al Moldove: 
Ștefan, căci lupta pe care a avut-o Radu cu 
Stefan a fost la 1472, după cum gläsueste 
„Letopiseţul dela Bistrița” (6981). In adevăr, 
Radu a fost înfrânt dar n'a pierit în această 
înfrângere, căci îl vedem revenind în Bucu- 
resti si dând la 16 Septembrie 1473, din acest 
oraș, un hrisov jupânului Mihail „boiarinul 
domniei mele”. (G. D. Florescu: „Divane dom- 
nesti din Muntenia în secolul al XV-lea” 
fila 47). 

Iată tot ce am putut afla despre mânăs- 
tirea Tânganul, ridicată de Radu-Vodä-cel 
Frumos, în jurul Bucureștilor, nu departe de 
mânăstirea Cernica de mai târziu, atunci 
când a făcut din „Cetatea Dâmboviţei” sau 
din „Cetatea Bucureștilor” scaunul lui de 
domnie, 

In capitolul „Bucureștii erau scaun de dom- 
nie pe vremea lui Radu-cel-Frumos“ din lu- 
crarea de fatä (fila 17), am spus cà acest 
Domn a iscälit, la Bucuresti, mai multe hri- 
soave, scrise în limba slavonească. 

Din aceste hrisoave ale lui Radu-cel-Fru- 
mos, date din București, cele mai vechi sunt 
cele din anul 1464. Ele sunt trei: din 30 Mai, 
10 Iulie și 12 August 1464. 

Radu-Vodă-cel-Frumos a luat domnia în a- 
nul 1462 și a domnit, după cât se ştie, din is- 
voarele istorice ce le avem, până la 1474. 

Alte hrisoave mai vechi, date din Bucureşti, 
de cât cele de mai sus, nu cunoaștem dela dân- 
sul. Poate că dânsul a dat și înainte de 1464 
hrisoave, din București, dar n'am aflat încă 
nici unul. 

Hrisovul din 12 August 1464 care este păs- 
trat în Biblioteca Academiei Române — și ca- 
re a fost dat la iveală cu prilejul expoziţiei 
numită „Cartea veche bucureșteană“ din anul 
1935, e scris pe pergament, are monograma 
domnească mare cu roșu, dar i lipsește pece- 
tea, cea mare, care s'a pierdut, 

Pentru întregirea celor ce am scris aici dăm, 
în întregime, cuprinsul acestui hrisov în care 
Radu-Vodă-cel-Frumos întărește lui Tudor si 
fratilor lui, stăpânirea peste părţile lor de mo- 
sie în Iași dela Curteni și Baloii, scutindu-le 
de dări. 

Prietenul nostru d. Stoica Nicolaescu, cu- 

Hrisovul lui Radu-cel.Frumos dela 
12 August 1464 
(Colectia Academiei Române) 


noscut în destul pentru lucrările sale istorice, 
a bine voit să ni-l amintească si tot de odată 
să ni-l tălmăcească de pe slavonește. 

Iată cuprinsul lui: 

+ Intru Hristos Dumnezeu drept credincio- 
sul și binecinstitorul și de Hristos iubitorul și 
de sine stătătorul Io. Radul Voevod și domn, 
fiul lui Vlad marele Voevod, cu mila lui Dum- 
nezeu si darul lui Dumnezeu, domnind și stă- 
pânind toată tara Ungrovlahiei si peste părțile 
de peste munți ale Amlasului și Făgărașului 
herteg, am binevoit domnia mea de a mea bu- 
nă voe cu inima curată și luminată a domniei 
mele si am dăruit acest a tot cinstit si bine 
închipuit, care este mai presus de toate cin- 
stile si darurile hrisovul de acum al domniei 
mele slugelor domniei mele lui Tudor și frati- 
lor lui Nicula si lui Stan si lui Mircea si lui 
Neancul si lui Radul si lui Nicula cel-mic, ca 
să le fie lor în Iași dela Curteni din jumătate 
a 7-a parte, si din cea Bulgărească a treia parte. 
Si iar lui (textul e rupt aici) si fraţilor. lui 
(textul e rupt aici) să le fie lor Băloii toți. 





Toate acestea să le fie lor de ocină şi ohabni- 
că lor și copiilor lor, nepoților si stränepotilor 
până în vieata domniei mele, odihnindu-se: de 
vama oilor, de vama râmătorilor, de albinărit, 
de găleți, de dijme, de vinăriciu, de cosit de 
fân, de tălpi, de posadă, de podvadă și de care, 
mai ales de toate slujbele și dajdiile, câte se 
află în de sine stătătoarea ţară a domniei mele. 
Și să nu cuteze a-i bântui pre ei, nici judecă- 
tor, nici globaș, nici birar, nimeni altul din 
boierii, sau din slugile domniei mele, trimisi 
după milele și după lucrările domniei mele, 
pentrucă cine îi va stânjeni pe ei chiar cât un 
tir de păr, unul ca acela va primi mare rău 
şi urgie dela domnia mea ca necredincios și 
cälcätor si rusinätor acestui hrisov al domniei 
mele. Incă şi după moartea domniei mele pe 
cine va alege Domnul Dumnezeu a fi domn 
Tärii-Românesti sau din plodul inimii dom- 
niei mele sau din rudele domniei mele, sau du- 
pă păcatele noastre dintr'alt neam, de va cin- 
sti și va înoi si va întări toate cele mai sus scri- 
se, pe acela Domnul Dumnezeu să-l susţină 
întru domnia lui; iar cel ce nu va Înoi și nu va 
întări, ci va strica, pe acela şi Domnul Dum- 
nezeu să-l ucidă pe el, aici trupul lui, iar în 
vieata ce va să fie sufletul lui, și să aibă parte 
cu Iuda şi cu Arie și cu ceilalți necredincioși 
Iudei, cari au strigat asupra Domnului Dum- 
nezeului și Mântuitorului nostru Iisus Hristos: 
sângele lui asupra lor și a copiilor lor să cadă, 
în veci, amin! 

Mărturii: jupan Dragomir dvornic, jupan 
Duca, jupan Cazan Sahac, jupan Coica, Vin- 
tilă, jupan Neagoe Borcea, Bratul spătar, Di- 
mitrie logofăt, Lal vistier, Ivan paharnic, Nea- 
goe comis Si eu Costandin am scris IN CET'A- 
TEA BUCUREȘTI, luna August a 12-a zi, în 
anul 7972 (1464). 

f Io. Radul Voevod (1. p.) din mila lui D-zeu 
domn. 





Pecetia judeţului Dragotă al Bucureștilor din 1670 

Sfinţii märiti de Dumnezeu, încoronați si întocmai ca apostolii marii împărați Constantin si Elena. 
(După: „Bucureștii“ de Carmen Sylva. — Traducere de D. Stäncescu) 


Odinioară, ca și acum, fiecare oraș își avea 
un ocrotitor, adică un sfânt, sub a cărei oblă- 
duire se punea. In vremuri străvechi ocrotitoa- 
rea orașului Bucureşti, era Buna Vestire. 

In vechile peceti ale Bucureștilor este înfă- 
tisatä Buna Vestire. 

Mai târziu „minunatul și de Dumnezeu pă- 
zitul oraș București“ și-a luat ca ocrotitori pe 
Sfinţii märiti de Dumnezeu, încoronați si în- 
tocmai ca apostolii marii împărați Constantin 
si Elena. 

In cinstea lor Constantin Basarab, poreclit 
Cârnu si sotia sa Bälasa, ridicarä, pe un deal, 
aproape de apa Dâmbovitei, o mânästire ma- 
re cu gând s’o facä Mitropolie, gând pe care nu 
Yau putut îndeplini din pricina certurilor ce 
erau atunci pentru Domnie. 

Patriarhul Macarie al Antiohiei care s'a ni- 
merit să fie prin București, împreună cu dia- 
conul său Paul din Alep, atunci când se zidea 
această biserică, prin 1657, „a stropit-o după 
obiceiu“ căci nu era încă isprăvită. 

Diaconul său Paul din Alep a scris această, 
călătorie pe care au făcut-o în Ţara Româ- 
nească și în Moldova, între anii 1650—1660 în 
limba arabă. Ea a fost tradusă în englezește şi 
publicată de Belfour sub titlul: „The travels 
of Macarius, Patriarch of Antioch, London 
1836“. Din această traducere a reprodus Has- 


deu o parte, cea privitoare la Țările româ- 
nesti si a publicat-o în Arhiva istorică I, 2, 
pag. 39—111). 

Despre vizita făcută la biserica voevodului 
Constantin Şerban Basarab poreclit „Cârnul“ 
pe când ea se zidea, Paul de Alep glăsueste în 
chipul următor: 

„La urmă ne-am dus la marginea orașului 
pe un deal mare care stăpânea cu privirea o- 
rașul dimprejur. Acolo, era ocupat cu zidirea 
unei mari mânăstiri, cu o biserică măreaţă și 
strălucită, semănând pe dinăuntru cu cea de 
la Curtea de Argeș, numai că aceasta este 
de cărămidă, și în tindă are 12 stâlpi fiecare 
dintr'o bucată rotundă de piatră ca să alcă- 
tuiască pe cei 12 apostoli. 

„Pe deasupra are 4 mari bolți și pe din afară 
o largă tindă. 

„E acoperită cu plumb de o greutate de 
peste 40 mii de oca. Am făcut în ea o aghias- 
mă și Prea Sf. Sa a stropit-o după obiceiu, căci 
nu este încă isprăvită“. 

Urmașul lui Constantin Cârnu, Mihnea, o 
isprăvi și o târnosi făcând-o Mitropolia Bucu- 
restilor. 

Paul din Alep ne dä urmätoarele amänunte 
despre sfintirea bisericei: 

„Toti bucurestenii erau pe dealul mânästi- 
rii când Patriarhul veni cu alaiu cu moaștele 

Constantin-Vodä Basarab 
cel ce a ridicat Mitropolia din Bucuresti 


sfinte dela mânăstirea lui Pană Vistierul si 
făcând ocolul nouei biserici, cu rugăciuni si 
cântări intră în biserică. In vremea când târ- 
nosirea se petrecea înăuntru, afară pe deal era 
mare veselie și petrecere. Ostașii Domnici se 
veseleau împreună cu norodul Bucureștilor 
ca un nou locaș se ridica Domnului în orașul 
lui Bucur“. 
x 


Bunul meu prieten, pictorul Ary Murnu, a 
infatisat clipa în care Constantin-Vodä-Basa- 
rab, poreclit Cârnu întemeietorul Mitropoliei 
bucureștene, după ce ispräveste din roșu bi- 
serica pe care a ridicat-o pe dealul de azi al 
Patriarhiei, primește închinarea oștilor cari 
au fost la o sfestanie. 

In sufletul lui Ary Murnu, — un îndrăgostit 
patimas al firei si al frumosului — s'au oglin- 
dit cum nu se poate mai mult, culorile peisa- 
giului românesc. 

Dealurile și muscelele cu satele albe ce scli- 
pesc în bătaia soarelui văratic, risipite cum 
nu se poate mai frumos, parcă ar fi așezate 
de mâna omului în cadrul verde-închis al co- 
drilor; bisericutele cu turlele lor ce se Înfäti- 
sează smerite la iveală din desisul frunzisului, 
horele cu mișcarea si viața care träeste în ele, 
o troiță sau o casă veche de ţară, plină de 


farmec și frumos, sau un târg plin de viaţă 
curat românesc, toate sunt înfățișate de Ary 
Murnu cum numai el singur știe să le înfă- 
tiseze si cum nici un alt pictor la noi nu le-a 
putut înfățișa până acum. 

In zugrăvirea lor nu și-a pus numai toată 
dibăcia cu care este hărăzit de bunul Dum- 
nezeu, nu și-a arătat numai meșteșugul colo- 
ritului ci și iscusinta desenului. Căci nu e 
nevoe să spun că Ary Murnu este unul din cei 
mai iscusiti desenatori. Nimeni până la dân- 
sul n'a putut să ilustreze, mai cu viață, mai 
frumos, clipele cele märete din istoria ţării 
noastre. N'aveţi decât să räsfoiti lucrările 
mele istorice tipărite în revista „Lumea Co- 
piilor“ și anume : „Serbarea Invierii la Curți- 
le Domnești din București și Iasi“ (Nr. 119), 
„Păpuşa Bălașei Dudescu“ (Nr. 154) „Jude- 
carea unui copil pe vremea lui Mavrogheni“ 
(Nr. 170) „Anul nou odinioară la Bucureşti“ 
(Nr. 206) „Patronii Bucureștilor“ (Nr. 233) 
„Intâlnirea lui Frederic Barbă roșie cu un 
print român“ (Nr. 252) si veţi vedea că spu- 
sele mele sunt cu temei. 

Si toate acestea a putut sä le desävârseascä 
Ary Murnu pe lângă talentul său și prin ma- 
rea lui cultură artistică căci Murnu este unul 
din pictorii cei mai culti pe cari îi avem. 

Scris-am aceste cuvinte despre Ary Murnu 

în lucrarea mea „CUM AU FOST BUCURES- 
TII ODINIOARA“ să le găsească cele viitoare 
neamuri și să rămână cât va trăi, în vecii ve- 
cilor, limba noastră românească. 


% 


In ziua de 21 Maiu, zi în care se präznuia 
hramul Mitropoliei se fäcea marele Alaiu, nu- 
mit al Sfintilor Constantin si Elena. 

In vremea în care alaiul mergea la Mitro- 
polie clopotele dela toate bisericile din Bu- 
curesti sunau de särbätoare. Alaiul sosea la 
Mitropolie unde Vodă era primit la usa bise- 
ricei de Mitropoit, arhiereii, preoţii cu Evan- 
ghelia si crucea în mână. 

Liturghia era săvârşită de Mitropolit cu ar- 
hiereii și cu staretii tuturor mânăstirilor bu- 
curestene. 

Dupä ce slujba bisericeascä se isprävea se 
dădea semnalul de plecare și Vodă se întor- 
cea la Curtea Domnească cu același alaiu cu 
care se dusese la Mitropolie. 

Intors la Curte Domnul împărțea caftane 
si slujbe, erta pe osânditi şi scădea osândele 
cele mari. 

Vorbindu-i către acela pe care l-a caftănuit 
Vodă i spunea cuvintele acestea: 

"— Pentru osârdia și credința cu care ai 
slujit ţării. 
sau: 


— Te cinstesc cu acest caftan ca să des- ` 


tept în tine dragostea către faptele cele bune. 
sau: 

— Te cinstesc cu acest caftan pentru multă 
vreme de când stai fără chivernisealà (adică 
fără slujbă) și pentru evghenia (boeria) nea- 
mului tău. 

Spre sfârşitul veacului al 18-lea şi începu- 
tul celui de al 19-lea, după leturghie, boerii 
se duceau și mâncau în kioskul cel mare din 
câmpia Filaretului. 

La masă cântau lăutarii. 

Un desen în culori din veacul al 16-lea, 
publicat în ziarul „Pall Mal!” din Londra în 
1809, de R. Benyer, după arătările solului en- 
glez Sir Robert Ainslie, care a trecut prin 
București, pe vremea lui Constantin Moruzzi, 
ne înfățişază dealul Filaretului cu acest kiosk. 

După înfăţişarea pe care ne o dă această, 
ilustrație, kioskul era lucrat de piatră, foarte 
mestesugit și frumos si avea opt stâlpi asij- 
derea de piatră. 

In jurul kioskului se văd câteva cruci, dintre 
care două, sunt mai mari, iar dincolo de uliţă 
o biserică frumoasă cu trei turnuri. 

Biserica cea frumoasă din ilustratia solului 
englez Ainslie este biserica care astăzi se nu- 
meste „Cutitul de Argint” ridicată pe la înce- 
putul veacului al 18-lea. 

In vremea când se alcătuia parcul Carol I, 
această biserică a fost dărâmată şi în locul ei 
s'a ridicat cea care se vede azi, după felul și 
asemănarea bisericii Sf. Nicolae Domnesc din 
Taşi. 

Actul de temelie spune între altele si urmă- 
toarele rânduri: „Cläditu-s-au din nou biserica 


parohială Filaret ce i se mai zice încă si 
„Cutitu de Argint” cu hramul „Schimbarea 
la față” care s'a ridicat pe la începutul vea- 
cului trecut (18-lea) ale càreea temelii sau 
pus lângă cea veche, astăzi 19 ale lunei No- 
emvrie anul mântuirei 1905”. 

Acest kiosk despre care Dim. Papazoglu 
spune în amintirile sale că era ridicat pe 
„patru cesmele” iar „cesmelele, scara si sala 
erau împodobite cu frumoase sculpturi si flo- 
rärii în piatră „pe vremea lui C. Moruzzi când 
a trecut Ainslie prin București, — după cum 
se vede din ilustratia — era lăsat în părăsire. 

Mesele acestea ale Voevozilor noştri au ră- 
mas de pomină în toată țara si au trecut si 
peste hotare. De ele ne pomenesc si cărturarii 
străini ce au fost prin țară, si solii împără- 
țiilor din apropierea ţărilor noastre cari au 
avut fericirea să se ospăteze la ele. 

Următoarele stihuri: 


In oraş la Bucuresti 

In curți ’nalte si domnești 

Mândră masă e întinsă 

Și de mari boeri cuprinsă 
ne dovedesc în. deajuns de pomina acestor 
mese. 


% 


Sfinții märiti de Dumnezeu încoronați și 
întocmai ca apostolii marii împărați Constan- 
tin şi Elena cu vremea au încetat de a mai 
fi ocrotitorii Bucureștilor ca și Buna Vestire. 

Un alt sfânt le-a luat locul. El este Sf. 
Dumitru Basarabov, ale cărei moaște fură 
aduse de generalul Solticof din Bulgaria în 
București în vremea războiului dela 1769— 
1774 si date negutätorului bucureştean Hagi- 
Dimitrie care la rândul lui le făcu dar Mitro- 
poliei. 

De atunci ocrotitorul Bucureștilor a fost Sf. 
Dumitru Basarabov, iar astăzi ocrotitorul Bu- 
curestilor, este marele mucenic și tämädui- 
torul Panteleimon, care este zugrăvit în pe- 
cetile comunei București cu slovele: 

„Patria şi Dreptul meu”. 

La mânăstirea Panteleimon, nu departe de 
București, se păstrează osul radius al marelui 
făcător de minuni, mucenicul Panteleimon. 

Eforia Spitalelor civile, după un vechiu obi- 
ceiu, präznuia, în fiecare an hramul mânăsti- 
rei Panteleimon, iar după săvârșirea slujbei 
bisericeşti se făcea parastasul ctitorilor mâ- 
năstirei ale căror rămășițe se află în nartica 
sfântului locaș. 

Mânăstirea este întemeiată de Voevodul Tá- 
rii Româneşti, Grigore Ghika în anii 1735-— 
1750. 

Este împrejmuită de o pădure foarte fru- 
moasă unde bucureștenii, în ziua prăznuirei 
hramului, se duc și petrec. Deasemenea se face 
aci un bâlciu care însă și-a pierdut mult din 
însufletirea lui de odinioară. 

Pe-o movilă, în mijlocul pădurii se ridică 
fosta mânăstire a lui Grigore Ghika, iar în 
jurul ei în diferite încăperi sunt internaţi 

bolnavii. 

Cum intri prin poarta cea mare dai numai 
decât într'o curte frumoasă în mijlocul căreia 
se află biserica clădită de întemeitor care are 
în ea racla lui Alexandru D. Ghika și mai 
multe lucruri sfinte de pret. 

Pe pereţii bisericii sunt zugrăviți unii din 
voevozii din neamul Ghika. Pe iconostas se 
află osul radius al marelui mucenic și tămă- 
duitor făcător de minuni doctor fără de ar- 
ginti, Panteleimon, îmbrăcat în argint. 

Când Domnitorul Tärii Româneşti, Mavro- 
gheni, părăsi Bucureștii, intrară într'inșii 
Nemţii cu coadă ai printului de Coburg. Li 
se zicea așa că purtau în cap peruci. Aceştia 
sunt Nemtii de al doilea, căci cei dintâi fuse- 
seră Nemţii lui Hausler din vremea Brânco- 
veanului. 

Prințul de Coburg (1790) își avea tabăra 
la mânăstirea Panteleimon, unde fălfâia pe 
atunci „Acvila Cezarea”, adică steagul împără- 
tesc al Austriei. 


x 


Am spus că moastele Sfântului Dumitru au 
fost aduse de generalul Soltikof, în vremea 
războiului dela 1769—1774, dela satul Basa- 
rabov, care se află pe râul Lom lângă Rusciuk. 
_ Generalul evlavios ar fi voit să le trimită 
in Rusia; după rugăciunea însă a negutätoru- 
lui bucureştean, Hagi-Dimitrie, el le făcu dar 
Mitropoliei bucureștene, care nu avea moaşte 
sfinte. 

„Sunt peste 160 de ani, spune Gion în „Is- 
toria Bucureștilor”, de când Sfântul a primit 
marea naturalizare bucureşteană si e patro- 
nul Bucureștilor, si de atunci si până astăzi 
popularitatea lui nu s'a stirbit nici cât o färá- 
miţă. Si azi, tot ca si acum un veac si jumă- 
tate, in preziua Sfântului Dumitru, ba chiar 
cu 3—4 zile înainte, colina Mitropoliei mi- 
sunä de lume. Toti se îmbulzesc să särute 
mâna Sfântului. 





„Au Bucureştenii evlavie mare si pentru alti 
sfinţi ai lor, dar, la nici un sfânt, Bucurestea- 
nul si în deosebi Bucuresteanca nu au căzut 
mai cu evlavie si neclintită credinţă decât la 
moaștele Sfântului Dumitru. 

„Când Sfântul în vremurile de -grea cum- 
pănă, cum fură cele dela 1821, părăsia Capi- 
tala dus si ascuns cine știe unde, de călugării 
săi, de frica zavergiilor, cărjaliilor, ceftetiilor 
si alte lifte si jivine păgâne, după linistirea 
treburilor dinăuntru și din afară Bucureştenii 
nu-și căpătau liniștea orășenească, până când 
Sfântul nu venea iarăsi la dealul Mitropoliei, 
în bunul și iubitul său oraș. 

„Când s'a întors după zaveră. Sfântul a fost 
întâmpinat — ne spune memoriul Dârzeanu- 
lui, publicat în Trompeta Carpatilor din anul 
1865 — dela capul Podului Mogoșoaiei de Gri- 
gore Ghica, de Mitropolit și Episcopi, de Bei- 
zadele, de boerime, de negutätorime si de 
toată obștea bucureșteană si însoţit de acolo, 
pe jos, cu capetele goale de toţi Bucureştenii 
cu Domnul în frunte, până sus pe colină, unde 
a stat trei zile sub cerul liber să i se închine 
și să-i sărute mâna toți Bucureştenii. 
` „Il iubesc pe Sfântul şi-l iubiră dela venirea 
lui la Mitropolie Bucureştenii, pentru că cre- 
deau de atunci că, cu puterea lui supra fi- 
rească, el Sfântul Dimitrie Basarabov, va apă- 
ra Capitala de toate relele. 5 A 

„Si-n adevăr, că a apărat de multe ori Capi- 
tala”. 

In vremea ciumii lui Caragea, la 1815, fiind 
foarte întinsă această groaznică molimă în 
Bucureşti, au scos pe Sfântul şi, după ce au 
ocolit cu el orașul, l-au proprit în mijlocul 
târgului, unde s'a făcut sfințirea apei si s'au 
citit rugăciuni către sfânt — traditie bucures- 
teană —; din acea zi molima a început a scă- 
dea treptat și Bucureştii au scăpat de acel 
biciu. 

„La 1827, în domnia lui Grigore-Vodä-Ghica, 
spune locot.-col. Dim. Papazoglu, în amintirile 


sale „Istoria fund. orasului Bucuresti”, era o 


FER it 
è 





Un alai domnesc 


(Desen de pictorul Ary Murnu) 

Ostile lui Constantin Basarab pe dealul Mitropoliei, atunci când patriarhul Macarie al Antiohiei 
„a stropit biserica după obicei'* (Tablou de pictorul Ary Murnu) 


secetă nemaipomenită. Trei luni nu plouase, 
tocmai acele trei luni când se cerea de toată 
lumea ploaie. Toți erau îngrijați că vor ră- 
mâne la iarnă sä flămânzească si vor fi siliți 
să mănânce ghindă și coaje de stejar coapte 
în cuptor și apoi trimise la moară să se facă 
făină. Hrana aceasta au mai avut-o românii 
si altă dată când stăteau câmpiile satelor al- 
bite de oasele vitelor moarte din lipsa nutre- 
tului. 
„A chemat atunci Vodă pe mitropolitul Gri- 
gore si l-a poftit ca să scoată pe Sfântul într'o 
procesiune sau cum se zicea pe atunci alaiu. 
I-a spus că și dânsul, adică Vodă cu toți boerii 
călări va însoţi alaiul. 

„In ziua de 15 Maiu porniră toţi, Vodă cu 
boerii în frunte, iar Mitropolitul în butea sa 


cu doi diaconi pe capră, lângă vizitiu, îmbră- 
cati în odäjdii. 

„Cosciugul Sfântului era purtat de preoți 
pe umeri, cu schimbul. Porniră din Mitropolie 
pe podul Calicilor si de acolo ocoliră spre Dea- 
lul Spirei la Cotroceni, apoi trecând podul 
Grozăvești, merseră spre miază-noapte și când 
plecară de acolo, văzură un nor măricel care 
venea din spre acea parte. Când sosiră în 
capul Podului Mogoșoaiei începu să plouă. 
Vodă și boerii şi norodul care era după sfânt, 
fură udati până la piele”. 

Erau ca muiati în găleți cu apă, spune ma- 
iorul D. Papazoglu care a luat parte la acest 
alaiu, și ne-a lăsat această povestire în Istoria 
fondărei orașului București“, dar nimeni nu 

se grabea. Alaiul mergea încet de tot. Vodă 
era în frunte călare cu boerii și îi ținea la pas. 

„Sosind la Mitropolie a descălicat Vodă și 
boerii și au intrat în biserică, Mitropolitul a 
făcut atunci moliftele de mulțumire, cu cos- 
ciugul desvelit. Toti au făcut mătănii și au 
sărutat pe Sfânt dela Vodă până la cel din 
urmă privitor. 

„Ploaia a ţinut trei zile, cu mici întreruperi”. 


He 


La 1831 fiind presedinte al Divanului Tärii 
Românești si Moldovei, generalul Kiselef se 
ivi holera. 

Toti boerii fugirä din Bucuresti, iar orasul 
rämase pustiu. 

Generalul Kiselef — era în Septembrie — 
porunci să se facă sfeștanie mare în câmpia 
Filaretului, aducându-se Sfântul din Mitro- 
polie. 

In acea zi, pe acea câmpie, se întinse un 
mare cort care a fost înconjurat de toată oști- 
rea rusească. Aduse Mitropolitul pe Sfânt și-l 
așeză pe scaune în mijlocul cortului. 

Kiselef cu toţi generalii, oștenii, cler, boerii 
și popor, când au început rugăciunile pentru 
încetarea holerei, au îngenunchiat. După aceea 
s'au întors la Mitropolie unde duseră pe Sjânt 
cu mare alaiu. Din ziua aceea și până în luna 
lui Octombrie a scăzut repede numărul mor- 
tilor care până atunci crescuse până la 160 


pe zi — ne spune tot locot.-col. Dim. Papa- 
zoglu. 

Iată minunile pe cari Sfântul le făcea 
pentru noua lui patrie, pentru minunata și 
de Dumnezeu păzita cetate a Bucureștilor. De 
aceia si bucureştenii, ţineau la el mai mult 
ca la orice alt sfânt. 

Moaştele Sfântului Dimitrie Basarabov sunt 
păstrate într'un sicriu de argint, care cântă- 
rește douăzeci şi șapte ocale. Acest sicriu este 
așezat într'un toc cu geamuri, pus pe un pat 
de stejar. Sicriul este făcut astfel: pe capac 
este Sfântul cu un grilaj poleit, pe margine 
de o parte și de alta sunt doisprezece Sera- 
fimi, câte șase pe fiecare parte, iar între 
dânșii câte un mic stâlp; pe frontispiciul si- 
criului este icoana Sfintei Treimi şi încunu- 
narea Maicei Domnului. In partea de jos Ar- 
hanghelul Gavriil ţinând semnul Bunei Ves- 
tiri; pe două laturi ale sicriului sunt opt icoa- 
ne întătişând viața Sfântului, Sicriul este ase- 
zat pe patru picioare de argint. Iconitele și 
împodobirea sicriului sunt lucrate în relief și 
poleite pe unele locuri, îmbrăcămintea pe di- 
năuntru a sicriului este toată de catifea roșie, 
pe margine cu siret alb, cu două mănuși po- 
leite pentru ridicarea si așezarea sicriului. Si- 
criul are leatul 1879, luna Decembrie. La ele 
se mai adaugă o cruce de argint pusă in 
dosul capacului dela sicriul cel vechiu. 





Rascoala boerilor pe vremea lui Mircea Ciobanul 
(Desen de pictorul Jiquidi) 

O MANASTIRE LA MARGINEA BUCURESTILOR 
IN VEACUL AL 17-lea „SARINDARUL“ 


Cea mai veche mânăstire, pomenită în hri- 
soave, în jurul, sau în apropierea, locului 
unde mult, foarte mult, mai târziu a luat fi- 
intä Bucureștii, este mânăstirea Bolintinul. 

Dintr'un hrisov particular, scris la Târgo- 
viste în anul 1433, Martie-in 15, pomenit de 
d. Stoica, Nicolaescu la sfârşitul lucrării sale 
„Domnia lui Alerandru-Vodä-Aldea, fiul lui 
Mircea-Vodă-cel-Bătrân (1431—1435)* aflăm 
că Alexandru-Vodă-Aldea, Domnul Tärii-Ro- 
mânești, scutește mânăstirea Bolintinul de 
vinăriciu. 

Vinăriciu era o dajdie ce se plătea de fie- 
care vadră de vin sau o dijmă din zece vedre 
una. 

Din hrisovul de mai sus, ni se face cunos- 
cut temeinic, că la 1433 era în jurul locului 


unde mult mai târziu au luat ființă Bucu- 
restii o mânăstire. 

Și ea se numea Bolintinul. 

A doua mânăstire este Tânganul, tot în 
jurul Bucureștilor nu departe de mânăstirea 
Cernica. Tânganul este zidit de Radu-Vodä- 
cel-Frumos atunci când a stat în „Cetatea 
Dâmbovița“ sau „Cetatea Bucureștilor“. 

Anul zidirii mânăstirii Tânganul nu este 
cunoscut. Cunoaștem numai atât că Ra- 
dul-Vodă-cel-Frumos a domnit dela 1462 
până la 1474. Cronicele ţării spun, în două 
cuvinte, că dânsul „au făcut mânăstirea Tân- 
ganul“. Atât si nimic mai mult. 

Din cele ce cunoaștem despre mânăstirea 
Tânganul vedem că dânsa poate fi a doua 
mânăstire ridicată în jurul Bucureștilor și în 





Biserica Sărindar din Bucureşti 


cum era mai ’nainte de a fi dărâmată. (După „Calendarul pentru 
toţi fiii României" 1900) 

apropiere de dânsii, — cea dintâi, după hri- 
soave este Bolintinul — căci celelalte mânăs- 
tiri bunăoară Snagovul, (întemeiată mai 
înainte de domnia lui Mircea cel Bătrân,) 
Căscioarele (zidită de boierul Neagu pe la 
1431), Glavaciocul, Bălteni erau departe de 
București. 

Tânganul, după întemeierea sa de Radu- 
cel-Frumos, este amintit întrun hrisov din 
1530 al lui Vlad Voevod, cel ce sa înecat scăl- 
dându-se în Dâmboviţa la Popești. 

Nu trecuse nici o jumătate de veac dela în- 
temeierea sa și Tânganul începuse să se nă- 
rue din pricina neîngrijirilor. mat 

Vlad Voevod spune cä väzând mânästirile 
Snagovul si Tânganul „rămase fără de cer- 
cetare si släbite. a luat seama de ele si le-a 
îngrijit pe cât a fost cu putință stăpânirii sale 
si, nimeni silă nefăcând, ci de la sine și din 
averea sa, le-a dăruit moșia Gârla-lungă, ca 
să-i fie lui și părinților lui spre vecinica po- 
menire, până ce vor sta în ființă sfintele mâ- 
năstiri si să-i scrie în sfânta proscomidie, si 
în sfântul pomelnic să-l pomenească cu sfin- 
ţii ctitori la toate vosgleseniile în biserică, 
iar după încetarea vieţii sale, să aibă pe an, 
în câte o zi, seara, paraclis cu colivă și stro- 
pire de vin și cu privighere de noapte, iar di- 
mineata, iarăşi cu colivă si cu stropire de 
vin“, 

Vlad-Voevod cel ce s'a înecat în Dâmboviţa 
la Popești (1530—1532) este fiul lui Vlădut 
1510—1512) care la rândul său este fiul lui 
Vlad Călugărul si nepot cu Radu-Vodă-cel- 
Frumos. Vlad Călugărul (1482—1498) este 
frate cu Radu-cel-Frumos (1462—1474). 

Ca neam Vlad-Vodä-Inecatul a purtat de 
grijă mânăstirei Tânganul zidită de mosul 
sau bunicul său Radu-cel-Frumos, 


Tânganul mai este pomenit si în marele 
hrisov al lui Matei Basarab din 27 Noem- 
brie 1640. 


baam 


itii 


—— 





Biserica Särindar 
(Xilografie publ. in „Orologiul Mare" (Ceaslov) 1881) 


Hrisoavele pe cari le avem până acum la în- 
demână nu pomenesc, în jurul locului unde, 
mai în urmă s'au înjghebat Bucureştii, decât 
aceste două mânăstiri Bolintinul si Tânganul. 

Despre mânăstirea Sărindar nici un cu- 
vant. De unde a răsărit atunci când nu se po- 
menea nimic de Bucureşti, la 1362, mânăsti- 
rea Sărindarul, care nu este nicăeri pomenită 
pe acea vreme ? 

Incurcătura aceasta a făcut-o preotul Gr. 
Musceleanu, în scrierea sa „Monumentele 
străbunilor“ (1873). 

Acest preot a lăsat o pisanie, cum a lăsat 
și la bisericuta Bucur, în care îi atribue lui 
Matei Basarab următoarele : 

„Făcând Domnia mea 40 biserici precum 
mă făgăduisem, la Dumnezeu, am împlinit cu 
aceasta pe care am zidit-o din temelie în locul 
unei bisericuțe vechi ce se zicea a Coconilor 
zidită de Vlad Banul Severinului si al Făgă- 
rasului la anul 6870 si am numit-o Sărinda- 
rul, la leat 7169, lăsând tot hramul Adormi- 
rea, ca să fie pomenire părinților, nouă si fii- 
lor noștri. Amin“. („Monumentele străbuni- 
lor“ 1873, fila 35). 

Felul în care ni s'a păstrat această pisanie 
nu corespunde cu vechile pisanii ale biseri- 
cilor și mânăstirilor scrise în limba slavă. 

Vechile pisanii slavone încep totdeauna cu 
formula: prin „ajutorul Tatălui, al Fiului și al 
Sf. Duh“, sau prin „cea sfântă si începătoare 
de viață si închinată troiță“, după cum dove- 
desc următoarele pisanii puse de Matei Ba- 
sarab la mânăstirile ridicate sau meremeti- 
site de dânsul. 

Iată câteva din ele. Incepem cu pisania bi- 
sericei Sf. Dumitru Domnesc din Craiova. Ea 
spune : 

„In numele Tatălui şi al Fiului si al Sfân- 
tului Duh. Cu puterea milostivului Dumne- 
zeu ziditu-s'au această sfântă  besearică și 
s'au făcut din temelie de iznoavă, de crestinul 
şi prea luminatul Io Matei Basarab Voevod, 
Domn al Țării Româneşti“. 

Urmăm cu cea dela Căldărușani : 

„Cu strălucirea cei sfinte si începătoare de 
viață și cei neîmpărțite si celei pururea cân- 
tată și inchinatei troitei, Eu întru Hristos 
Domnul, bun creștin, singur ţiitor, Io Matei 
Basarab Voevod și Domn a toată Tara Româ- 
nească si de cea parte de munte și altele 
domnind... vrut-am şi aci în locul acesta ca- 
rele se chiamă Căldărușani a zidi lăcaș Dom- 
nului... Si s'a început a zidi în luna lui Iulie 
în 14 zile şi s'a săvârșit în luna Octomvrie 20, 
leatul 1638“, 

Mai däm si pe cea de la mânästirea Brebul: 

„Eu cel întru Hristos Dumnezeu bine cre- 
dinciosul si bine cinstitorul si drept slävitul 
Matei Basarab Voevod, cu mila lui Dumnezeu 
Domn a toată tara Ungro-Vlahiei, împreună 
cu soția mea Doamna Elena, am poftit cu zel 
şi cu bună vointă a Tatălui și cu ajutorul 
Fiului si cu săvârşirea Prea sfântului și de 
viață făcătorului Duh, a înălța acest sfânt, a 
tot cinstit și dumnezeesc hram, începutu-s’a 

a se zidi la 27 zile din luna Ianuarie, anul 
7158 (1650)“. 

Isprăvim cu cea de la mânăstirea Sadova 
căci șirul ar fi nesfârșit : 

„Cu ajutorul Tatălui si al Fiului si al Sf. 
Duh, troiței cei de o fiinţă și nedespärtitä 
induratu-s’ au dela Duhul Sfânt: Matei Ba- 
sarab Voevod, Domn în toată Tara Româ- 
nească şi despre Tara Almașului si Fägärasu- 
lui de au zidit această sfântă si dumnezeească 
mânăstire ce se numeşte Sadova... la anul de 
la zidirea lumei 7141—1633, August 26“. 

Pisania păstrată de preotul Gr. Musceleanu 
nu se aseamănă, nici pe de departe, cu nici 
una din cele de mai sus. 

„Făcând Domnia mea 40 biserici“ aşa în- 
cepe pisania preotului Gr. Musceleanu. 

Să vedem dacă lucrurile stau aşa. Dacă 
Matei Basarab a făcut în adevăr 40 de bise- 
rici și pe cea din 1652 a numit-o Sărindar. 

Din marele hrisov dat, de Matei Basarab la 
1640 Noemvrie 27 citim: „și alte mânăstiri 
cari cu ajutorul și cu îndemnarea lui Dum- 
nezeu le-am zidit noi de iznoavă din temelie, 
cărora li se chiamă numele acestea : Câmpu- 
lung, Sadova, Brâncoveni, Arnota, Căldăru- 
sani, Mânăstirea dintr'un lemn, Măcsineni, 
Drăgăneştii dela Rose, Brebul, Plătăreşti“. 

Câte mânästiri a zidit Matei Basarab de 
iznoavä din temelie pomenite de acest mare 
hrisov ? Zece ! 

Mergem mai departe : 

Deschidem „Istoria Țării Românești dela 
descălicătoare“ (G. Ioanid, 1859) si citim la 
tila 90: 

„Si în domnia lui arătat-au multă milos- 
tenie pre la creștini și au făcut multe mâ- 
năstiri si biserici : 

Mânăstiri la : Câmpulung (cea surpatä a 
lui Negru-Vodă din temeiu), la Slobozia lui 
lanaki, Căldărușanii, Sadova, Gura Motrului, 
De un lemn, Arnota, Brâncoveni, Negoesti pre 
apa Argeșului, Plätäresti, Brebu, Macsineni 
lângă Siret. 

Biserici la Pitești, Călugăreni, Gherghița, 
Craiova (biserica cea domnească), Caracal, 
Târgșor, Ploesti si Episcopia ot Buzeu“. 

Câte mânăstiri pomenește „Istoria Ţării 
Românești“ (G. Ioanid)?  Douäsprezece ! 
Câte biserici ? Opt. Cu totul două-zeci. 

Si mai deschidem „Letopisețul Țării Ro- 
mânesti din descälicätoare“ tipărit de d. 
Stoica Nicolaescu în „Revista pentru Istorie, 
Arheologie și Filologie“ tomul XI, partea I-a 
(1910) fila 148. 

In acest letopiset se spune acelas lucru pe 
care l-am aflat în „Istoria Țării Româneşti“ 
adäogându-se că Matei Basarab a mai făcut 
0 mânăstire la Pin, în județul Buzeului la 
munţi, si o mânăstire în Moldova pe apa Şu- 
sitii ce să chiamă Soveja“. 

Câte mânăstiri ne dă acest 
Două-zeci și două ! 

Dar veţi întreba Domniile- Voastre mirate. 
Nu se pomenește nimic de Sărindar, nici în 
hrisovul dela 1640, nici în cronicele amintite. 

Răspundem noi: nunumai că nu se pome- 


letopiset ? 


nește de Sărindar, dar nici nu se pome- 
neste că Matei ar fi ridicat vr’o biserică sau 
ar fi meremetisit vr'o mânăstire, în orașul 
Bucuresti, cu numele de Sărindar. 

Atunci de unde a luat preotul Gr. Musce- 
leanu cele ce a spus că Matei Basarab ar fi 
făcut „domnia sa 40 de biserici“ şi cea din 
urmă la 7160 (1652) „a numit-o Sărindar ?“ 

Alt fapt neistoric din această pisanie mai 
este si acela care spune: „am zidit-o din te- 
melie în locul unei bisericuțe vechi ce se zi- 
cea a Coconilor zidită de Vlâd Banul Seve- 
rinului si al Făgărașului la anul 6870 (1362) “. 

De București nici nu poate fi vorbă la 1362. 
Pe atunci domnea în Tara Românească Nico- 
lae Alexandru Basarab (1331—1364) urmașul 
lui Ivanco. Acest Alexandru este cunoscut, și 
cu numele de Câmpulungeanul. Bucureștii nu 
pot fi pomeniti pe vremea lui Mircea dela. Co- 
zia (1386—1418) dar mi-te să se pomenească 
pe vremea lui Alexandru-Vodä Câmpulungea- 
nul, la 1362 ! 

Acest lucru l-a băgat în seamă si Gion în 
Istoria Bucurestilor, fila 210—211 unde vor- 
bind de biserica Sărindar face următoarea 
constatare : 

„Care este documentul care ar putea să ne 
spună că este zidită de Vlad, ban al Severi- 
nului și duce al Făgărașului, după cum cre- 
dea meritosul preot Gr. Musceleanu? Si 
care este documentul, tot atât de autentic, 
care să ne afirme că au zidit fraţii lui Mircea 
cel Bătrân. înainte sau după 1386, biserica a- 
ceasta în mijlocul pădurilor märete ale Bu- 
curestilor ? I s'a zis, spune tradiția, multă 
vreme Biserica Coconilor. De ce? Unii, mai 
ingeniosi, explică numele de biserică a Coco- 
nilor, zicând că cine ştie ce fii de Domn, vâ- 
nând pe aci, pe lângă locul din valea Sărin- 
darului, zidiseră o bisericuță care, pe urmă, 
fu mărită de urmaşii lor“. 

Preotul Marin Dumitrescu în scrierea sa 
„Istoricul a 40 de biserici din România“, to- 
mul IV-lea spune vorbind de Sărindar: 

„Se zice că a fost zidită întâi de un Vlad 
sau Vladislav, fiul lui Mircea cel Bătrân, de 
acea a purtat multă vreme numele de „Bise- 
rica Coconilor“. 

Altă gresalä istorică: Vlad nu este fiul 
iui Mircea (1386—1418) ci FRATE cu dânsul. 


% 


Pisania preotului Gr. Musceleanu nu stă 
alăturea cu adevărul, adică: Matei Basarab 
ar fi făcut „domnia sa 40 de biserici” si cea 
din urmă la 1652 „a numit-o Sărindar”. Si 
iată de ce. Mânăstirea Sărindarului era în 
ființă înainte de 1652. 

Județul Dumitru din orașul București cu 
„cei 12 pârgari” aminteşte de dânsă într'un 
hrisov din 1634. In act este vorba de două 
locuri de casă lângă „mânăstirea Sărindaru- 
lui, lângă ulita din jos de mânăstire”. Se vor- 
bește de acest act în scrierea d-lui G. D. Flo- 
rescu: „Planuri inedite ale Bucureștilor” pu- 

blicată în „Revista Fundatiilor Regale“ (1 Mar- 
tie 1934). 

Din acest act vedem că mânăstirea Särin- 
darului n'a fost întemeiată de Matei Basarab, 





Alexandru- Vodă 
(După mânăstirea Curtea de Argeș) 


cum pretinde preotul Gr. Musceleanu și nici 
chiar meremetisită, căci dacă ar fi fost me- 
remetisitä ar fi vorbit de dânsa Matei Basa- 
rab în hrisoavele sale și ar fi fost pomenită 


de cronicele românești cari vorbesc de mânăs- 
tirile si bisericele ridicate sau meremetisite 
de Matei Basarab, 

Şi dacă „Judetul” Dumitru din orașul Bu- 
curesti cu cei 12 pârgari, vorbește de dânsa 
în actul său din 20 Mai 1634 firește că ea a 
tost în ființă ceva mai 'nainte de acest an. 

Ioan Brezoianu în scrierea sa „Mânăstirile 
inkinate si kălugării greci” (1865) spune că 
Mihai Viteazul ar fi înzestrat mânăstirea cu 
moșia Giuleşti de lângă București. Am pune 
temei pe spusele sale, căci scurgerea, vremei 
dela Mihai Viteazul până la Matei Basarab 
nu este așa de mare — 39 de ani sunt dela 
1595 până la 1634, dacă ar fi adus în sprijinul 
celor ce spune hrisovul adeveritor. Așa ceva 
însă nu face. 





Grigore-Ghica-Vodă (1822—1829) 
(al cărui mormânt a fost în biserica Sărindarului) 


Şi atunci ne mulţumim cu singurul act mai 
vechiu ce-l cunoaștem până acum — din 20 
Mai 1634 — care pomeneste despre mânăsti- 
rea Sărindarului. 

„ULITA MARE“ ȘI NEGUSTORII BUCUREȘTENI 


In jurul „Curţii Domnesti“ s'a grămădit 
` în vremuri străvechi viaţa bucureșteană si de 
nici cu început să plece drumurile cari, în 
limba de atunci a bucureştenilor, erau numite 
.poduri”. 

Pe atunci (1545), sau mai târziu, a luat 
ființa „drumul cel vechiu al Târgoviștei”, 
„drumul cel mare care duce la Târgul de 
afară” si unele ulite, între care cea numită 
„Ulița mare”. 

Din mărturiile ce ne stau la îndemână 
aflăm că această ulitä numită „mare” era cea 
mai insufletitä si cea mai umblată, căci în- 
trânsa răspundeau ulicioarele Abagiilor, Măr- 
gelarilor, Mătăsarilor, Säidäcarilor, Boiangii- 
lor, Salvaragiilor si altele. 

Ea a fost în veacul al 16-lea cel mai de căpe- 
tenie drum al Bucureștilor, „Uliţa mare” a 
«i bătut drumul pe care îl face str. Caroi 
& n piata de Flori până în Smârdan, strada 
Smârdan toată si strada Lipscani, 

In hriccavele din veacul al 18-lea o bucată 
din această uliţă este numită „Uliţa Liptcani”. 

In cartoanele mânăstirii Zlătari, pachetul 
17 bis dela Arhivele Statului aflăm că la 1558, 
în domnia a doua a lui Mihnea-Vodă, Jipa 


Portarul are prăvălii în „Ulița Mare”. Dease- 
menea Domnul i därueste pentru slujbele sale 
pe cari le-a îndeplinit cu multă credință, un 
loc pe unde azi sunt Lipscani. 

Ulicioarele pe cari le-am amintit mai sus 
erau atât de strâmte încât nu erau puţine 
cele ce aveau lățimea numai de două sau trei 
coturi. Azi din aceste ulite atât de strâmte 
n'a mai rămas în București decât una singură 
care se numește ulicioara bisericei Sfântului 
Niculae-Selari. | 


Acele ulicioare erau o îngrămădire de prä- 
vălii în care murdäria si neîngrijirea se lefă- 
iau în voia lor. Prin ele furnica toată ziua o 
nesfârsitä  grâmădire de oameni de toate 
treptele. Prăvăliile din aceste ulite erau mici 
şi întunecoase, cu tarabä care eşa în uliţă. 
Aci se desfäceau mărfurile cu paralâcul, ca 
sä intrebuintäm vorba din acele vremi, pe 
care micii negutätori le cumpărau de la top- 
tangii. 4 

Aceastä marfä, dupä ce era vämuitä la Car- 
vasaraua domnească — care era pe locul de 
azi al spitalului Coltea ce dă în ulița Sfinti- 
lor, şi pe care ca copil a apucat-o și cel ce 





ZT 


Biserica Sf. Gheorghe Nou 


(Desen de Bouquet din „Illustration“ dela 24 Sept. 1848) 

scrie aceste rânduri — era dusă, după aceea, 
la Hanul Sfantului Gheorghe cel Nou și aci 
desfacuta micilor negutätori. 

Toptangiii cari si pe vremea aceea ca si 
acum erau învoiti între ei, vindeau marfa așa 
cum voiau ei. Dacă negutätorul cel mic i se 
parea marfa cam scumpă si făcea gură, top- 
tangiul nu-i mai dădea marfa. 

Pictorul și desenatorul francez D. A. M. 
Raffet (1804—1860) care a însoţit, în anul 
1837 pe contele rus Anatol Demidoff în Prin- 
cipatele-Române, în călătoria acestuia ne-a 
lasat o prea frumoasă litografie înfățișând 
„Biserica Sf. Gheorghe Nou” din București. 

Această litografie se află în cartea ce se 
numește: „Voyage dans la Rusie meridionale 
el la Crimée, par la Hongrie, la Valachie et 
la Moldavie. Exécuté en 1837 sous la direction 
de M. Anatol de Demidoff... Dessiné d’après 
nature et lithographié par Raffet. Paris 1841, 
1 vol. în folio 644100 p A 

Litografia, pe care o dăm aci, infätiseazä 
la mijloc biserica. La spatele bisericii atât la 
dreapta cât si la stânga se vede hanul Sfân- 
tului Gheorghe cu cerdacul si chiliile sale, în 
care se adäposteau, pädite cu lacăte, măr- 
furile toptangiilor. Un sir de peste 20 de drosti 
vechi cu oistea rezemată de pământ se văd 
între zidul bisericei si han. Câtiva boeri îm- 
bräcati cu antereu si în cap cu giubele sunt 
întâmpinați de țărani. Doi din boeri stau de 
vorbă cu un țăran si o tärancä care are un 
prunc în brațe. Lângă dânşii alți doi țărani 
cu caculile în mână sărută mâinile altor doi 
boeri. In colțul din stânga se vede un țăran 
sacagiu care mânä de căpăstru calul care e 
inhamat la sacaua cu apă, 


Biserica e fără turle, si se vede foarte încă- 
pätoare. In față are pridvor cu o scară cu 
cinci trepte. Pridvorul are 14 coloane meste- 
șugit lucrate cari îi dau o înfățișare fru- 
moasă. Deasupra coloanelor este stema Tärii- 
Românești. 

O altă gravură, datorită pictorului italian 
Preziosi, care a fost prin București în anul 
1861 si ne a lăsat o mulțime de acquarele 
bucureștene din cele mai frumoase, înfäti- 
șează tarabe de negutätori cari își desfäceau 
mărfurile lor în ulitele pe cari le am amintit 
mai sus. 

Unii din negutätorii bucureşteni din „ulița 
mare” sunt pomeniti în multe hrisoave. In 
actele episcopiei Argeşului dela Arhivele sta- 
tului aflăm pe Ghiomea Mustaţă care cum- 
pără în „Ulița mare” multe prăvălii dela boe- 
rii Năstureli, iar din actele „hanului Greci- 
lor” tot dela Arhivele statului aflăm pe Pană, 
Donea si Panait Pepeno, negutätori în Bucu- 
resti dela începutul veacului al 17-lea și până 
pe la sfârșitul lui (1700—1800). 

In 1735 Maxim Cupetul are prăvălii în ulița 
Mărgelarilor și el lasă aceste prăvălii bisericei 
Colțea în schimbul cinstei să fie îngropat 
înăuntrul bisericei, cum a și fost, 

Maxim Cupetul este si ziditorul micii bise- 
rici numită a Sfântului Elefterie, care pe 
vremea acea a fost una din podoabele Bucu- 


_restilor prin frumusețea zugrăvelii sale. 


In 1701 mai aflăm pe Mihul negutätorul 
care cumpără dela feciorii lui Tudori alt ne- 
gutätor din București, niște case aici ce sunt 
„lângă zidul grădinii domnești despre apu- 
sul soarelui”. 





Biserica Sf. Gheorghe Nou 
(După Raffet) 

TURNUL COLTEI 


Gion în „Ist. Bucureştilor” (la filele 179—- 
182) spune cä locurile unde a fost ridicat tur- 
nul erau ale lui Radu Coltea. Acesta, împre- 
ună cu spătarul Mihail Cantacuzino, au făcut 
din piatră, biserică cea de lemn și de lut a 
unui alt Colțea Clucerul care se afla, aci încă 
din veacul al 17-lea. Biserica de zid s'a făcut 
inainte de 1715 si în anul acesta s'a ridicat 
și marele zid împrejmuitor și s'a terminat sì 
Turnul din fata bisericii. 

Pisania care se afla la poarta cea mare de 
sub Turn — spune mai departe Gion — a 
grăit până la 1889 următoarele cuvinte: 

„Această împrejmuire de zid cu toată cu- 
prinderea din temelie s'au zidit de dumnealui 
jupân Mihai Spătarul Cantacuzino, fiind cu- 
prins de dumnezeiască râvnă, toate acestea, 
foarte înfrumuseţate precum se vede, pentru 
mărirea, și slava lui Dumnezeu și pentru veci- 
nica pomenire a dumnealui şi a tot neamului 
dumnealui și sa săvârșit în zilele lumina- 
tului Domn a toată tara Românească Io Ste- 
fan V. V. Cantacuzino, fiind arhiereu-mitro- 
polit prea-o sfintitul părinte Antim 7223” 
(1715). 

Cu toate că Spătarul Mihail Cantacuzino 
numește pe Radu Coltea „fericitul întru po- 
menire”, cu toate că i-a dat mână de ajutor 
să facă de piatră biserica cea de lemn, pe 
care am pomenit-o mai sus, cu hramul Sfinţii 
părinţii noștri, marii dascăli si învățători a 
toată lumea, Vasilie cel mare, Grigorie Cuvân- 
tătorul de Dumnezeu și Ioan Gură de aur 
(Trei Ierarhi), şi-cu toate că l-a ajutat și la 
ridicarea chiliilor în care au fost adäpostiti 
bolnavi, el — adică Radu Colțea — nu este 
pomenit în pisanie. 

Istoriograful german Frant-Iosif Sulzer, care 
a fost prin tara noasträ si a scris o carte nu- 
mitä pe nemteste „Geschichte des Transalpi- 
nischen Daciens” (Wien 1781, tomul I, fila 
292) spune cä, la facerea Turnului au lucrat 
soldaţii suedezi, cari rätäceau prin București, 
după bătălia dela Pultava. i 

D-1 Al. Tzigara-Samurcas, în studiul d-sale 
din „Convorbiri literare” intitulat „Turnul şi 
Biserica Coltea” (1908 nr. 3) spune ca nu 
este însă bine stabilit dacă într'adevăr „arhi- 





Spätarul Mihail Cantacuzino 
(Academia Română) 


tectii și meșterii la această zidire s'au între- 
buintat soldati suedezi de ai lui Carol XII” 
după cum pretinde tradiția. „Nici chiar Sul- 
zer, — spune mai departe d-sa, — cu toată 
asteneala ce mărturiseste că și-a dat pentru 
a cunoaște mai de aproape origina acestei 
clădiri, nu poate da amănunte mai precise. 
Cu el însă putem admite că soldaţi de ai 
lui Carol XII, pribegind prin ţările românești, 
în urma înfrângerii dela Pultava, au luat 
parte la clădirea acestui turn, pe timpul cât 
regele lor se afla la Bender. Supozitia, că con- 
structorii streini ar fi participat la clădire, 
este întărită și prin aspectul cu totul deose- 
bit al acestui turn, care diferă de clopotnitele 
obișnuite ale bisericilor acelor vremuri, atât 
ca plan cât si ca ornamentatii. Sulzer men- 
tioneazä în 1781 ca ceva „ciudat că Mânăs- 

Turnul Coltei 
(După desenul lui N. Otetelesanul) 


tirea Spitalului Colțea este singura în Mun- 
tenia care are la intrare, peste poarta cea 
mare a zidurilor împrejmuitoare, o clopotniță 
ioarte înaltă, clădită în patru colţuri, după 
sistemul de constructie nemtesc”. Mai adaogă 
ca „la catul de jos, chiar deasupra porţii, pe 
fiecare parte, e pictat câte un soldat care 
sta de strajă cu arma la umăr. Ei poartă uni- 
forma nemteascä, aşa cum se mai obişnuia 
de nemti la începutul acestui secol (al 18-lea) 
şi chiar până în ultimul război turco-aus- 
triac”. 

In ziarul „Museul Naţional” din luna Fe- 
bruarie a anului 1838 este tipărit un desen 
al acestui turn din care reese şi mai limpede 
caracterul apusean al turnului. 


Iată ce amănunte mai aflăm în acest ziar 
despre Turnul Coltei: 

„Un desen de acest turn, înainte de căderea 
sa prin cutremur, făcut de Slugerul Nicolae 
Otetelișeanul și care ni s'a împărtășit și nouă, 
ne-a înlesnit ca să-l punem în litogratie si 
să-l dăm afară spre vedere si cunoștință, ace- 
lora cari şi-au uitat sau n'au apucat să-l vază. 
Socotim asemenea că nu va fi de prisos a 
da și oarecari deslusiri | asupra acestui desemn. 
Crucea, bășica și până subt stâlpii foisorului 
erau acoperite cu tinichea, iar celalt acoperiș 
era de țiglă. La băsică, în tavanul Foișorului 
era tarabă cu lacăt. Foisorul pe dinäuntru era 
rosu; pardoseala lui era de scânduri si avea 
lavitä împrejur”. 


% 


Ion Ghica în „Scrisori către V. Alecsandri” 
(tomul III, din Biblioteca pentru toți 1916) 
povestește un fapt curios privitor la Turnul 
Coltei. 

Era pe vremea lui Niculae-Vodă Mavro- 
gheni. Träia în Bucuresti atunci un mare 
marchitan ce-i zicea Stefan Bältäretu si care 
își avea casele sale dincolo de hanul numit 
al Nicolescului spre biserica Vergului, acolo 
unde azi se ridică marele hotel de Londra din 
calea Mosilor. 

Nicolae-Vodä Mavrogheni nu stim bine din 
ce pricinä, dar bänuim ca sä-si batä joc de el 
cum avea obiceiu de făcea, a luat pe Băltă- 
retu și l-a ridicat până sus în clopotnița tur- 
nului. Aici a urmat o discuţie între Vodă şi 
marchitanul nostru pe care o povestește chiar 
Băltăretu. Iată ce spune dânsul: 

— Era cam „Pe la Vinerea. mare, când mă 
pomenesc până 'n ziuă că mă chiamă Vodă; 
zic îndată de-mi pune saua pe cal și alerg la 
Curte. 

„Mavrogheni sta la fereastră; cum mä vede, 
se dă jos în capul scărei, sare ca o maimuţă 
pe armăsar, par' că-l văz, bată-l D-zeu! cu 
poturi scurți până la genunchi, - picioarele 
goale în iminei, mintean fără mâneci și legat 
la cap turcește. 

„N'apucasem să mă dau după cal şi-mi zice: 
„Vino după mine!” s'o retează la fugă la deal, 
ueabea mă tineam de dânsul. 

»D’odatä văd că se opreşte la Colțea, descă- 
lecă, intră în biserică, se închină la toate icoa- 
nele si când să iasă, stă la use si mă întrebă 
rästit: 

-— Trimis-ai haraciul la Poartă ? 

„Eu îi räspunsei: 

— Da Măria Ta, dar n'am găsit mahmu- 
dele si am fost silit de am pus de a topit 
niste scule de aur si toatä argintäria câte le 
aveam lăsate de unii si de alţii, amanet la mi- 
ne, le-am făcut bulgäri de aur si de argint si 
i-am trimis la Stavracolu ca să-i bată în ta- 
apana cu tura de mahmudele și beșlici. As- 
tept din ceas în ceas să pice lipcanul cu ti- 
dula pașii dela Rusciuc. 

— Aferim! îmi zise bătându-mă pe spate, 
vino sus să mănânci cu mine. 

»Si-0 ia la fugă pe scara clopotniţei. 

„Mă suiam după dânsul gâfâind, mă gân- 
deam la cinstea, cea, mare la care am ajuns si 
la câștigul ce era să-mi aducă ştirea 'când so 
duce vestea prin târg că am mâncat cu Vodă. 
la masă. Când ajunserăm sus de tot d'asupra 
clopotului celui mare, de unde vezi omul jos 
cât o vrabie, deodată mă chiamă lângă dân- 
sul la o fereastră, si-mi zice: 

— la-te uită de aici, mult e până jos? 

— Mult, Măria Ta, îi răspunsei, d'ar cădea 
cineva, d'aici, ar fi vai de el, nici praful nu 
s'ar alege de dânsul. 

— Ştii cam visat pe Sf. Nicolae azi noap- 
te ? îmi zice râzând. 

— Eşti bun la Dumnezeu. Măria Ta, si d'aia 
a venit sfântul să te vadă... 

— Așa cred și eu, dar nu ştii că mi-a zis 
să te asvâri d'aicea jos. 

„Când am auzit asa, am îngheţat; mi s'a 
tăiat picioarele și mi s'a muiat vinele, de era 
să cad fără să mai m'arunce cineva. 

„Ştiam că era în stare, fiara! Când aud în- 
cetișor un glas că-mi zice la ureche: 

— Zi-i că ai visat si tu pe Sf. Spiridon, ţi-a 
cerut să-i aprinzi o făclie de cincizeci de pungi 
de bani şi că, de te-o arunca după fereastra 
aia mori, şi rămâne sfântul fără lumănare. 

„Acel care-mi soptea aceste cuvinte, era 
Sava Arnăutul. 

„Repeta-i si eu vorbele lui ca, papagalul 
cläntänindu-mi dinţii în gură de frică. 

— Ei, dacă e așa, îmi zise atunci Mavro- 
gheni, trimete pe Sava să-i cumpere făclia. 

„Muiai condeiul în cälimärile dela brâu, 
scrisei zarafului meu din hanul Sfântului 
Gheorghe, si peste o jumătate de ceas, Sava 
se întoarse cu o lumânărică de trei parale; 
mi-o dete în mână, făcu cu ochiul lui Vodă 
şi ne deteräm jos binisor cu toții din turn. 

„Eram mai mult mort decât viu. Cum am 
ajuns acasă, am căzut la asternut si am zăcut 
trei săptămâni de gălbinare. 

La rîndul nostru spunem ca și italienii des- 
pre această întâmplare: Se non e vero, e ben 
trovato! 


bd 


La 26 Octombrie din anul 1802, la amiazä, 
se produce un cutremur de pământ care s'a 
întins din marea grecească până în Rusia, cu- 
prinzând întreaga ţară românească. La Bucu- 
resti sguduirea a fost atât de puternică încât 
a tinut 2 minute şi jumătate si s'a produs la 
ora 12 şi 55. Mișcarea pământului semăna cu 
aceea a valurilor mării, din care pricină multe 
clădiri au fost dărîmate. 

Acest cutremur este cel cunoscut cu nu- 
mele de cutremurul cel mare. In vremea a- 
cestui cutremur sa dărâmat jumătate din 
turnul Coltei. 

Istoriograful Dionisie Eclesiarhul în Crono- 
graful său spune: 

„Sau cutremurat pământul foarte tare, 
de au căzut toate turlele bisericilor din Bu- 
curești şi clopotnița cea vestită (adică turnul 

Turnul Coltei 


(După desenul din manuscrisul d-nei Tärtäsescu) 


Coltei), care era podoaba orașului cu Ceasor- 
nic, au căzut și s'au sfărâmat si era atunci 
mare frică“, 

In manuscrisul dascălului Radu Zugravu 
carele se afla în biblioteca muzeului de anti- 
chitäti citim: 

„Sau cutremurat pământul în ziua de Vi- 
nerea mare la 6 ceasuri din zi, pe la prânz, 
foarte rău, căci s'au surpat sfintele biserici si 
Colțea din București. Octombrie 14 „anul 
1802“. 

Intr'un „Catavasiar“ din 1784 tipărit la 
Râmnic, si care se află în Biblioteca Acade- 
miei Române, cineva a însemnat următoarele: 
„La 1802 la 14 Octombrie s'au cutremurat tot 
pământul si sau dărâmat mânăstirea Col- 
tea“. 

Iar întrun exemplar din „Pravoslavnica în- 
vățătură“ din 1794 care azi se găseşte în bi- 
blioteca Urechiă din Galaţi se află scris ur- 
mătoarele cu privire la acest cutremur: 

„Să se știe când a venit Const. Ipsilante 
Vodă în tara Românească, si au venit până 
la Radovan, în luna Octombrie 14, leatul 1802, 
si s'a cutremurat pământul si au căzut multe 
biserici si Coltea“. 

Intr'un număr special al revistei parisienc 
Illustration din 24 Sept. 1848, se dă un desen 
al turnului Colțea de către artistul francez 
Doussault, aşa cum era el după ce a fost dă- 
râmat de cutremur. Ilustratia este însoţită si 
de unele deslușiri din cari spicuim următoa- 
rele: 

„Un groaznic cutremur a dărâmat în anul 

Turnul Coltei 


(După o fotografie a lui Satmari, din 1876. Colecţia 
Muzeului de artă naţională) 


1802 toată partea de sus; dar Dumnezeu l-a 
lasat să stea în picioare si încă mai stă (la 
1848) o mare parte din el. Astăzi servește de 
toisor pentru a vesti incendiile din oraș și a 
feri Capitala de nenorocirea distrugerii“. 

Mai sunt si unele „Stihuri asupra cutremu- 
rului* în limba greacă pe care le avea C. Erbi- 
ceanu. După părerea sa aceste stihuri ar fi 
fost făcute de Alexandru Văcărescu. 

Din aceste stihuri vedem că pământul se 
clatina si se ondula, cel mai greu se cutre- 
mura și se dărâmau clădirile, cele de atâta 
vreme mari și însemnate. Din pricina puter- 
nicii zguduiri s'a dărâmat în tot locul si s'a 
împrastiat si a isbucnit asfalt greu mirosi- 
tor, şi apă de pucioasă din năuntrul pămân- 
tului. 


Si mai departe spune poietul grec că cu- 
tremurul a tinut 2 minute. Marea si înalta 
cladire a Coltei vestită pretutindeni pentru 
arhitectura ei s'a înclinat cu toate că era voi- 


nică. Atunci au căzut si biserici vechi de 200 
de ani și un paraclis de trei veacuri. Nu vor- 
besc de palatele cele de curând clădite, căci 
nici unul n'a rămas teafăr. 

Cel ce povesteste acest cutremur, în sti- 
huri, dă cele mai multe amănunte pe cari le 
cunoaștem de cât toți ceilalţi cari îl amintesc. 

O cronică manuscrisă a unei doamne nu- 
mită Tärtäsescu dă un desen al turnului 
Colțea foarte putin, sau de loc, cunoscut. 
Acest desen se deosibește, întrucâtva, de cel al 
slujerului Otetelișanul prin acea că aläturea 
de turn se vede si biserica Coltei cu cele pa- 
tru paraclise cum si „acea împrejurare de 
zid“ de care vorbește pisania „dumnealui ju- 
pân Mihai Cantacuzino marele spătar“ din 
1715. 

Desenul păstrat de d-na Tärtäsescu, în 
cronica ei manuscrisă, așa naiv cum este fă- 
cut este interesant prin aceea că turnul, du- 
pă a lui clădire, a lăsat în mintea bucu- 
restenilor o amintire neștearsă, căci felul 
lui de a se înfățișa, prin arhitectura sa, era 
nespus de frumos. 

De aceea pricepem faima pe care a lăsat-o 
în scrierile cronicarilor şi în amintirea celor 
ce l-au văzut și cari l-au numit „clopotnița cea 
vestită, care era podoaba orașului“. 

Locot.-colonel Dim. Papazoglu, în aminti- 
rile sale tipărite sub titlul „Istoria fundă- 
rii oraşului București“ vorbeşte si dânsul, la 
fila 131, despre turnul Coltei. 

Unele din amintirile sale sunt interesante 
prin acea că le-a văzut cu ochii sei. A avut 
fericirea să trăiască întreg veacul al 19-lea, 
Născut 1811 în hanul Zlätari din ulița Mo- 
gosoaia, copil de 10 ani a văzut cu ochii săi 
măcelul dela 1821 și a murit la o vârstă înain- 
tată care trecea de 80 de ani. 

Dar luându-se și el după tradiţia care um- 
bla din gură în gură pe vremea lui, spune că 
Spătarul Cantacuzino voind a da de lucru os- 
tenilor suedezi ai lui Carol XII-lea pripäsiti 
în ţară după nenorocita luptă dela Pultava, 
după ce isprăvi biserica cu hramul Trei Ie- 
rarhi „s'a înțeles cu căpeteniile și inginerii 
suedezi“ de au ridicat înalta clopotniţă, nu- 
nită Turnul Colfi în care au pus si un clopot 
mare ce avea pe dânsul slove. 

Turnul era îndoit de înalt de cum se afla la 
dărâmare şi la învelitoare avea patru turnu- 
lete, iar mai jos avea ceasornic mare. Când 
turnul a fost gata, inginerii suedezi „s'au ru- 
pat să li se dea voe să zugrăvească jos la 
temelia lui, în dreapta şi în stânga intrării 
gangului de sub turn, doi soldaţi suedezi unul 
de infanterie şi celălalt de cavalerie. Solda- 
tij acestia au stat zugrăviți acolo numai un 
an. Aflându-se la Constantinopole de acest 
lucru Vizirul turcesc a poruncit să fie stersi 
de acolo prin tencuială“. 

Cutremurul din 1802 a dărâmat turnul pe 
jumătate și „locuitorii Capitalei nu s'au mâh- 
nit atât de mult de dărâmarea unor case mari 

și biserici, cum sau mâhnit de dărâmarea 
pe jumătate a acestui monument“. 

„Clopotul cel mare căzând din înălțimea 
turnului, stirbit la o margine, a stat mulţi 
ani în curtea spitalului, fără să fie întrebuin- 
tat până la anul 1843, când fu ales Domn al 
țării George D. Bibescu. Atunci pentru ziua 
aceea, guvernul porunci să se urce clopotul 
iarăși în turn si asezându-l lau tras aşa stir- 
bit cum se afla, ca să facă și el slava acelei 
zile fericite când afost dat tärei să-şi aleagă 
singură domnitorul fără porunca din partea 
. Porții. Peste puţină vreme însă, clopotul a fost 
iarăși coborât“. 

Clopotul Coltei însă ajunsese de pominä 
pentru bucureșteni. Auzeai vorbindu-se pe la 
mijlocul veacului al 19-lea, spune tot dânsul, 
următoarele: 

— Ce zestre are Maïgh'olita lui jupân 
Costache? 

— Clopotul Coltei. 

— Ei bine! eu te împrumut dar tu ce-mi 
dai ca amanet? 

— Clopotul Coltei. 

— Ce ţi-a lăsat unchiul tău, după moartea 
lui? 

— Clopotul Coltei. 

— Ce-mi dai tu, dacă ti-oi isprăvi afacerea? 

— Clopotul Coltei. 

„Glumele aceste avu să le sufere bietul 
Clopot, din pricină că nici unul din românii 
ce erau în drept să-l repare si să-l așeze la 
loc, Mai cu seamă urmașii familii Cantacuzi- 
no nau făcut-o“ ispräveste locot.-colonelul 
Papazoglu rândurile sale cu privire la turnul 
- Coltei. 

Ioan Ghica în scrierea sa „Bucuresti acum 
o sută de ani“ în care povestește despre Bu- 
cureştii priviţi din dealul Mitropoliei spune: 

„Urmând tot spre stânga cu vederea, peste 
turnele multe şi ușoare ale bisericii Sfântul 
Gheorghe, ochiul se opria cu admirare asu- 
pra celei mai înalte si mai tari zidiri, Turnul 
Coltei care domina oraşul şi-şi arăta falnic 
zrenelele sale printre nori; astăzi, redus şi 
umilit, ne aduce aminte măririle căzute, ne 
vorbeşte de închisul dela Bender (e vorba aici 
de Carol al XII-lea. regele Suediei, înfrânt la 
Pultava de Petru-cel-Mare al Rusiei) — sine 
spune că în lumea aceasta, vanä si trecătoare, 
lucrurilor ca şi oamenilor nu le este iertat 
a se ridica prea mult péste semenii lor, căci 
dacă nu atrag focul cerului, se sgudue pă- 
mântul si le înfrânge trufia“. 

Turnul Coltei a fost därâmat la 1888. 

Iată ce spune în această privință d. Tzi- 
gara-Samurcas în studiul d-sale „Turnul şi 
Biserica Colțea“, din „Convorbiri literare“ nr. 
3 (1908): 

„Tragicul lui sfârşit ne va da tot de odată 
măsura nechibzuintei cu care sa procedat, 
în ultimele decenii ale veacului trecut, faţă 
de monumentele noastre. Căci cele mai multe 
din ele ne-au fost bine păstrate de străbunii 


noștri, cari aveau cel putin evlavie pentru 
lucrurile moștenite dela părinţii lor. 

„Cu întinderea pretinsei culturi moderne 
s'a pierdut si respectul pentru trecut. Astfel, 
mai ales dela 1848 încoace, sau distrus sau 
cel putin s'au prefacut mai toate bisericile, 
cari scăpaseră până atunci de urgia vremuri- 
lor si de mâna si mai distrugătoare a oame- 
nilor. Veacul al XIX în special a fost o pacoste 
pentru clădirile si bisericile. vechi. Dovadă e 
că mânăstirile bucovinene, deşi de aceeași 
vârstă cu surorile lor din Moldova, sunt to- 
tuși cu mult mai bine conservate ca ale noas- 
tre. Pentru simplul motiv că stăpânirea aus- 
triacă, fără a le acorda vre-o atentiune deose- 
bită, sa mulțumit însă a le păstra în starea 
în care i-au fost predate. 

„Cea mai recentă și mai neiertată greșeală 
a noastră în această privinţă este desigur dă- 
râmarea turnului Coltei. Cu atât mai mult, 
că nu sa făcut întâmplător, ci după propu- 
nerea chiar a celor meniti să-l conserve. 

„Dosarul referitor al Primăriei conţine 
unele acte foarte interesante. Astfel se vede 
cum încă din 1887 Eforia Spitalelor civile, 
proprietara complexului de clădiri dela Col- 
tea, cere dărâmarea turnului pe motiv că el 
„nu prezintă nici o amintire națională si 
n’are nici o valoare arhitectonică“. 

„Opinia publică însă pare-se că se alarmase 
și voia să împiedice executarea dorintii Efo- 
riei. Primarul însuși ;fatä de svonul că nu ar 
respecta monumentele istorice, ezită de a lua 
vre-o deciziune“. Iar pentru a-și descărca räs- 
punderea, numește o comisiune de cinci ex- 
perti, cari să dea „cuvântul hotărâtor”, Stra- 
niu mi se pare că în dosarul chestiei nu se 
găsește decât una din aceste păreri și toc- 
mai cea cu totul nefavorabilă turnului. Să fie 
oare posibil ca ceilalți membri să nici nu fi 
răspuns? Nu-mi vine a crede însă ca un Al. O- 
dobescu, deși sesizat, să nu-și fi exprimat pă- 
rerea sa într'o asemenea, împrejurare. Cu sau 
fără intentiune, nu stiu. dar păstrat nu este 
decât raportul pe baza căruia primarul a de- 
cretat distrugerea turnului. Actul ne inte- 
resează astăzi ca un document foarte carac- 
teristic al mentalitätii acelei epoci. Cu atât 
mai mult că e opera academicianului Gheor- 
ghe Sion. 

„La adresa Primăriei din 30 Iunie 1888, ilus- 
trul istoric si patriot, mândru de dreptatea 
cauzei sale, prin raportul său din 8 Iulie se 
gräbeste să răspundă: 

„Nu ştiu cu ce cuvânt s'ar sustine că Tur- 
nul Coltei ar fi un monument istoric. Legen-. 
da că ar fi fost făcut de Carol al XII-lea este 
tot atât de fantastică cât si aceia a pipelor 
preistorice descoperite de răposatul archeolog 
Boliac'. 

După această ironică intrare în materie. 
savantul academician, cu un mare lux de ci- 
tatiuni, caută să dovedească că la nici un 
cronicar nu se găsește amănunte asupra ori- 
ginei acestui turn. Iar apoi cu seninătate 
continuă: 

„Importanța istorică fiind nulă, cred că 

importanta artistică e încă mai putin demnă 
de considerat. In fata monumentalului edi- 
ficiu al spitalului, acest Turn ar fi ca un fel 
de cuiu al lui Arvinte pentru care se încurcă 
estetica stradei. 

„Rațiunea mintilor sănătoase cred că mili- 
tează pentru dărâmarea lui“. 

Nemultumit numai cu atât, academicianul 
nostru însufletit de cele mai înalte considera- 
liuni estetice, adaogä: 

„Asemenea soartă nu mă îndoesc că odată 
va avea si chiar biserica Colțea, care în fata 
spitalului actual este un anacronism pentru 
zilele noastre. Sentimentul religios nu trebue 
sa domineze până a ne face ridicoli, susti- 
nând unele lucruri condamnate de rațiune. 

„Aşa dar, nu ezitaţi, Părinţi ai Capitalei, 
därâmati ceiace este urât si absurd. Därâmati 
bisericele cari amenintä cädere sau sunt räu 
puse, în locul lor faceţi alte turnuri, alte bi- 
serici cu forme si elemente monumentale, așa 
precum cere spiritul secolului“. 

„Din fericire însă Părinţii Capitalei, mai 
putin vitregi ca radicalul raportor, s'au mul- 
tumit să-l asculte numai întru cât privește 
turnul, crutând biserica, care desi în 1888 „a- 
meninta cădere“ e foarte solidă astăzi încă. 
Argumentele în privinta turnului însă au 
prins, cu toată banalitatea lor. Primăria con- 
simte a lua asupra ei cheltuiala dărâmării, 
întru cât Eforia — generoasă — cedează gra- 
tis terenul pentru lărgirea stradei. Primăria 
mai plătește așa dar pentru dărâmare suma 
de 2.500 lei, numai ca să se scape de un așa 
suparător monument! 


„Vom mai adăoga, tot numai spre rușinea 
noastră, că chiar și consiliul technic al Pri- 
măriei a opinat în acelaș fel. 

„Considerând că valoarea arhitectonică a 
turnului Colțea e absolut nulă; ..conside 
rând că pentru a-l mentine, ar trebui modifi- 
cat într'un plan radical planul de aliniere, 
formându-se © piatetă împrejurul acestei 
clădiri, (lucru imposibi oare?)... consiliul re- 
comandă dărâmarea sa“. 

„Cu atât mai ciudate sunt aceste rezolu- 
tii, cu cât nici unul din rapoarte nu invoacä 
ca argument starea de ruină a clădirii. Probă 
că turnul era încă foarte solid, având numai 
marele păcat de a nu corespunde înaltelor ce- 
rinte estetice ale acelor domni si de a sta mai 
ales ca un adevărat cui al lui Arvinte faţă de 
bogata clădire cu leii de aur de peste stradă. 

„In potriva unor atari argumente, turnu! 
n’a putut rezista: a fost dărâmat, fără ca 
printr'o piatră măcar să sc indice locul unde 
el se înălța odinioară. Fie-i cel putin memor a 
salvată“. 

Cu toate acestea este o asemenea piatră 
pusă pe zidul ce îmnrcimuește biserica si spi- 
talul Coltea. Această piatră are următoarele 
slove care și ele vor pieri în curând fiind foar- 
te prost săpate: 

„Aici a fost Turnul Coltei zidit la anul 
1712 si care a servit ca foişor rentru foc de ja 
1847—1888 când s'a dărâmat“. 

Cel ce scrie aceste rânduri despre turnul 
Coltei a văzut cu ochii sei, fiind copil de școală 
‘um se dărâma, pe acea vreme (1888), turnul. 





Vulturul Cantacuzinesc 
(Din mânăstirea Hurez. — Bul. Com. Mon. Istorice) 

BUCURESTII LA SFARSITUL VEACULUI AL 16-LEA 


Pela sfârşitul veacului al 16-lea Bucurest i 
aveau în partea de miazä-zi „Curtea dom- 
nească” cea ridicată de Mircea Ciobanul si în- 
frumusetatä după acea de fii săi Petru-cel- 
Tânăr, Radu și Mircea și mânăstirea Sf. Troiță 
zidită de Alexandru-Vodă (1568—1577), cu 
gândul sä fie Mitropolie, si sus pe deal, având 
apa Dâmbovitiei la poalele sale, o clădire, 
zidită de Mihnea-Vodă (1582—1591), pe care 
istoriograful Walther o numește „palatio 
prope novum sub urbe monasterium”. 

In partea de răsărit a oraşului, pe locul cu- 
prins astăzi între calea Călăraşilor, ulițele Sf, 
Mina, Stelea, Calomfirescu și Domnița se 
aflau încăpătoarele clădiri „commodas in urbe 
domos” ale visitierului Dan. de pe vremea lui 
Mihai-Viteazul. 

In partea de Miază-Noapte și Apus, erau 
nenumărate păduri si vii cari înconjurau Bu- 
cureștii ca un brâu, 

Pe lângă Dâmbovita, locurile erau acoperite 
cu păduri mai mult decât întinse, încât „poți 
merge o ei fără să eşi din pădure” spun bă- 
trânele letopisiti, de „vasti boschi” sau de 
„Joltissimi boschi circondati di paludi” spun 
călătorii italieni cari au fost pe la noi, — cu 
bălți mari și numeroase, preinoite mereu de 
upele Dâmboviţei. 

După hrisoavele cari se aflau în „Arhivele 
Statului“ Bucureştii se întindeau, pe la sfâr- 
situl veacului al 16-lea, dela Curtea Dom- 
nească până la Sărindar, până la locul unde 
mai târziu Clucerul Colțea va ridica biserică, 
si peste Dâmboviţa cu puţine de tot clădiri în 
Sf-tii Apostoli, în mahalaua de mai târziu nu- 
mită „Haidâm” sau a calicilor şi pe lângă 
mânăstirea Sf. Niculae al jupânesei Caplea, 
numită acum Mihai-Vodă. 

Pe la anul 1580, Vornicul Dragomir, fratele 
Doamnei Stanca, soția lui Mihaiu-Viteazul 
„întâiul sfetnic al Domniei mele” are prăvălii 
la biserica Banului Ghiormei (mai târziu nu- 
mită biserica Grecilor) si la anul 1588, Por- 
tarul Jipa are prăvălii în „Uliţa mare” care 
leagă „Târgul din năuntru” cu „Târgul de 


sus”, precum și un loc domnesc unde sunt 


astăzi Lipscanii. - 
La sfârșitul veacului al 16-lea se aflau în 
Bucureşti bisericile si mânästirile — firește 


în marea lor mulțime de lemn — cari ur- 
meazä: 

Biserica „Curtea Veche” ziditä de Mircea 
Ciobanul împreună cu fii săi Petru, Radu și 
Mircea. 

Biserica Sf. Niculae al jupânesei Caplea, nu- 





Biserica Mihai-Vodă 
— In vremea refacerei ei — 


mită acum, după meremetisirea făcută de 
Mihai-Viteazul, mânăstirea Mihai-Vodä. 

Un hrisov dela 1558, din arhivele statului, 
ne vorbește despre daniile făcute bisericei de 
jupâneasa Caplea a Postelnicului Ghiorma. 

Dela dânsa si până la Mihaiu-Viteazul i s'a 
zis „biserica Sf. Niculae al jupânesei Caplea”. 
Mihaiu o meremetiseste, o preînoeste si däru- 
ește mânăstirea cu multe: o face fireşte a lui. 

Biserica Sf. Gheorghe-Vechiu, zidită de vor- 
nicul Nedelcu, fiul lui Giaicu Bălăceanu si de 
soția sa Anca, la 1562. 

Biserica Banului Ghiormei mai târziu, pe 
vremea fanariotilor, numită biserica Grecilor, 
azi dărâmată, se afla pe locul cuprins azi 

O mahala bueuresteanà 
(După „Bucureştii“ de Carmen Sylva) 


între Lipscani și Stavropoleos unde se ridică 
clădirea Soc. „Dacia-România”. Această bise- 
rica se afla în fiintă dinainte de 1567. 

Am văzut că Vornicul Dragomir avea pră- 
valii pe lângă această biserică. 

Mânăstirea Sf. Treime, pe care Sinan-pașa, 
după plecarea sa din București, o arde. 

Biserica „Stelea“ zidită, după hrisoavele din 
Arhivele Statului, de Spătarul Stelea, în vre- 
mea lui Mihnea-Vodă (1582), azi dărâmată. 
Sinan-Pașa când vine în București, o arde. 

Biserica Sf. Ioan-cel-Mare, azi dărâmată, 
se afla pe locul unde s'a clădit palatul Casei 
de Depuneri. Zidită pe la sfârșitul veacului 
al 16-lea sau poate și mai nainte de Vistierul 
Andrei, împreună cu fratele său Dumitru. 

„Sf. Sava“, zidită de pârcălabul Andronake, 
azi dărâmată, se afla pe locul unde se ridică azi 
statuia Eroului dela Călugăreni. 

Mânăstirea „Sărindar”, la marginea Bucu- 
reștilor, în mijlocul pădurilor märete ale 
Bucureștilor, o mică bisericuţă de lemn pe 
atunci. 

Aceste erau bisericile şi mânăstirile din Bu- 
curești la sfârşitul veacului al 16-lea. 

Opt biserici și mânăstiri în mare parte de 
lemn unele și lut afară de Curtea Domnească, 
Sf. Troiță si Mihai-Vodă cari erau de piatră. 


+ 


Afară de Dâmbovita care tăia orașul în 
două, Bucureștii mai aveau o mulțime de ape 
mici, gârlite, ca, bunăoară, una care se numea 
„Bucurescioara”, si care pleca din balta Icoa- 
nei, trecea prin mahalalele de mai târziu ale 
Săpunarilor, Scaunelor vechi, Pescăria veche, 
taia podul Târgului de afară, lua prin uliţa 
azi numită Radu Calomfirescu, coboara peste 
Podul-Vergului, (Calea Călărași) prin valea 
din spre ulita Mircea-Vodă, spre Olteni, o 
cotea la dreapta prin ulița azi numită Epu- 
reanu si se vărsa în Dâmboviţa, în mahalaua 
Popescului, mai sus de „Jicnița Domnească”. 


Hrisoavele aflătoare în Arhivele Statului ne 
adeveresc că această apă ființa pe atunci, la 
1609, si era foarte mult iubită de säpunari, 
măcelari şi pescari. Aceste hrisoave ne mai 
vorbesc la 1586 despre „Lacul Adânc” pe care 
mama lui Mihnea Vodă, Doamna Ecaterina, 
îl cumpărase ca să-l dea bisericei Sfântului 
Niculae al jupânesei Caplea. 

O altă apă mai era pe atunci, acea numită 
„Gârlita”. Ea pleca, ne spun bătrânii bucu- 
resteni din Dâmbovita dela Grozăvești, pre- 
inoia apele elesteelor lui Câmpineanu, Bälea- 
nu, Filipescu, Brâncoveanu, Dudescului, cari 
elestee au pierit, nu mai sunt, trecea prin 
Postävari unde făcea un bältet în care se spă- 
lau postavurile, d'acolo pe lângă poarta bise- 
ricei Antim, o ramură tăia podul „Haidăm” 
azi calea Rahovei si intra în balta „Arhiman- 
dritului” (Antim) din care se strecura în acea 
a lui Şerban-Vodă, de aici trecând prin Văcă- 
rești se oprea în balta Târcă, unde se află 
acum biserica întemeiată, mai în urmă, de 
neamul lui Târcă, 

Cea d'a, doua. ramură trecea d'a curmezisul 
podului „Haidăm” prin dosul hotelului Avram 
de astăzi și esea lângă Dealul Mitropoliei tre- 
când pe lângă poarta lui Const. Brâncoveanu, 
unde astăzi se vede o cruce de piatră, apoi 
se vărsa în Dâmbovitä lângă podul de azi al 
spitalului Brâncovenesc. 

Heleşteul Dudescului care era preînoit de 
apele Gârlitei a fost până nu s'a statornict 
palatul acestui boer în mahalaua care îi purta 
numele, 

Tradiția orală bucureșteană păstrată de 
locot-colonel Dimitrie Papazoglu, în aminti- 
rile sale, spune că, pe aceste locuri și-a avut 
conacul și Mihai-Viteazul când a venit emirul 
turc, să pue mâna pe Mihai. 

De atunci a rămas numirea podului de 
peste Dâmboviţa din mahalaua Dudescu, care 
este azi în fata căii Victoriei de „podul Tur- 
cului”, 

Cărturalul neamt Walther și călugărul Ni- 

kifor, cari au fost în București pe vremea lui 
Mihai- Viteazul, după cum vom da de ştire 
mai jos, arată amândoi că Mihai-Viteazul şi-a 
avut conacul la mânăstirea Sf. Troită, iar nu 
în mahalaua de mai târziu a Dudescului. 

S'ar putea totuși primi că ostașii lui Mihai 
cari își aveau lagărele pe malul Dâmboviţei 
s'ar fi întins până la podul numit mai târziu 
al Turcului. 

O mică uliţă din dosul palatului de justitie 
de azi, purta odinioară numele „Uliţa dintre 
gârlite”. 

Pe malul drept al Dâmbovitei era „Livedea 
. Domnească”, după aceasta, în fata Curţii 
Domnești, începea așa numitul „Prund al 
Dâmboviţei”. 

La livedea domnească Dâmboviţa făcea un 
cot mare si apoi apuca pe lângă „Prund”, 
după care sau în care se afla „Ciutăria Dom- 
nească” la 1587, si mai la vale „grădina-Dom- 
nească”. 

Pe malul stâng al Dâmboviţei, erau Tabaci 
până la 1668, apoi loc domnesc, venea Curtea 
Domnească, apoi iarăşi case si locuri boierești 
și mânästiresti până la „Jignita Domnească”. 

Aproape de Curtea Domnească, era, moara 
dela Ciutărie, meremetisită la 1587 de Banul 
Dobromir. 

In fata Curţii Domnești, trecând dincolo de 
malul drept al Dâmboviţei spre ,Livedea 
Domnească” la dreapta și spre „Prund” la 
stânga, iar drept înainte spre mahalaua Cali- 
cilor de mai târziu, era un pod care se numea 
„podul dela Turn”. 

După hrisoavele amintite-până acum mai 
erau pe Dâmboviţa podul dela Gorgan unde 
te duceai la mânăstirea Sf. Niculae al jupâ- 
nesei Caplea, al lui Aga Iane, podul Turcului, 
Cilibiului și al Beilicului, numiri date mai 
târziu. 

Mahalale multe nu prea erau pe vremea 
aceia în București. Ele încep a se numi așa 
după veacul al 16-lea. 

Lângă Curtea Domnească era mahalaua 
„Sfântul Gheorghe Vechiu“ în care la 1592 
avea case Vornicul Nedelcu, care case se aflau 
lângă ale portarului Iane și lângă mânăstirea 
Stelea. 

Prin mahalaua „Spătarului Stelea“ trecea 
„ulița mare care vine dela Sârbi“, azi calea 
Văcărești și mergea la „Târgul- -din-năuntru“. 
Aci erau pe vremea lui Mihai Viteazul casele 
Vistierului Dan. 

In apropiere de casele vistierului era ma- 
halaua „Săpunarilor“ sau a „Scaunelor vechi“ 
unde măcelarii Bucureştilor își aveau pe lân- 
gă malurile gârlitei „Bucurescioara“ scaunele 
lor de carne, în tocmai cum tot lângă pârlită, 
mai spre miază-zi, spre Podul Târgului de- 
afară, îşi aveau pescarii scaunele lor de peste, 
de unde azi ulițele Scaunele şi Pescari, pres- 
chimbată acum în str. General Florescu. 


* 


numit în vorbirea 
lângă 


Drumul cel mai vechi, 
de atunci pod, cale, care pleca de 


Curtea Domnească, a fost „drumul cel 
a rată sau „Podul cel vechiu al Târgovis- 
ei“ 

De lângă Curtea Domnească odată cu Podul 
Târgoviștei, au luat naştere si „Podul Târgu- 
luj-de-afară“. Hrisoavele cele privitoare la 
mânăstirea Stelea din veacul al 16-lea, vor- 
pesc de „drumul cel mare“ care duce la ' Târ- 
gul de afară“. 

Acest drum începea dela Biserica Sf. Gheor- 
ghe Vechiu si, plecând afară din oraș, avea 
la dreapta un drum numit „drumul care du- 
ce sau vine dela Sârbi“. 

Acest drum se înjuga cu „Podul Târgului- 
de-afară“ îndată ce aceasta îşi începea firul 
lui. Trecea pe lângă gardul viilor, proprieta- 
tea mânăstirei Stelea, vii cari au rămas mul- 
tă vreme, încă după anul 1600. 

Un hrisov din Arhivele Statului zice: „Po- 
pa Bogdan dă popei Ioasaf și logofătului 
Stanciu loc sterp si trei prăvălii pe din jos, 
alăturea cu podul mare, care merge la Târ- 
gul-din-afară „despre gardul viei mânăstirei 
Stelea, drept unde se despart ulițele, pe lân- 
gă prăvălia lui jupăn Petre abagiul“. 

Urmându-și firul înainte, ajungea la ulița 
care ducea spre ,,Pescäria-Veche“ la stânga, 
și la alta, care ducea la dreapta spre biseri- 
ca de mai târziu a Domniței Ancuta. 

Podul era foarte umblat, foarte viu si foarte 
comercial. In legătură cu „Târgul-din-năun- 
tru“ de lângă Curtea Domnească cu „Târgul- 
de-sus“, cupiins între biserica Banului 
Ghiormei, si partea de räsärit a Curtii Dom- 
nesti, în legäturä cu drumul Târgoviștei si cu 
drumul mare, care ducea la Sârbi, — azi calea 
Văcărești, grămădea pe dânsul întreaga. viața 
a Bucureștilor. 

Dela Curtea Domnească, care avea două 
porti „Poarta-de-sus** pe str. Carol de azi, si 
„Poarta-de-jos“ la miază-zi pe calea Şerban- 
Vodă, începea un drum care mergea pe 
lângă Dâmbovită, ieșind afară din oraş. La 
stânga acestuia se ridicau pe deal „Viile 
domnești“. Acest drum cotea la stânga si mer- 
gea spre mânăstirea Sfânta Troiţa a lui Ale- 
xandru-Vodă si de aci apuca la dreapta, mer- 
gând înainte. Acesta era „drumul Giurgiului“ 
sau Podul, de mai târziu, Serban-Vodä. 


*X 


Piaţa oraşului se grämädea împrejurul 
Curtii Domnesti. Din toate ulitele si podurile 
orașului cea mai vie si umblată era „Uliţa 
Mare“, căci într'însa răspundeau mulțimea 
de ulite si ulicioare de pe lângă Curtea Dom- 
nească. 

Aceasta, a fost ulita care în veacul al 16-lea, 
a fost artera de viata cea mai insufletitä a 
Bucureștilor. E numită ,,ulita-cea-mare“, dar 
n'are nume; în nici un hrisov, unde e pome- 
nită, nu-i găsim alt nume. 

Ca vaduri negustoresti se aflau pe atunci 
în Bucureşti  „Târgul-din-năuntru“ , lângă 
Curtea Domnească, „Târgul-de-sus, azi Lip- 

pans si ,Târgul-de-afarä“, azi calea Mosi- 
or. 

In vremea lui Mihai-Viteazul erau multi 
negustori foarte bogati. 

Printre ei trebue sä numäräm pe Antonie 
Gramă căruia Vodă îi ia cu sila averea si mar- 
fa și, în urmă vede că s'a purtat rău cu dân- 
sul si-i dă drept despăgubire moșia Herästi si 
satul Curta. 

Despre Antonie Grama ne dă preţioase a- 
mänunte d. Stoica Nicolaescu în scrierea sa 
„Documente dela Mihai Vodă Viteazul“ 
(1916). 

In această scriere se publică un hrisov (fila 
28) din 17 Decembrie 1611 al lui Radu Vodă 
care întărește jupânitei Tudorei, jupâneasa 
lui Antonie Grama, stăpânire peste satul Hă- 
restii din Elhov si peste satul Curta din 
Vlaşca. 

Hrisovul spune: 

„Pentru că aceste mai sus zise sate au fost 
cumpărate de răposatul Mihail Voevod dela 
megiasii din sat, fără nici o silă pe aspri gata 
din visteria dumnealui. Iar după acea, când 
sa întâmplat vremea de a intrat Mihail vos- 
vod cu toţi ostașii lui în Tara Ardealului, si a 


biruit atuncia pe Bator Andreiaș, voevodul 
Ardealului, si luat-a atunci Mihail voevod 
toată Tara Ardealului. Si dacă ajunse Mihail 
voevod domn a toată Tara Ardealului, apoi 
dumnialui s'a mâniat pe Antonie Grama și cu 
mare urgie l-a închis pe el în turnul cetăţii 
Brașovului, ȘI L-A PRADAT PE EL SI I-A 
LUAT TOATA MARFA ȘI AVEREA LUI, SCU- 
LE SI FERECATURI DE MARE PRET SI 
MULTI ASPRI GATA. SI A FOST ATUNCEA 
ANTONIE GRAMA OM DREPT SI NEVINO- 
VAT. Iar după acea Mihail voevod a socotit 
din läuntrul inimei domniei lui, cum că l-a 
prădat pe el nevinovat si pe bună dreptate 
mai vîrtos temându-se de Dumnezeu pentru 
năpastia și prigonirea lui Antonie Grama, să 
nu cază fii și dumnealui în vreo osândă. Drept 
aceea Mihail Voevod a dat atunci mai sus zi- 
sele sate: Hăreștii și Curta lui Antonie Gra- 
ma pentru mai sus zisa prădăciune si sără- 
cie“. 

Mai cunoastem tot pe vremea acea pe un 
Stan negutätorul si pe un Ghionea negutä- 
torul care cumpără locuri multe de la Stanciu 
Logofătul la leat 1624. 





Mânăstirea Simon Petru 
la care a fost închinată biserica Mihai-Vodă din București 


(După Robert Curzon: 


„Visits to monasteries in The Levant 1851) Comunicată de d. St. Nicolaescu 

BUCURESTII PE VREMEA LUI MIHAI VITEAZUL 


Pe vremea lui Mihai-Viteazul, pe locul cu- 
prins astăzi între calea Călăraşilor, bulevar- 
dul Domniței, calea Mosilor și strada Radu 
Calomfirescu, și pe care se ridică clădirea cu- 
noscută cu numele de „hotel Londra“, erau 
casele Vistierului Dan. 

Un istoriograf de pe vremea acea carele se 
numea Baldasar Walther și care a lăsat o po- 
vestire a întâmplărilor de pe atunci în scrie- 
rea numită „Res gestae Michaelis“, tipărită 
de Papiu Ilarian în „Tesaur de Monumente is- 
torice“ tomul I, numea casele acestui vistier 
commodas in urbe domos, adică încăpătoare 
case sau mai bine case de gospodar înstărit 
pe limba noastră românească. 

In aceste încăpătoare case trăsese pe vre- 
mea lui Mihai-Viteazul, un Emir din măritele 
odrasle ale proorocului Mohamed. 

Emirul venise în București, în luna lui 
Noemvrie din leatul 1593 si avea două mii din 
cei mai aleși oșteni, 50 de cămărași ai Sulta- 
nului precum și o mulţime de ciauși și spahi. 

Mihai Viteazul locuia atunci în București 
nu la Curtea Domnească din ulița de mai 
târziu numită „Uliţa mare“ ci într'o clădire 
de lângă mânăstirea cea nouă, zidită pe malul 
Dâmbovitei, fără ziduri sau alte întăriri. 

Mânăstirea cea nouă — aşa este numită de 
Walther — este mânăstirea Sfânta-Treime 
cea zidită de Alexandru-Vodă în 1568. 

„Istoriile Domnilor Țării-Românești“ ale lui 
Constantin Căpitanul tipărite în „Magazin 
Istoric pentru Dacia“ (tomul I fila 211) spun: 

„Și au făcut Alicsandru Vodă den jos de Bu- 
curesti o mănăstire hramul sfînta Troita, ca- 
re nepotă său Radu Vodă, mai în urmă o au 

stricat den temelie, si o au făcut mănăstire 
mare precum să vede“. 

Ostasii cei impestritati ai lui Mihai si Un- 
gurii sei erau așezati în valea Dâmboviţei lân- 
gă mânăstire, nu departe de clădirea lui Mi- 
hai. 

Emirul crezând că Mihai se afla singur, a 
mers pe jos din casele vistierului Dan spre 
mănăstirea Sfînta-Troita unde locuia Mihai, 
însoțit de o mie de turci. 

Iși poate face cineva o închipuire ce trebue 
să fi fost acest alaiu atât de impunător, alcă- 
tuit din o mie de ostași turci, spahi, ieniceri, 
timarioti, cu seraschierii și cu căpeteniile lor, 
străbătând pe jos, dela podul Târgului de a- 
fară atâtea ulite din București până la malu- 
rile Dâmboviţei unde era mănăstirea Sfânta- 
Troiţa. 

Când iscoadele lui Mihai i-au adus știrea so- 
sirei acestui Emir la mânăstire, Mihai, părân- 
du-i bănuitoare această sosire, părăsi cascle 
dela mânăstire și trecu în lagărul oștenilor și 
lefegiilor sei Unguri cari se aflau precum am 
spus, așezate în vale nu departe de mânăstire. 

Emirul văzându-se înșelat în nădejdea lui 
de a pune mâna pe Mihai, trimise soli cerând 
acestuia să dea drumul lefegiilor unguri, iar 
lefurile lor le va plăti dânsul. 

Mihai se prefăcu că primește fägäduiala 
turcului, dar în aceiași vreme porunci lefe- 
giilor sei să fie gata de luptă. 


* 


Urmând drumul gârlitei Bucurestioara ca- 
re se vărsa în Dîmbovita tocmai acolo unde 

Cäläreti transilvăneni de ai lui Sigismund veniți în ajutorul lui Mihai-Viteazul 
(După o icoană nemteascä din 1595) 

erau asezate ostile sale, Mihai urcä spre Jic- 
nita, trecu drumul ce ducea la sârbi si se opri 
la mânăstirea Stelea în dosul caselor Vistieru- 
lui Dan. 

Intr'o noapte a pus tunurile într’insele, le-a 
darîmat, a omorât pe Turci si pe Emir si a 
luat toata averea acestuia. 

Atacul neasteptat, focul puștilor și strigă- 
tele salbatice ale oștenilor ametirä, spăimân- 
tara pe turci, care deși înarmaţi și destul de 
inulti, nu fura în stare să se împotrivească si 
fura siliti să primească moartea fără să o 
poată da. 

Pe lângă turci au fost măcelăriți și câti-va 
evrei. 

Walther spune: 

„Deasemenea tăia pre toţi evreii cari după 
obiceiul lor, ca întotdeauna, se purtau ca vân- 
zatori ai tarii“. 

Bucurestii misunau de ovreii cari se înde- 
letniceau cu felurite negoturi și erau în mare 
trecere pe lângă turci. 

Din toți turcii din București, spune tradi- 
tia orala bucureşteană, păstrată de istoricul 
N. Balcescu, numai un singur turc a scăpat. 
Acesta a fost imamul din Giurgiu care pe 
semne fusese în București, chemat cine știe 
pentru ce treburi. 

In dimineaţa acelei zile în care trebuia să 
fie maceläriti toti turcii din Bucuresti, ima- 
mul turc fu oprit în cale de un prieten al säu 
român care i-a spus: 

— Ben Ali, câti ani sunt de când mänânc 
pâinea ta? 

— Douä-zeci de ani! 

— Dacä sunt 20 de ani de când mänânc 
pâinea ta, sä-ti spun un cuvânt! 

— Spune! 

— Sa nu zäbovesti în Bucuresti mai mult 
de cât până la ora 4 după amiazi. Să nu te 
opresti la Giurgiu ci caută să treci în grabă 
la Rusciuc. 

— De ce? întrebă mirat turcul. 

Bucuresteanul nostru se depărtă tără să 
mai spue nici un cuvânt, 

Dar întorcându-si capul și văzând pe turc 
ca stătea în cumpănă neștiind ce să facă, i 
striga: 

— Adu-ti aminte ce ţi-am spus! 

Turcul bănuind ceva rău o șterse din Bucu- 
veşti cât mai repede. 


* 


La 1595 sosi Sinan Pasa si puse stäpânire 
pe Bucuresti. 

Aduse cu sine peste 100 de tunuri, 150.000 
de turci si 150 de cämile. 

Ce trebue să fi fost pe bucureșteni în clipa 
în care acest potop de oaste a intrat în oraș. 

Inainte însă să intre Sinan Pasa în Bucu- 
resti, ostile cele cu leafă ale lui Mihai, alcä- 
tuite din fel de fel de oameni fără Dumnezeu, 
când desertara orasul găsise cu cale să-l je- 
fuiasca ei, ne spune istoricul Sincai în Croni- 
ca sa. 

Venind Sinan Pașa în București — spune 

cronicarul moldovean Nicolae Costin — l-a 
impresurat cu șanțuri și părcane,, iar o biseri- 
că, zidită de Alexandru Vodă, — adică mânăs- 
tirea Sf. Troiţa — a întărit-o cu șanțuri și cu 
bästi. 

Pisania mânästirei Sf. Troita vorbeste de a- 
ceste întăriri făcute de Sinan. Ea gläsueste 


aşa: 

"La cursul anilor 7103 (1595) au venit Si- 
nah Pasa, cu oaste asupra lui Mihai-Voevod 
şi, după aceia, bătând pe Mihai Voevod, bă- 
gat- au iarbă de tun în sfinta biserică“. 

O dare de seamă despre aceste întăriri o a- 
flăm și întrun raport venețian din 27 Sept. 
1595 care se află tipărit în ‘colecția de docu- 
mente Hurmuzache (tomul 8-lea). 

Tot în această colecție (tomul al 3-lea par- 
tea 3-a) mai aflăm o foarte interesantă dare 
de seamă a unui călugăr numit Nikifor care 
a fost pe vremea lui Sinan în București. 

Iată ce grăește dânsul: 

„Lucrările de întărire la Bucureşti se alcà- 
tuiau din două rânduri de copaci înalți, bă- 
tuti în pământ si, între rânduri, tot locul era 
umplut cu pământ. Pe fiecare întărire se poa- 
te pune câte 15 tunuri. Intăririle sunt depăr- 
tate unele de altele ca de o aruncătură de arc. 
In jurul orașului a fost săpat un sant, a că- 
reia adâncime este de trei klafter, iar lărgi- 
mea i este tot atât de mare ca si adâncimea. 

„Mânăstirea zidită de piatră, care se află a- 
proape de oraș a fost luată si în 8 zile Sinan 
Pașa a întărit-o. Zidul cimitirului a fost si el 
întărit cu lucrări de pământ. Sau făcut si a- 
colo 5—7 întăriri, iar în cetätuia pot încăpea 
acum zece mii de oameni“. 

Din amănuntele ce ni le dă călugărul Niki- 
for aflăm lucruri foarte interesante. Sinan a 
împresurat Bucureștii cu un sant întărit. Dea- 
lul mânăstirii Sf. Troita a fost si el întărit cu 
ziduri si cu două rânduri de copaci bătuți în 
pämânt, asa cum se intäriau pe vremea acea 
orice oraș sau loc de adăpost. Iar acolo unde 
Walther spune că şedea Mihai-Viteazul, Sinan 
a preschimbat clădirea aceasta într'o cetă- 
tuie. 

Documentele publicate în Hurmuzache (to- 
mul al 2-lea partea 2-a), precum și cele publi- 
cate de d. N. Iorga în „Acte si fragmente“ do- 
vedesc în destul despre aceste întăriri ale lui 
Sinan Paşa care au făcut oare care sgomot în 
tările din apropiere, după cum arată scriso- 
rile arhiducelui Maximilian al Austriei şi cea 
a lui Leonardo Donato către Veneţia. 

Aceste întăriri au rămas multă vreme in a- 
mintirea bucureştenilor cari le-au numit ,,Pa- 
langa lui Sinan Pașa“. Hrisoavele dela Arhi- 

vele Statului pomenesc de „locul de lângă 
mânăstire, unde este Palanga lui Sinan 
Pasa“. 

* 


Sinan însă nu stätu mult în Bucureşti căci 
oştile lui Mihai-Viteazul, împreună cu cele ale 
lui Sigismund Batory al Transilvaniei porniră 
împotriva lui. 

Ca să nu fie surprins Sinan plecă din Bucu- 

resti. Dar înainte sä plece el dărâmă tot ce 
făcuse la București. 

Mânăstirea Sfintei Troite, zidită de piatră 
şi întărită de dânsul este dărâmată din „cui- 
buri până în temelii“, cum spun actele de clă- 
dire şi de meremetisire din veacul al 17-lea si 
pisania mânăstirei: „iară Sinan-Pasä a dai 
dosul a fugi, şi aprinse iarba de tun în biseri- 
că și s'au sfărâmat din temelie“. 

Mihai luă pe călugării dela mânăstirea Sf, 
Treime și-i duse la mânăstirea Sfântului Ni- 
culae al jupânesei Caplea pe care o mereme- 
tisise dânsul si o făcuse mânăstirea Domniei 
Sale. Și au stat acolo până în anul 1614 când 
spune iarăși pisania mânăstirei „au dăruit 
Dumnezeu de au venit prea luminatul Io Ra- 
du-Voevod, feciorul Mihnei-Voevod, nepot lui 
Alezandru-Voevod si au stătut Domn Țării 
Românești în cursul anilor 7122 (1614). 

In fuga lui spre Dunăre Sinan, spun docu- 
mentele publicate în colectia Hurmuzache 
(tomul al 8-lea), n'a putut dărâma tot ce fă- 
cuse în Bucureşti, El a lăsat în oraș tunuri 
mari de cetate, pe cari nu le-a putut lua cu 
sine, iarbă de pușcă, cai si alte unelte de răz- 
boi. 

Aceleași documente (tipărite în tomul al 
3-lea, partea 2-a) ne mai spun că Silvio Picco- 
lomini, unul din cei mai de seamă răsboinici 
din vremea sa, italian de obârsie, care se afla 
în oastea ungurească. au AS sä se mereme- 





tiseascä intäririle fäcute de Sinan la Bucu- 
resti și să remână cel mai puternic oraș din 
toată tara. 





SIGISMUND BATORY 


(După „Pannoniae Historia Chronologica“ A. M. D 
XCVI) Colecția A. Pomescu-Gilly 


N'a fost însă ascultat nici de Mihai si nici 
de Sigismund Batory, aşa că Bucurestii au 
rămas în starea a jalnică în care i lăsase Sinan. 


Bătrână deca: a EAN Mitropoliei. bucareştene cu slove slavone 
Tar Constantin cu Tarifa Ileana 


_(Descoperită de pictorul D. Belizarie în 1935 cu prilejul refacerei zugrăvelei) 

CUPRINSUL 


Cap. I. — „Cetatea Dâmboviței“ Cap X. — „Biserica Alba‘ din Bu- 
din cronicile Unguresti curesti în care s'a închi- 
şi Bucureşti fila 5 nat Mihai Viteazul „41 
Cap. II. — Bucuresti fost-au pe Cap. XI. — Biserica de Jurämânt » 47 
vremea lui Mircea cel Cap. XII. — O ctitorie a Radului- 
bătrân 2“ „ 9 Vodä-cel-Frumos în ju- 
Cap. III. — Vlad Tepessi Bucureştii „ 13 rul Bucurestilor » 51 
Cap. IV. — Bucurestii erau scaun Cap. XIII. — Ocrotitorii Bucureștilor „ 55 
de domnie pe vremea Cap. XIV. — O mânăstire la marginea 
lui Radu-cel-Frumos ? » 17 Bucureștilor în veacul 
Cap. V — Bucureștii pe vremea lui al 17-lea ,,Särindarul“ » 61 
Basarab-cel-Bätrân „ 21 Cap. XV. — „Ulita Mare“ si negusto- 
Cap. VI - De cine a fost clădită rii Bucuresteni „ 65 
biserica „Curtea Veche“ „ 25 Cap. XVI. — Turnul Coltei „ 67 
Cap. VII — Mahalaua si biserica Cap. XVII. — Bucureștii la sfârşitul 
Dobroteasa » 29 veacului al 16-lea „ 73 
Cap. VIII — Biserica Banului Cap. XVIII. — Bucureștii pe vremea 
Ghiorma „ 33 lui Mihai Viteazul » TI 
Cap. IX. Mahalaua Hanul Gre- Cuprinsul : — » 80 
cilor » 37 


INDREPTARI 


Chipul lui Vladislav Basarab dela fila 6 este 
din colecţia Secăreanu. 

Chipul lui Mircea dela fila 12 este din A. Ste- 
îulescu (mân. Tismana) al lui Teodosie si 
Mircea (fila 12) şi Alexandru Vodă (fila 
64) din Curtea de Argeș a lui Lecomte de 
Nouy. 

Chipurile lui Gh. Stefan (fila 48) si Constan- 


tin Basarab (fila 56) sunt din Tes, de mon, 
Istorice. 

Palatul Domnesc dela fila 43 este din colecţia 
A. Pomescu-Gilly. 

Chipul lui Ştefan cel Mare dela Voroneţ de la 
fila 24 este din Ist. lui Stefan cel Mare de 
N. Iorga. 


Sfârşitul cărţii întâia. 
Cartea a doua se va 
„MINUNATE 
POVESTIRI DESPRE 
BUCUREȘTII DE ODI- 
NIOARĂ 


numi : 

Plansa l-a 








RADU-CEL-MARE ŞI FIUL SAU MIRCEA-CIOBANUL 
Mircea-Ciobanul este întemeietorul Bisericei „Curtea-Veche“ 
din Bucureşti (După „Curtea de Argeș“ a lui 
Lecomte de Nouy) 

BUCUREȘTII IN VEACUL AL 19-lea 


Desen de Felix Thorigny, publicat in Le Monde Illustre 1859 cu titlul „Vue générale de la Ville 
de Bucarest capitale des Principautes Unies. (Colectia D. Caselli) 

ULITA MARE DIN BUCURESTI IN VEACUL AL 19-lea 
„Desen de Doussault publicat in l'Ilustration din 1843) 

Plansa IV-a 

TURNUL COLTEI 
După cutremur (Desen de Doussault publicat în l’Illtustration din 1843) 

PALATUL DOMNESC ŞI MANASTIREA MIHAI VODA DIN BUCUREȘTI 
(După o gravură germană din colecţia D-lui A. Pomescu-Gilly) 

Plansa Vl-a 





SINAN PASA 
Dupä o veche litografie româneascä din 1857. — Colectia D. Caselli 

Planşa VIl-a 





NICOLAE-VODA MAVROGHENI 


care a introdus sobe în bisericile bucureștene. (După chipul publicat 
de V. A. Ureche în Ist. Buc.) 


www.dacoromanica.ro 


Plansa VIll-a 





RADU-DELA-AFUMATI 
(Desen fäcut dupä chipul dela Curtea-de-Arges) 

DIN SCRIERILE DOMNULUI D. CASELLI 


FECIOARA DELA ARGES, povestire istoricä 
din vremea celor dintâi Basarabi (1907). 

VORNICEASA MITREA, povestire istorică din 
vremea, lui Mihai Viteazul (1909). 
FATA COMISULUI, povestire istorică din vre- 
mea lui Mihai-Viteazul (1909). 
NEAGA, IMPARATEASA BUZEULUI, 
istoric. 

TODERITA PARCALAB OT GALAȚI, roman 
istoric. . 

EROUL DELA CALUGARENI, roman istoric. 

IUBITELE VOEVOZILOR, (1913), 

ISTORIA MITROPOLITILOR UNGRO-VLA- 
HIEI (în „Gazeta Liberală' 1902). 

ISTORIA IERUSALIMULUI (în „Românul“ 
ed. săptămânală 1901—1902). 

IERUSALIMUL SUB DAVID (în „Vocea Drep- 
tăţii). 

ISTORIA ORAȘULUI GALAŢI (in „Secolul“), 

TARA DE ARGINT (in „Seara“ 1913). 

CRACIUNUL LA DIFERITE POPOARE (,Mi- 
nerva“ 1914). 

A INFIINTAT CAND-VA O IMPARATIE BUL- 
GAREASCA ? („Minerva“). 

MORMINTELE DOMNEȘTI DELA MANASTI- 
REA CURTEA DE ARGEȘ („Minerva“). 


roman 


TARA MOLDOVEI SI NEAMURILE ROSI- 
IANESTI („Seara“). 

JUPANI, CRAI SI TARI AI SERBIEI (ziarul 
Seara“). 

CUM S'AU INTINS RUŞII PANA LA MAREA 
NEAGRA (ziarul ,,Seara“). 

STAPANIREA ROMÂNILOR LA MAREA NEA- 
GRA (ziarul „Seara“). 

KHAZARII SAU JIDOVII (în ziarul „Seara“). 

BISERICA SF. NICOLAE DOMNESC DELA 
CURTEA DE ARGEŞ (în Rev. de Istorie, 
Arheologie și Filologie). 

Lucrările istorice ale d-lui D. Caselli sunt 
răspândite prin felurite reviste si ziare. Bunä- 
oară în Viața Nouă, Reporterul, Expresul, Ro- 
mânul, Mărgăritarul, Danubiul, România Nouă, 
Vestea, Lumea Copiilor, Universul, Minerva, 
Seara, Secolul, Gazeta Liberalä, Independentul, 
Scena. 

Cele privitoare la trecutul Bucurestilor au 
fost publicate în ziarele Gazeta Liberală, Ro- 
mânul, Independentul si Gazeta Municipală. 

Ele au apărut dela 1895 până azi. 

Jar in pregătire sunt: Minunate povestiri 
despre Bucureștii de odinioară si Mahalalele 
Bucurestene. 

